ourheritage123@gmail.com +91 0361-2636365\nTribes of NE\nনামঘৰঃ অসমীয়া সমাজৰ বিচাৰ মঞ্চ\nঅসমৰ ধ্ৰুপদী নৃত্যৰ ঐতিহ্য আৰু সত্ৰীয়া নৃত্য\nU Tirot Sing\nMising Life: Nature's role and theory of creation of universe\nগোৱালপৰীয়া লোকগীতত ‘মাহুত’ চৰিত্ৰ চিত্ৰণ আৰু প্ৰতিমা বৰুৱা পাণ্ডেৰ গীত\nলেখক - প্ৰশান্ত কুমাৰ কলিতা\nৰাৱালপিণ্ডিৰ চহৰৰ পৰা ৩০ কিলোমিটাৰ দূৰত্বত অৱস্থিত, বৰ্তমান পাকিস্থানৰ পাঞ্জাৱ প্ৰদেশৰ অন্তৰ্গত তক্ষশীলা, নিঃসন্দেহে প্ৰাচীন ভাৰতৰ অন্যতম শৈক্ষিক কেন্দ্ৰ ৰূপে প্ৰখ্যাত আছিল। “Notwithstanding the power and wealth of Taxila in ancient days, the information we possess regarding its history is singularly meagre, being drawn in the main from the accounts of Greek or Chinese writers, or laboriously pieced together with the help of coins andafew rare inscriptions. The name of the city was takkasila or thakhasila (in Sanskrit takshasitla), which in Greek and Roman Writers was transcribed as taxila.”(page No.9, A Guide to Taxila by John Marshall, 1918)”\nশতপথ ব্ৰাহ্মণৰ দৰে বৈদিক সাহিত্যত উল্লেখ আছে যে দাৰ্শনিক উদ্দালক অৰুণিয়ে গান্ধাৰ অঞ্চল ভ্ৰমণ কৰিছিল। বৌদ্ধ সাহিত্য জাতকত অৰুণি আৰু তেওঁৰ পুত্ৰ শ্বেতকেতুয়ে এই নগৰত শিক্ষা লাভ কৰিছিল বুলি উল্লেখ আছে। খ্ৰীষ্টপূৰ্ব পঞ্চম শতিকাত ৰচনা কৰা পাণিণিৰ অষ্টাধ্যয়ীত তক্ষশীলাৰ উল্লেখ আছে।\nতক্ষশীলা আছিল গান্ধাৰ প্ৰদেশৰ ৰাজধানী। ৰামায়ণৰ মতে ৰামৰ ভাতৃ ভৰতৰ তক্ষ আৰু পুস্কল নামেৰে দুজন পুত্ৰ আছিল। ভৰতে গন্ধৰ্ব সকলক পৰাজিত কৰি এজন পুত্ৰ তক্ষক তক্ষশীলাত আনজন পুস্কলক পুস্কলাৱত নামেৰে দুখন নগৰত প্ৰতিষ্ঠাপিত কৰিছিল বুলি উত্তৰাকাণ্ডৰ ১০১ সংখ্যক অধ্যায়ৰ ১০ৰ পৰা ১৬ সংখ্যক শ্লোকত উল্লেখ আছে। এইমতে তক্ষ তক্ষশীলাৰ প্ৰথম শাসক আছিল। আকৌ মহাভাৰতৰ আদি পৰ্বৰ তৃতীয় অধ্যায়ৰ ২০ সংখ্যক শ্লোকত পৰিক্ষীতৰ পুত্ৰ জন্মেজয়ে তক্ষশীলা নগৰ অধিকাৰ কৰাৰ উল্লেখ আছে। এই তক্ষশীলাতেই জন্মেজয়ে সৰ্পমেধ যঞ্জ অনুষ্ঠিত কৰিছিল বুলিও কোৱা হয়।\nতক্ষশীলাত প্ৰাচীন কালৰ শৈক্ষিক গতিবিধিৰ বিষয়ে কোনো উল্লেখ পোৱা নাযায়। কিন্তু খ্ৰষ্টপূৰ্ব সপ্তম শতিকাৰ পৰা তক্ষশীলা শিক্ষাৰ কেন্দ্ৰ ৰূপে প্ৰসিদ্ধি লাভ কৰিছিল আৰু ৰাজগৃহ, বাৰাণাসী আৰু মিথিল আদি নগৰৰ পণ্ডিত সকলক আকৰ্ষণ কৰিবলৈ সক্ষম হৈছিল। আলেকজেণ্ডাৰৰ সময়তো এই নগৰ দাৰ্শনিক সকলৰ বাবে বিখ্যাত আছিল, কিন্তু জাতকৰ বাহিৰে আন কোনো উৎসত তক্ষশীলাৰ শৈক্ষিক কাৰ্য্যকলাপৰ বিষয়ে কোনো উল্লেখ পোৱা নাযায়। “That Taxila at this time and during the centuries immediately following enjoyedagreat reputation asaUniversity town, famous for the arts and sciences of the day, is evident from numerous passages in the Buddhist Jatiakas; but, apart from this fact, virtually nothing is known of its history prior to the invasion of Alexander the Great.” (page No.9, A Guide to Taxila by John Marshall, 1918)\nখ্ৰীষ্টপূৰ্ব ষষ্ঠ শতিকাত পাৰ্চীয়ান (Persian)সকলে তক্ষশীলা আক্ৰমণ কৰি অধিকাৰ কৰিছিল। তাৰ পাছত খ্ৰীষ্টপূৰ্ব দ্বিতীয় শতিকাত ইন্দো-বেক্ট্ৰীয় (Indo-Bactrians)সকলে, খ্ৰীষ্টপূৰ্ব প্ৰথম শতিকাত চিথীয়ান (Scythians)সকলে, খ্ৰীষ্টাব্দ প্ৰথম শতিকাত কুষাণ (Kushanas)সকলে, তাৰ পাছত পঞ্চম শতিকাত অতি কম সময়ৰ বাবে য়ু-চিচ (Yueh-Chis) সকলে (যি সকলক ক্ষদ্ৰ কুষাণ বুলি জনা যায়) আৰু পঞ্চম শতিকাতে হুন (Hunas)সকলে তক্ষশীলা অধিকাৰ কৰিছিল। বাৰে বাৰে হৈ থকা এনে ৰাজনৈতিক পট পৰিৱৰ্তনৰ কালচোৱাত তক্ষশীলাৰ শৈক্ষিক কাম-কাজৰ কোনো বিৱৰণ পোৱা নাযায়। নগৰৰ বিভিন্ন স্থানত থকা ধ্বংসাৱশেষৰ পৰা বেক্ট্ৰীয়ান, চিথীয়ান আৰু কুষাণ কালৰ তিনিখন ভিন ভিন চহৰৰ অৱস্থিতিৰ প্ৰমাণ পোৱা যায়। এনে ধৰণৰ ক্ৰমাগত বিদেশী আক্ৰমণৰ পৰা এটা কথা অনুমান কৰিব পাৰি যে নগৰখন অতিশয় সমৃদ্ধিশালী আছিল, যাৰ প্ৰভাৱ হয়তো শিক্ষা জীৱনৰ ওপৰতো প্ৰতিফলিত হৈছিল। আনহাতে লক্ষণীয়ভাৱে প্ৰত্যেক বিদেশী আক্ৰমণকাৰীয়ে প্ৰশাসনৰ মুখ্য কাৰ্য্যালয় স্থাপন কৰিছিল তক্ষশীলাত।\nশিক্ষাত বিদেশী আক্ৰমণৰ প্ৰভাৱঃ\nআনুষঙ্গিক প্ৰমাণৰ পৰা এটা কথা অনুমান কৰিব পাৰি যে পাৰ্চীয়ান আৰু গ্ৰীক সকলৰ দখলত থকাৰ বাবে বিদ্যালয় আৰু মহাবিদ্যালয়ৰ পাঠ্যক্ৰমত সেইসকলৰ যথেষ্ট প্ৰভাৱ পৰিছিল। লিপি আদি প্ৰামাণিক তথ্যৰ পৰা দেখা যায় যে পাৰ্চীয়ান সকলৰ দখলত থকাৰ বাবে ব্ৰাহ্মী লিপিৰ স্থান দখল কৰিছিল বিদেশী খাৰোষ্ঠী (Kharosthi) বৰ্ণমালাই। চিথীয়ান আৰু কুষাণ সকলৰ নিজস্ব কোনো সংস্কীৰ বা সভ্যতা নাছিল, আনহাতে ইণ্ডো-বেক্ট্ৰীয়ান শাসক সকল আছিল সমৃদ্ধ গ্ৰীক সভ্যতাৰ উত্তৰাধিকাৰী। তেওঁলোকে এক শতিকাতকৈও অধিক কাল শাসনত থকাৰ বাবে তক্ষশীলাৰ শিক্ষা ব্যৱস্থাৰ ওপৰত নিজৰ প্ৰভাৱ বিস্তাৰ কৰিবলৈ সক্ষম হৈছিল। এই সুদীৰ্ঘ কালচোৱাত প্ৰশাসনক সহায় কৰিবলৈ নিশ্চিতভাবে গ্ৰীক ভাষাৰ ঞ্জান থকা কৰ্মচাৰীৰ প্ৰয়োজন হৈছিল। এইটো সম্ভৱ হ’ব পাৰে যে গ্ৰীক ভাষা সাহিত্যৰ ঞ্জান আহৰণ কৰি সেই ভাষাৰ পাঠদান কৰিবৰ বাবে শ্ৰেণীৰ ব্যৱস্থা কৰিছিল আৰু এইদৰে শিক্ষা প্ৰাপ্ত ছাত্ৰ সকলে প্ৰশাসনৰ অধীনত সেৱা আগবঢ়াবলৈ সক্ষম হৈছিল। তক্ষশীলাত শিক্ষাদান কৰা ‘চিপ্প’ (Sippa or silpa or Craft) বিলাকৰ ভিতৰত গ্ৰীক সকলৰ মুদ্ৰা আৰু ভাস্কৰ্য্য তৈয়াৰ কৰাৰ কৌশল পাঠ্যক্ৰমৰ অন্তৰ্গত আছিল বুলি অনুমান কৰিব পাৰি। তেতিয়ালৈকে স্থানীয় জনসাধাৰণৰ বিদেশী সংস্কৃতিৰ বিৰুদ্ধে কোনো পূবধাৰণা নাছিল বুলিয়েই ক’ব পাৰি। কিছুসংখ্যক গ্ৰীক ৰাজকুমাৰ আৰু ৰাজকুমাৰীৰ মনোৰঞ্জনৰ বাবে নাটকৰ অভিনয় অনুষ্ঠিত কৰাও অসম্ভৱ নাছিল। নিশ্চিতভাবে ভাৰতীয় সকলৰ কোনো কোনোয়ে চ’ফেক্লিচ আৰু ইউৰিপিদিচচৰ অধ্যয়ন কিৰ তাৰ ঞ্জান আহৰণ কৰিছিল। অৱশ্যে তক্ষশীলা গ্ৰীক সভ্যতাৰ অভিমূখে যাত্ৰা কৰিছিল বুলি ক’ব পৰা নাযায়। তাৰ বিপৰীতে নিজ দেশৰ সভ্যতা সংস্কৃতিৰ পৰা দূৰত থকা বাবে সোনকালেই বহু ভাৰতীয়-গ্ৰীক বিজেতা, ধীৰে-ধীৰে বিজিত সকলৰ ভাষা-সংস্কৃতিৰ মাজত নিমজ্জিত হৈ পৰিছিল। তক্ষশীলাৰ শিক্ষা পদ্ধতিৰ ওপৰত গ্ৰীক সকলৰ প্ৰভাৱ সম্পৰ্কে কোনো প্ৰামাণিক তথ্য পাতি উপলব্ধ নাই।\nসংগঠিত অনু্ষ্ঠান নহয়ঃ\n“It may be observed at the outset that Taxila did not possess any colleges or university in the modern sense of the term. It was simplyacentre of education. (page No.109, Education in Ancient India, Altekar, 1944)” তক্ষশীলাৰ বিখ্যাত শিক্ষকসকলৰ অধীনত শিক্ষা গ্ৰহণ কৰিবৰ বাবে উত্তৰ ভাৰতৰ সকলো অঞ্চলৰ পৰাই শ শ ছাত্ৰৰ আগমন হৈছিল। কিন্তু এই শিক্ষক সকল বৰ্তমান কালৰ শিক্ষকৰ দৰে কোনো নিৰ্দিষ্ট শিক্ষানুষ্ঠানৰ শিক্ষক নাছিল নাইবা তেওঁলোকে কোনো বিশ্ববিদ্যালয়ে নিৰ্দ্ধাৰিত কৰি দিয়া পাঠ্যক্ৰমৰ আধাৰত শিক্ষাদান কৰা নাছিল। প্ৰত্যেকজন শিক্ষকেই, নিজৰ মেধাবী ছা্ত্ৰ সকলৰ সহযোগত, ব্যক্তিগত বাসভৱনত একোটা অনুষ্ঠান গঢ়ি তুলিছিল। কোনো একক ৰাজকীয় শক্তিৰ দ্বাৰা নিয়ন্ত্ৰিত নাছিল বাবেই বিভিন্ন শিক্ষক সকলৰ মাজত কোনো সমন্বয় নাছিল। প্ৰতিজন শিক্ষকেই নিজৰ নিজৰ বিষয়ত কৰ্তৃত্ব সম্পন্ন আছিল আৰু সেইকাৰণেই ভিন-ভিন বিষয়ৰ শিক্ষকৰ মাজত প্ৰতিযোগিতা বা মতানৈক্যৰ প্ৰশ্ন নাছিল। নিজৰ নিজৰ শিক্ষক সকলৰ সম্তুষ্টিৰ পৰ্য্যায় প্ৰাপ্তিৰ লগে লগে ছাত্ৰ বিলাকে শিক্ষা জীৱনৰ সামৰণি মাৰিব পাৰিছিল। কোনো নিৰ্দ্দিষ্ট সময় সীমা নাথাকিলেও সাধাৰণতে এটা বিষয়ত বুৎপত্তি লাভব বাবে আঠ বছৰৰ সময়ৰ প্ৰয়োজন হৈছিল। শিক্ষাদান প্ৰক্ৰিয়াত এটা বিষয়ত প্ৰথম পৰ্য্যায়ৰ পুঙ্খানুপুঙ্খ ঞ্জান আহৰণ নকৰালৈকে তাৰ পাছৰ পৰ্য্যায়লৈ আগবাঢ়িবলৈ অনুমতি দিয়া হোৱা নাছিল। কোনো ধৰণৰ পৰীক্ষা অনুষ্ঠিত নোহোৱাৰ বাবে ছাত্ৰ বিলাকে কোনো উপাধি বা প্ৰমাণ পত্ৰও লাভ কৰা নাছিল।\nব্যক্তিগত বিদ্যালয়ৰ সামৰ্থঃ\nজাতকৰ বিভিন্ন কাহিনীত তক্ষশীলাৰ উল্লেখ আছে। কোনো কোনো জাতকৰ পৃথিৱী বিখ্যাত একোজন শিক্ষকৰ অধীনত পাঁচশ ছাত্ৰই অধ্যয়ন কৰা বুলি কোৱা হয় যদিও ইয়াক বাস্তৱত স্বীকাৰ কৰি ল’ব নোৱাৰি। সোতসোম জাতকত উল্লেখ আছে যে এজন শিক্ষকৰ অধীনত ভাৰতৰ বিভিন্ন প্ৰান্তৰ ১০৩ জন ৰাজকুমাৰে ধনুৰ্বিদ্যাৰ প্ৰশিক্ষণ লৈছিল। আগতে উল্লেখ কৰাৰ দৰে সম্ভৱতঃ প্ৰধান শিক্ষকৰ অধীনত, নিজৰেই মেধাবী ছাত্ৰক সহকাৰী শিক্ষক ৰূপে নিয়োগ কৰা হৈছিল আৰু সাধাৰণতে এজন শিক্ষকৰ অধীনত ২০জনতকৈ অধিক ছাত্ৰ থকাৰ সম্ভাৱনা কম আছিল। তক্ষশীলাৰ ধ্বংসাৱশেষৰ পৰা ৫০০ ছাত্ৰ একেলগে বাস কৰিব পৰা কোনো ধৰণৰ বৃহৎ আকৰৰ ছাত্ৰাবাস বা বক্তৃতা কক্ষৰ অৱস্থিতি আছিল বুলি ক’ব পৰা নাযায়।\nখ্ৰীষ্টপূৰ্ব ষষ্ঠ শতিকাত শিক্ষাৰ কেন্দ্ৰ ৰূপে তক্ষশীলা অপ্ৰতিদ্বন্দী আছিল। সেই কালত যাতায়তৰ ব্যৱস্থা অতি কঠিন আৰু বিপদজনক আছিল যদিও, বাৰাণসী, ৰাজগৃহ, মিথিলা আৰু উজ্জয়িনীৰ দৰে বহু দূৰৰ নগৰ সমূহৰ পৰা তক্ষশীলালৈ শিক্ষাৰ্থীৰ আগমন হৈছিল। কুৰু আৰু কোশল দেশৰ ছাত্ৰক ইয়াত শিক্ষা গ্ৰহণৰ বাবে প্ৰেৰণ কৰা হৈছিল। পৰিস্থিতি এনে আছিল যে শিক্ষা গ্ৰহণৰ অন্তত পুত্ৰ ঘৰলৈ ঘূৰি আহিলে পিতৃ মাতৃ অতিশয় আনন্দিত হৈছিল, কিয়নো তেওঁলোকৰ জীৱদ্দশাতেই পুত্ৰই শিক্ষা গ্ৰহণ কৰি ঘৰলৈ ঘূৰি আহিবলৈ সক্ষম হ’ল। আগতে কোৱা হৈছে যে এসময়ত ভাৰতৰ বিভিন্ন স্থানৰ ১০৩ জন ৰাজকুমাৰ সকলক তক্ষশীলালৈ বিদ্যাশিক্ষাৰ বাবে প্ৰেৰণ কৰাৰ উল্লেখ আছে।\nতক্ষশীলাৰ প্ৰসিদ্ধ শিক্ষক সকলৰ বিষয়ে বিশেষ জনা নাযায়। জাতক সমূহত তক্ষশীলাৰ উল্লেখ থাকিলেও এই বিষয়ৰ আন তথ্যৰ অভাৱ। বুদ্ধৰ সমসাময়িক কোশলৰ ৰজা প্ৰসেনজিতে গান্ধাৰৰ ৰাজধানীত শিক্ষা গ্ৰহণ কৰিছিল। পৰম্পৰাগতভাৱে কোৱা হয় যে সংস্কৃত ভাষাৰ প্ৰখ্যাত বৈয়াকৰণিক পাণিণি তক্ষশীলাৰ ছাত্ৰ আছিল। সেইদৰে চন্দ্ৰগুপ্ত মৌৰ্য্যৰ মন্ত্ৰী, অৰ্থশাস্ত্ৰৰ ৰচয়িতা আৰু মগধৰ নন্দবংশ উচ্ছন্ন কৰা কৌটিল্য তক্ষশীলাৰ ছাত্ৰ আছিল। বিম্বিসাৰৰ এজন অবৈধ সন্তান জীৱকে চিকিৎসা আৰু অস্ত্ৰোপচাৰৰ ওপৰত সাত বছৰ ধৰি পৃথিৱী বিখ্যাত তক্ষশীলাৰ চিকিৎসা বিঞ্জানৰ শিক্ষকৰ অধীনত শিক্ষা গ্ৰহণ কৰিছিল। কথিত আছে যে জীৱকে সম্ৰাট বিম্বিসাৰক ভগন্দৰ বেমাৰৰ পৰা আৰোগ্য কৰিছিল আৰু ফলস্বৰূপে তেওঁক সম্ৰাট বৌদ্ধ সংঘৰ চিকিৎসক ৰূপে নিয়োগ কৰা হৈছিল। জীৱকে উজ্জয়িনীৰ ৰজা প্ৰদ্যুতক জণ্ডিচ বেমাৰৰ পৰা আৰোগ্য কৰিবলৈ সক্ষম হৈছিল। অস্ত্ৰোপচাৰৰ বাবে জীৱক বিখ্যাত আছিল। এওঁ মূৰৰ বিষত ভোগা এজন চহকী সদাগৰক শয্যাত বান্ধি লৈ শিৰৰ অস্ত্ৰোপচাৰৰ জৰিয়তে ক্ষত স্থানত উৎপন্ন হোৱা কীট উলিয়াই আকৌ চিলাই কৰি আৰোগ্য কৰাৰ উদাহৰণ আছে। আন এজনৰ পাক খাই যোৱা অস্ত্ৰৰ চিকিৎসাও জীৱকে সুকলমে সমাধা কৰিছিল।\nকেৱল উচ্চ শিক্ষা লাভ কৰিবৰ বাবেহে ছাত্ৰ বিলাক তক্ষশীলালৈ আহিছিল। সাধাৰণতে ইয়ালৈ অহা ছাত্ৰবিলাকৰ বয়স ষোল্ল বছৰৰ আশে পাশে আছিল। সাধাৰণ নিয়ম অনুসাৰে তেওঁলোকে শিক্ষকৰ গৃহতে বাস কৰিব লাগিছিল। আৰ্থিকভাৱে স্বচ্ছল ছাত্ৰ সকলে নামভৰ্তিৰ সময়তেই থকা খোৱাৰ খৰছ দিব লগা হৈছিল। বাৰাণসীৰ পৰা অধ্যয়নৰ বাবে অহা ৰাজকুমাৰৰ দৰে ধনী পৰিয়ালৰ ছাত্ৰ সকলে নিজৰ বাবে আচুতীয়াকৈ বসবাসৰ ব্যৱস্থা কৰি লৈছিল। দুখীয়া ছাত্ৰ সকলে দিনৰ ভাগত শিক্ষকৰ গৃহত কৰ্মৰত আছিল আৰু তেওঁলোকৰ বাবে নিশাৰ ভাগত বিশেষ শ্ৰেণী অনুষ্ঠিত কৰা হৈছিল।\nউচ্চ স্তৰৰ শিক্ষা আৰু পাঠ্যক্ৰমঃ\nতক্ষশীলeক সমসাময়িক কালৰ বৌদ্ধিক জগতৰ প্ৰাণ কেন্দ্ৰ আছিল বুলি ক’ব পৰা যায়। আগতেই কোৱা হৈছে যে তক্ষশীলাত কেৱল উচ্চস্তৰৰ শিক্ষাহে প্ৰদান কৰা হৈছিল। আন অনুষ্ঠানত মাধ্যমিক পৰ্য্যায়লৈকে ঞ্জান অৰ্জন কৰাৰ পাছত কোনো বিষয়ৰ বিশেষ (Specialized) ঞ্জান লাভ কৰিবৰ বাবেহে তক্ষশীলালৈ ছাত্ৰৰ আগমণ হৈছিল। এক কথাত ক’বলৈ গ’লে ঘৰত আৰম্ভ হোৱা প্ৰাথমিক শিক্ষা আৰু আশ্ৰমত লাভ কৰা মাধ্যয়মিক পৰ্য্যায়ৰ শিক্ষা সম্পন্ন হয় আঠ বছৰ বয়সৰ ভিতৰত, মাধ্যমিক পৰ্য্যায়ৰ শিক্ষা সম্পন্ন হয় আঠৰ পৰা বাৰ বছৰ বা তাতোকৈ অধিক বয়সৰ ভিতৰত, সেইবাবে বিশ্ববিদ্যালয়ৰ শিক্ষা গ্ৰহণ কৰিবলৈ অহাৰ সময়ত ছাত্ৰজনৰ বয়স প্ৰায় কুৰি বছৰ হয়গৈ। তক্ষশীলাৰ সুখ্যাতি ইমানেই বিয়পি গৈছিল যে আৰামদায়ক জীৱন আৰু ঘৰুৱা সুৰক্ষাকো আওকাণ কৰি সমগ্ৰ দেশৰ পৰা শ শ ছাত্ৰৰ ইয়ালৈ আগমণ হৈছিল। বিপজ্জনক আৰু অনিশ্চিত যাত্ৰাৰ বাবে সন্তান সকলক আগবঢ়াই দিয়া অভিভাৱক সকলেও বহু ত্যাগ স্বীকাৰ কৰিব লগা হৈছিল।\nআগতে কোৱা হৈছে যে জীৱকে ইয়াত চিকিৎসা আৰু অস্ত্ৰোপচাৰৰ শিক্ষা ল’বলৈ আহিছিল আৰু আন ৰাজকুমাৰ আহিছিল ধনুৰ্বিদ্যাৰ শিক্ষা ল’বলৈ? তাৰ বাহিৰেও তিনিখন বেদ, ব্যাকৰণ, দৰ্শন আৰু ওঠৰ বিদচিপ্প (Sippa or silpa or Craft) তক্ষশীলাৰ বিশেষ পাঠ্যক্ৰমৰ অন্তৰ্গত আছিল। ইয়াৰ ভিতৰত আছিল- ১) চিকিৎসা আৰু আস্ত্ৰোপচাৰ, ২) অঙ্কশাস্ত্ৰ, ৩) ধনুৰ্বিদ্যা আৰু সমৰকলা, ৪) পশুপালন, ৫) জ্যোতিৰ্বিঞ্জান, ৬) জ্যোতিষ, ৭) ভৱিষ্যবাণী, ৮) হিচাবৰক্ষক, ৯) ব্যৱসায়, ১০) কৃষি, ১১) পৰিবহন, ১২) যাদুবিদ্যা, ১৩) সৰ্পকলা, ১৪) সম্পদ অনুসন্ধান, ১৫) সঙ্গীত, ১৬) নৃত্য আৰু চিত্ৰাঙ্কণ, ১৭) কমাৰ আৰু ১৮) কাঠিমস্ত্ৰী। পূৰ্বে উল্লেখ কৰা মুদ্ৰা আৰু ভাস্কৰ্য্য তৈয়াৰ কৰাৰ কৌশল পাঠ্যক্ৰমৰ অন্তৰ্গত থাকিলেও হয়তো ই ওঠৰ বিধ চিপ্পৰ অন্তৰ্গত নাছিল। বিষয় নিৰ্বাচনৰ ক্ষেত্ৰত জাতিগত বাধানিষেধ নাছিল। ক্ষত্ৰিয় সকলে ব্ৰাহ্মণৰ লগত বেদ অধ্যয়ন আৰু ব্ৰাহ্মণ সকলে ক্ষত্ৰিয়ৰ লগত ধনুৰ্বিদ্যা শিক্ষা লাভত কোনো বাধা নাছিল। এসময়ত বাৰানসীৰ ৰাজকীয় পুৰোহিতৰ পুত্ৰকো ধনুৰ্বিদ্যা শিক্ষাৰ বাবে তক্ষশীলালৈ প্ৰেৰণ কৰাৰো উদাহৰণ আছে। শিক্ষা গ্ৰহণৰ সমগ্ৰ কালচোৱাত পাঠ্যক্ৰমৰ কোনো সালসলনি হোৱা নাছিল। অৱশ্যে ধৰ্মীয়, ৰাজনৈতিক আৰু সামাজিক কাৰণত তক্ষশীলাৰ পোন্ধৰশ বছৰীয়া অস্তিত্বৰ কালত প্ৰয়োজন অনুসাৰে পাঠ্যক্ৰমৰ সালসলনি হৈছিল। ইতিমধ্যে উল্লেখ কৰা হৈছে যে খ্ৰীষ্টপূৰ্ব ষষ্ঠ শতিকাত পাৰ্চীয়ান সকলৰ আক্ৰমণৰ কালত ব্ৰাহ্মী লিপিৰ সলনি খাৰোষ্ঠী (Kharoshthi) লিপি ব্যৱহাৰ আৰম্ভ হৈছিল। আকৌ খ্ৰীষ্টপূৰ্ব দ্বিতীয় শতিকাত গ্ৰীক সকলৰ উত্তৰাধিকাৰী ইণ্ডো-বেক্ট্ৰীয়ান সকলৰ আগমনৰ সময়তো পাঠ্যক্ৰমত সাল-সলনি হৈছিল। বিশেষভাবে কোন বিষয়ত সাল-সলনি হৈছিল সঠিকভাবে ক’ব নোৱাৰিলেও পাঠ্যক্ৰমৰ মাজলৈ গ্ৰীক ভাষাৰ আগমন হোৱাটো নিশ্চিত। স্থানীয় বহু লোকে গ্ৰীক ভাষা বুজি পাইছিল। শিক্ষক সকল উদাৰ মনোবৃত্তিৰ আছিল আৰু সেইবাবে তেওঁলোকে নতুন উৎসৰ পৰা ঞ্জান আহৰণ কৰিবলৈ কোনো আপত্তি কৰা নাছিল।\nখ্ৰীষ্টপূৰ্ব প্ৰথম শতিকাত চিথীয়ান সকল আৰু খ্ৰীষ্টাব্দ প্ৰথম শতিকাৰ কুষান সকলৰ আগমণ হ’লেও এওঁলোকৰ নিজস্ব সভ্যতা সংস্কৃতিৰ অভাৱত পাঠ্যক্ৰমৰ ওপৰত কোনো প্ৰভাৱ পৰা নাছিল। পঞ্চম শতিকাৰ হুন সকলৰ আক্ৰমণৰ প্ৰভাৱত পাঠ্যক্ৰমৰ সাল-সলনিৰ কোনো প্ৰমাণ পোৱা নাযায়।\nখ্ৰীষ্টপূৰ্ব ষষ্ঠ শতিকাৰ মাজভাগত জন্ম পোৱা বৌদ্ধধৰ্মৰ জন্মস্থান তক্ষশীলাৰ পৰা বহু আঁতৰত হোৱা বাবে তক্ষশীলাত ইয়াৰ প্ৰভাৱ দেখিবলৈ পোৱা নগৈছিল আৰু ই বৈদিক শিক্ষাৰ কেন্দ্ৰৰূপে নিজৰ স্থিতি অক্ষুন্ন ৰাখিবলৈ সক্ষম হৈছিল। কিন্তু ধীৰে ধীৰে পূব দিশৰ পৰা অহা ছাত্ৰৰ সংখ্যা বৃদ্ধি হোৱাৰ লগে লগে পাঠ্যক্ৰমত বৌদ্ধধৰ্মৰ প্ৰৱেশ ঘটিল। দ্বিতীয় শতিকাত মহাযান পন্থী সকলৰ জন্মৰ লগে লগে বৌদ্ধধৰ্মই তক্ষশীলাৰ বিশেষ দৃষ্টি আকৰ্ষণ কৰিবলৈ সক্ষম হৈছিল। অৱশ্যে এটা কথা নিশ্চিতভাবে ক’ব পাৰি যে পাঠ্যক্ৰমত বৌদ্ধধৰ্মৰ অন্তৰ্ভূক্তিৰ অৰ্থ বৌদ্ধধৰ্ম প্ৰচাৰত সহায় আগবঢ়োৱা নহয়, ইয়াৰ উদ্দেশ্য আছিল “To enable the scholars studying at the place to disprove effectively Buddhist teaching’’ (page No. 15, Universities of Ancient India by D.G. Apte)”\nবিঞ্জান, কলা আৰু কাৰিকৰী বিদ্যা, সকলো বিষয়তে পুথিগত বিদ্যাৰ আলোচনাৰ সমানে সমানে অনুশীলনৰ ওপৰত জোৰ দিয়া হৈছিল। প্ৰতিটো বিষয়তে পৰিপূৰ্ণ ঞ্জান লাভ কৰোঁতাৰ পৰিপক্কতাৰ ওপৰত গুৰুত্ব দিয়া হৈছিল।\nচণ্ডাল সকলৰ বাহিৰে সকলো জাতিৰ ছাত্ৰৰ বাবে নামভৰ্তি মুক্ত আছিল। শিক্ষাৰ মূলমন্ত্ৰ আছিল ঞ্জান অৰ্জন কৰা। পাঠ্যক্ৰম সফলতাৰে সমাপ্ত কৰাৰ উদ্দেশ্য কেৱল জীৱিকা অৰ্জনৰ বাবেই নাছিল, কিয়নো প্ৰাচীন ভাৰতত ইয়াক এটা সমস্যা ৰূপে গণ্য কৰা হোৱা নাছিল। শিক্ষাৰ গণতন্ত্ৰত (Democracy of Learning) সামাজিক বা আৰ্থিক অৱস্থা নিৰ্বিশেষে সকলো জাতিৰ ছাত্ৰই একেধৰণৰ নিয়ম-কানুনৰ মাজত জীৱন যাপন কৰিব লাগিছিল। লিখিত তথ্যপাতিৰ অভাৱ হ’লেও এইটো নিশ্চিত যে নামভৰ্তিৰ প্ৰক্ৰিয়া অত্যন্ত, সহজ নাছিল। অতিশয় কঠিন পৰীক্ষাৰ অন্ততহে ছাত্ৰৰ নামভত্তি সম্ভৱ হৈছিল। দৰাচলতে শিক্ষকসকল সদায় ভাল ছাত্ৰৰ বাবে লালায়িত আছিল আৰু এনে ছাত্ৰ পাবৰ বাবে তেওঁলোকে প্ৰাৰ্থনা কৰিছিল। “One such prayer when translated stands thus, "O Creator, Just as water flows to the lower level, just as months pass incessantly, so many Brahmacharins (Young pupil) come to me.’’ (page No. 20, Universities of Ancient India by D.G. Apte)”\nছাত্ৰ সকলৰ বাবে মাছুল আদায় দিয়াত বাধ্যবাধকতা নাছিল। আৰ্থিকভাবে স্বচ্ছল ছাত্ৰ সকলে নামভৰ্তিৰ সময়তেই থকা খোৱাৰ খৰচ দিব লগা হৈছিল। ৰাজকুমাৰ বা তেনে ধনী শ্ৰেণীৰ লোকে নিজৰ বসবাসৰ বাবে আচুতীয়া ব্যৱস্থা কৰিছিল। দুখীয়া ছাত্ৰ সকলে দিনত গুৰুগৃহত কাম কৰিছিল আৰু তেওঁলোকৰ বাবে নিশা শ্ৰেণীৰ ব্যৱস্থা কৰা হৈছিল। মাছুল লোৱাৰ নিয়ম নাছিল। দৰাচলতে, মাচুল গ্ৰহণ কৰি শিক্ষা দান কৰা কাৰ্যক অধাৰ্মিক বুলি বিবেচিত কৰা হৈছিল আৰু ধৰ্ম গ্ৰন্থত ধনৰ বিনিময়ত ছাত্ৰক শিক্ষা দান কৰা সকলৰ বিৰুদ্ধে বিশেষ নিষেধাঞ্জা সন্নিবিষ্ট আছিল। আনহাতে বাধ্যতামূলকভাবে ধন গ্ৰহণ কৰা অৰ্থাৎ বেতন গ্ৰহণ কৰা শিক্ষক সকলৰ বিৰুদ্ধে সেই কালৰ নিয়ম অনুশাৰে শাস্তিৰ ব্যৱস্থা গ্ৰহণ কৰিব লাগিছিল। মনুসংহিতাত এনে শিক্ষক সকল একে শাৰীতে আসন গ্ৰহণ কৰাৰ অযোগ্য বুলি কোৱা হৈছে। প্ৰকৃততে একোজন শিক্ষক আৰু তেওঁৰ সহকাৰী সকলৰ সৈতে সৃষ্টি হোৱা একোটা গোট এটা অনুষ্ঠানলৈ ৰূপান্তৰিত হৈছিল। প্ৰয়োজনীয় সকলো সামগ্ৰী সহজভাবে উপলব্ধ হোৱা বাবে এই উচ্চ শিক্ষাৰ অনুষ্ঠানবোৰ আৰ্থিক সঙ্কটৰ সন্মুখীন হোৱা পৰিস্থিতিৰ উদ্ভৱ হোৱা নাছিল। আধ্যাত্মিকতা, ত্যাগ, নিঃস্বাৰ্থ সেৱা আৰু প্ৰগাঢ় ঞ্জানৰ প্ৰতি আকৰ্ষিত হৈ বহু সম্পদশালী লোকে শিক্ষক সকললৈ বিভিন্ন প্ৰকাৰে সহায়ৰ হাত আগবঢ়াইছিল। বহু অভিভাৱকে শিক্ষা গ্ৰহণৰ প্ৰাৰম্ভতে বা শিক্ষাগ্ৰহণৰ অন্তত উদাৰ ভাবে সৱল ছাত্ৰ এজনৰ দৰেই সকলো সা-সুবিধা ভোগ কৰি নিজৰ ইচ্চানুসাৰে শিক্ষা গ্ৰহণ কাৰ্য্য সমাপ্ত কৰিব পাৰিছিল। এইটো সঁচা যে শিক্ষা গ্ৰহণ সম্পূণ হোৱাৰ পাছত শিক্ষাৰ্থীজনে শিক্ষকজনক কৃতঞ্জতাৰ চিনস্বৰূপে যথাসাধ্যে দক্ষিণা দিছিল, কিন্তু তাৰ পৰিমাণ ছাত্ৰজনৰ শিক্ষাৰ বাবে হোৱা খৰচৰ সমানে পৰ্যাপ্ত নাছিল।\nখ্ৰীষ্টীয় শতিকা আৰম্ভ হোৱাৰ পৰা তক্ষশীলাৰ শৈক্ষিক কামকাজ সম্পৰ্কে কোনো তথ্য পোৱা নাযায়। প্ৰথম শতিকাত কুষাণ সকল আহিছিল আৰু তেওঁলোকে খ্ৰীষ্টীয় ২৫০ শতিকালৈকে ৰাজত্ব কৰি আছিল। কুষাণ সকলৰ শিক্ষা বিস্তাৰৰ প্ৰতি বিশেষ আগ্ৰহ নাছিল। তথাপিও কুষাণ সকলৰ ৰাজত্ব কাললৈকে তক্ষশীলাৰ গুণ গৰিমা অটুট আছিল বুলি ক’ব পাৰি। কুষাণ সকলৰ পাছত অতি কম সময়ৰ বাবে তক্ষশীলা অধিকাৰ কৰিছিল য়ু-চিচ (Yueh-Chis) সকলে। তেওঁলোকৰো শিক্ষা দীক্ষাৰ প্ৰতি কোনো আগ্ৰহ নাছিল। এওঁলোকৰ শাসনকালত তক্ষশীলা অতিকৈ ক্ষতিগ্ৰস্ত হয়। পঞ্চম শতিকাৰ প্ৰথম ভাগত চীনা পৰিব্ৰাজত ফাহিয়ানে ভ্ৰমণকালত তক্ষশীলাত শিক্ষামূলক কামকাজৰ প্ৰয়োজনীয় কোনোধৰণৰ গতিবিধি দেখা পোৱা নাছিল। খ্ৰীষ্টীয় পঞ্চম শতিকাৰ মাজ ভাগত হুন সকলৰ আগমণ হয় আৰু ইতিমধ্যে মৃতপ্ৰায় তক্ষশীলা বিস্মৃতিৰ গৰ্ভত বিলীন হৈ যায়। সপ্তম শতিকাত ভাৰত ভ্ৰমণ কৰা হিউয়েন চাঙৰ সময়লৈ তক্ষশীলাত একো বাচি থকা নাছিল। এনেদৰেই অকালৰ শিক্ষাৰ উৎকৃষ্ট কেন্দ্ৰ ৰূপে খ্যাত তক্ষশীলা কোনো দিনে উভটি আহিব নোৱাৰাকৈ অতীতৰ বুকুত সোমাই পৰিল।\nখাৰোষ্ঠীঃ The Kharosthi script, also spelled Kharoshthi or Kharosthi was an ancient Indian script used in Gandhara (Now Pakistan and Eastern Afghanistan) to write Gandhari Prakrit and Sanskrit. It was used in Central Asia as well. An abugida (Which isawriting system that is neitherasyllabic nor alphabetic script, but somewhere in between. It has sequences of consonants and vawels that are written asaunit, each based on the consonant letter. Vowels must be written down as well, but they are secondary), it was introduced at least by the middle of the 3rd century BCE, possibly during the 4th century BCE, and remained in use until it died out in its homeland around the 3rd century CE. It was also in use in ude in Bactria, the Kushan Empire, Sogdia (Sogdia or Sogdiana was an ancient Iranian civilization) and along the Silk Road, where there is some evidence it may have survived until the 7th century in Khotan and Niya, both cities in Xinjiang (Officially Xinjiang Uygur Autonomous Region or XUAR, is an autonomous region of the people's Republic of China, located in the northwest of the country).\nসহায় লোৱা গ্ৰন্থঃ\n১)John Marshall, A Guide to Taxila published by Superintendent Gocernment Printing, India, 1918\n২)A.S. Altekar, Education in Ancient India published by Nand Kishore & Brothers, 1944\n৩)D.G. Apte, Universities of Ancient India, Published by Faculty of Education and Psychology, Maharaja Sayajirao University of Baroda\n৪)Ramayana (Uttarakanda) by Manmatha Nath Dutt, Published by Self, 1894\n৫)Hari Prasad Shastri, The Ramayana of Valmiki Published by Shanti Sadan,1952\n৬)Mahabharata published by Gita press,\n৭)গুৱাহাটী বিশ্ববিদ্যালয়, মহাভাৰত, ২০১৭\nHeritage Foundation isaregistered Charitable Trust founded on 11th day of Kartik (Shukla Paksha), Shakabda 1922/ the 8th November 2000.\nOffice Addr -Bhuban Road, Near GMC Office, Ujan Bazar, Ghy - 781001\n© Copyright 2020 Heritage Foundation. - All Right's Reserved\nDeveloped by Webinfotech


খিলঞ্জীয়া জনসমষ্টিৰ অধিকাৰ: এটি অন্বেষণ | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nখিলঞ্জীয়া জনসমষ্টিৰ অধিকাৰ: এটি অন্বেষণ\nMay 30, 2018 ডঃ ইন্দ্ৰজিৎ বেজবৰুৱা0Comments অধিকাৰ, অসম, উত্তৰ-পূৰ্বাঞ্চল, খিলঞ্জীয়া, ভাৰত, মানৱ-অধিকাৰ, ৰাজনীতি, ৰাষ্ট্ৰসংঘ\nখিলঞ্জীয়া জনসমষ্টিৰ অধিকাৰ বর্তমান সময়ৰ অন্যতম চর্চাৰ বিষয় হৈ পৰিছে। বিশ্বজুৰি এই সন্দৰ্ভত চিন্তা-চৰ্চা চলােৱাৰ দৰে ইয়াক লৈ অসম তথা উত্তৰ-পূৰ্বাঞ্চলৰ সচেতন অংশৰ মাজত আলাপ-আলােচনা দেখা গৈছে। আনকি বাস্তৱিক ক্ষেত্ৰত খিলঞ্জীয়াৰ সূত্ৰ সন্দৰ্ভতো বিতর্কৰ সৃষ্টি হােৱা দেখা গৈছে। বহু সময়ত কোন কোনো জনগােষ্ঠীয়ে নিজকে খিলঞ্জীয়া হিচাপে দাবী কৰিছে যদিও সেই দাবী আন কোনাে জনগােষ্ঠীৰ দ্বাৰা প্রত্যাখ্যাত হ’বলগাত পৰিছে। ইয়াৰ ফলত কিছু ভুল বুজাবুজিও সৃষ্টি নােহাৱা নহয়। আনহাতে, ৰাষ্ট্ৰসংঘৰ অন্তর্ভুক্ত ৰাষ্ট্ৰসদস্য (State Parties) হিচাপে ভাৰতবৰ্ষই এনেবােৰ ক্ষেত্ৰত দিক-নির্দেশনা প্রদান কৰাটো বৌদ্ধিক, ৰাজনৈতিক তথা গণতান্ত্রিক পৰিৱেশৰ বাবে প্রয়ােজনীয় আছিল যদিও বাস্তৱত এনে ক্ষেত্ৰত অনীহা প্ৰকাশ কৰাহে দেখা গৈছে।\nসেয়ে, এই সমূহ দিশৰ মূলতেই বৌদ্ধিক ক্ষেত্ৰখনত খিলঞ্জীয়া সংক্রান্তীয় ধ্যান-ধাৰণাৰ প্ৰয়ােজনীয়তা অনুভৱ কৰিয়েই এই লেখাৰ পাতনি তৰা হ’ল। ইয়াৰ সকলােবােৰ মতামতেই গ্রহণযােগ্য হ’ব বুলি কোনাে কথা নাই; কিন্তু, বৌদ্ধিক ক্ষেত্ৰত যদিহে কিছু সমল যােগান ধৰে, তেতিয়াহ’লে সমগ্র চিন্তাটোৰ প্ৰক্ৰিয়া আৰু অধিক গতিশীল হ’ব বুলি ধাৰণা কৰিব পাৰি। আনহাতে, এই সংক্রান্তীয় প্রয়ােজনীয় তথ্য-পাতিৰ অপ্রতুলতাৰ বাবেও বহু কথা আধৰুৱা পর্যায়তে ৰাখিবলগা হৈছে। সেয়ে সমগ্র বিষয়টোকে খিলঞ্জীয়া জনসমষ্টিৰ অধিকাৰ অংকুৰণ প্রক্রিয়াৰ প্ৰাক্-প্রাথমিক স্তৰ হিচাপে গণ্য কৰি কিছু মতামত আগবঢ়োৱাৰ বাবে প্রচেষ্টা চলােৱা হ’ল।\nউদ্যোগ-বাণিজ্য, শিল্প-বিপ্লৱে বিশ্ব প্রেক্ষাপটত যি পুঁজি অর্থনীতিৰ সৃষ্টি কৰিলে, তাৰ প্ৰসাৰতাৰ বাবে, সাম্রাজ্যবাদী-ঔপনিৱেশিক ব্যৱস্থাৰ প্ৰচলন হ’ল। এই শিল্প-বিপ্লৱৰ বাবেই জন্ম লাভ কৰা জাতিৰাষ্ট্রসমূহে নিজস্ব বাণিজ্য, অর্থনীতি বিস্তাৰৰ বাবে সাম্রাজ্যবাদী-ঔপনিৱেশিক ব্যৱস্থাৰ যােগেদি বিশ্বৰ ভিন্ন প্রান্তত ৰাজনৈতিক প্রভূত্ব স্থাপন কৰিবলৈ সমৰ্থ হৈছিল। এই ৰাজনৈতিক প্রভূত্ববাদৰ বাবেই সেই অঞ্চলৰ লােকসকলৰ সার্বভৌম স্বত্ব লুপ্ত হৈছিল। কালক্ৰমত এই ব্যৱস্থাৰ বিৰুদ্ধে বিভিন্ন জাতিসমূহে ঔপনিৱেশ বিৰোধী সংগ্রাম আৰম্ভ কৰিছিল আৰু এই সংগ্রামৰ মাজেদিয়ে পূর্বৰ প্ৰভূত্ববাদী জাতিৰাষ্ট্ৰসমূহক উৎখাত কৰি নিজস্ব জাতিৰাষ্ট্ৰ স্থাপন কৰিবলৈ সমর্থ হ’ল। কিন্তু এই সমগ্ৰ প্ৰক্ৰিয়াৰ মাজত স্থান বিশেষে কেতবােৰ জনসমষ্টি প্রাপ্য অধিকাৰৰ পৰা বাহিৰত ৰ’বলগা হ’ল। আনহাতে, সাম্রাজ্যবাদী অর্থনীতিয়ে ন-ৰূপ লৈ নব্য-সাম্ৰাজ্যবাদী, নব্য-ঔপনিৱেশিক চৰিত্ৰ পৰিগ্ৰহ কৰি নৱউত্থিত জাতিৰাষ্ট্ৰসমূহৰ অর্থনীতিত হস্তক্ষেপ কৰিবলৈ ল’লে। চমু অর্থত, ৰাজনৈতিক ক্ষমতা আৰু পৰিচালনা বিধি নৱউত্থিত জাতিৰাষ্ট্ৰসমূহৰ শাসকগােষ্ঠীৰ হাততে অৰ্পণ কৰি সমগ্র অর্থনৈতিক ক্ষমতা কুক্ষিগত কৰা হ’ল। ইয়াৰ ফলতে জাতিৰাষ্ট্ৰসমূহেও আন্তঃঔপনিৱেশিক অর্থনীতি ব্যৱস্থাৰ প্ৰৱৰ্তন কৰিলে।\nবিশ্ব ৰাজনীতিৰ এই সমগ্ৰ প্ৰক্ৰিয়াৰ মাজত যিসমূহ জনসমষ্টি দীর্ঘদিন ধৰি শােষণ, নিষ্পেষণ, বঞ্চনাৰ বলি হ’বলগা হ’ল, সেইসমূহ জনসমষ্টিৰ মাজত ক্ৰমান্বয়ে ক্ষোভৰ জন্ম হ’ল। পুঞ্জীভূত ক্ষোভে বিক্ষোভৰ জন্ম দিলে আৰু বিক্ষোভে বিদ্ৰোহৰ ৰূপ পৰিগ্ৰহ কৰিছে। বিশ্ব জনসমষ্টিৰ এক বুজন অংশৰ মাজত গা কৰি উঠা এনে বিক্ষোভ-বিদ্ৰোহৰ পটভূমিয়ে আন্তঃৰাষ্ট্ৰীয় ৰাজনীতি-অর্থনীতিকো কঁপাই তুলিলে। কাজেই, আন্তঃৰাষ্ট্ৰীয় সম্প্রদায়ৰ মাজত এই জনসমষ্টিক লৈ চিন্তা-চৰ্চাৰ বিকাশ ঘটিল। এনে চিন্তাকে ইণ্ডিজিন বা ইণ্ডিজেনাছ নামেৰে নামকৰণ কৰা হ’ল আৰু ৰাষ্ট্ৰসংঘৰ লেখীয়া আন্তঃৰাষ্ট্ৰীয় মঞ্চত উত্থাপন কৰা হ’ল। ১৯৮৭ চনৰ ১৭ এপ্রিল তাৰিখে ৰাষ্ট্ৰসংঘই এক প্ৰস্তাৱৰ যােগেদি ‘ইণ্ডিজেনাছ’ বা খিলঞ্জীয়া সংক্ৰান্তীয় আলােচনাৰ বাট মুকলি কৰি এখন স্বায়ী মঞ্চ স্থাপনৰ পোষকতা কৰে আৰু তাৰ বাবেই খিলঞ্জীয়া সংক্ৰান্তীয় সকলাে দিশ অধ্যয়ন কৰিবৰ বাবে এটি কর্মবাহিনী (Working group) গঠন কৰি দিয়ে। এই কর্মবাহিনীয়ে সদস্য ৰাষ্ট্ৰ, অনা-চৰকাৰী সংগঠন (NGO), জন-প্রতিনিধি আদি বিভিন্ন স্তৰৰ লগত কৰা আলাপ-আলােচনা, মতামত অধ্যয়ন কৰি এখন খচৰা ঘােষণা পত্র ১৯৯৪ চনত ৰাষ্ট্ৰসংঘৰ মজিয়াত দাখিল কৰে। ইতিমধ্যে আন্তঃৰাষ্ট্ৰীয় শ্ৰমিক সংগঠন (International Labour Organisation)ৰ দৰে সংগঠনৰ তৰফৰ পৰাও ১৯৮৯ চনত অভিৱৰ্তন অনুষ্ঠিত কৰি হেঁচা প্রয়ােগৰ প্রক্রিয়া আৰম্ভ কৰা হয়। এই খচৰা ঘােষণাপত্ৰক লৈয়াে বিশ্বজুৰি অধ্যয়ন, বিতর্ক আৰম্ভ হয় যদিও সমগ্র প্রক্রিয়াৰ যােগেদি খিলঞ্জীয়া মানুহৰ অধিকাৰৰ প্ৰশ্নক বিশ্বজুৰি স্বীকৃতি প্রদান কৰা হ’ল। ৰাষ্ট্ৰসংঘৰ মানৱ অধিকাৰ চনদ (১৯৪৮), অসামৰিক আৰু ৰাজনৈতিক অধিকাৰ সম্পকীয় আন্তঃৰাষ্ট্ৰীয় ক’ভনেণ্ট (International Covenant on Civil and Political Right, 1966), অর্থনৈতিক, সামাজিক, সাংস্কৃতিক অধিকাৰ সম্পৰ্কীয় আন্তঃৰাষ্ট্ৰীয় কভ’নেন্ট (International Covenant on Economic, Social and Cultural Right 1966) আদি আধাৰসমূহৰ লগতে আন্তঃৰাষ্ট্ৰীয় শ্ৰমিক সংগঠন (ILO)ৰ ১৬৯ নং স্বাধীন ৰাষ্ট্রসমূহৰ খিলঞ্জীয়া আৰু জনজাতিসকলৰ অভিৱৰ্তন (Convention Concerning Indigenous and Tribal people in Independent Countries, Convention 169) আৰু ১০৭ নং স্বাধীন ৰাষ্ট্ৰসমূহৰ খিলঞ্জীয়া অন্যান্য জনজাতি, অর্ধ-জনজাতি জনসমষ্টিৰ সুৰক্ষা আৰু সংহতি সংক্রান্তীয় অভিৱর্তন (Convention Concerning the protection and Integration of Indigenous and other Tribal and Semi Tribal Population in Independent Countries, Convention 107) আদিৰ ঘােষণা পত্রসমূহেও খিলঞ্জীয়াৰ অধিকাৰ সন্দৰ্ভত মার্গ নির্ণায়ক ভূমিকা গ্ৰহণ কৰিছিল। এনেদৰে খিলঞ্জীয়াৰ অধিকাৰ সম্পৰ্কীয় প্রশ্নসমূহ আন্তঃৰাষ্ট্ৰীয়ভাৱে স্বীকৃত হােৱাৰ লগতে বিশ্বৰ ভিন্ন প্ৰান্তৰ খিলঞ্জীয়া ৰাইজৰ অধিকাৰৰ ক্ষেত্ৰখনাে বিস্তৃত হৈ পৰিল। কাজেই, ক’ব পাৰি যে বিশ্বৰ মুক্তিকামী জনসাধাৰণৰ বাবে খিলঞ্জীয়াৰ অধিকাৰৰ প্ৰসঙ্গাৱলী অন্যতম মার্গ হিচাপে পৰিগণিত হৈছে।\nএইখিনিতে, স্বাভাৱিকভাৱে প্রশ্ন আহে যে খিলঞ্জীয়া মানেনো কি? কেনে ধৰণৰ জনসমষ্টিক খিলঞ্জীয়া হিচাপে অভিহিত কৰিব পাৰি? এইক্ষেত্ৰত ৰ’ড’লফ’ ষ্টেভেনহেগেন (Rodolfo Stavenhagen)ৰ এষাৰ মতামত প্রণিধানযােগ্য। তেওঁৰ মতে, ঔপনিৱেশিকতা বা যুদ্ধজয়ৰ দ্বাৰা নির্দিষ্ট ভূখণ্ডৰ আদি বাসিন্দাসকলে সার্বভৌমত্ব হেৰুৱাই আৰু নিজস্ব নিয়ন্ত্রণ নথকা ৰাষ্ট্ৰ বা সমাজৰ দ্বাৰা শাসিত হ’বলগা হয়, তেন্তে সেই সকলেই সেই ভূখণ্ডৰ খিলঞ্জীয়া জনসমষ্টিৰ অন্তৰ্গত হয়। (“Indigenous Population may be defined as the original inhabitants ofaterritory who, because of historical circumstances (conquest or colonization by another people) have lost their sovereignty and have become subordinate to the wider society and the state over which they do not exercise control”: Rodolofo Stavenhagen cited in ‘A Resource Book on the Right of Indigenous Peoples by Raajen Singh, p.2, Sept, 2001) ষ্টেভেনহেগেনৰ মতামত অতি গুৰুত্বপূর্ণ যদিও কিছু সীমাবদ্ধতা থকা যেন অনুমান হয়; যথা, ঔপনিৱেশিকতাৰ বাবে স্থানচ্যুতি (Displacement) হােৱা কোনাে ভূখণ্ডৰ জনসমষ্টি একে ৰাষ্ট্ৰব্যৱস্থাৰ মাজতে খিলঞ্জীয়া হিচাপে অভিহিত হ’ব নে নহয়, সেই প্ৰশ্নৰ মীমাংসা নহ’ল। যাহওক, এই সন্দৰ্ভত অধিক আলােচনালে যােৱাৰ আগতে এই ক্ষেত্ৰত ভাৰত চৰকাৰৰ আপত্তিৰ দিশটো পর্যালােচনা কৰিব লাগিব।খিলজীয়া কৰ্ম বাহিনীত (Working Group on Indigenous Population) ১৯৯৩ চনৰ ২৯ জুলাইৰ বৈঠকত ভাৰত চৰকাৰৰ প্রতিনিধি দেবাশীষ চক্রবর্তীয়ে আপত্তি দৰ্শাই কৈছিল— “খিলঞ্জীয়া মানুহ, এই ধাৰণাৰ সাধাৰণীকৰণ কৰিব নােৱাৰি। ই বিশ্বৰ কিছু নির্দিষ্ট ক্ষেত্ৰত, নির্দিষ্ট জনসমষ্টিৰ ক্ষেত্ৰতহে প্রযােজ্য হ’ব। লিখিত বুৰঞ্জীৰ সময়ৰ পৰাই ভাৰতবৰ্ষ বিভিন্ন জাতি-জনগােষ্ঠীৰ মিলনক্ষেত্র। যিহেতু বিগত কেইবাহেজাৰ বছৰ ধৰি ভাৰতভূমিত জনসমষ্টিটোৱে বসবাস কৰি আহিছে, গতিকে খিলঞ্জীয়াৰ ধাৰণা ভাৰতৰ ক্ষেত্ৰত সঠিক নহ’ব। ইয়াৰ সকলাে মানুহেই ইয়াৰ খিলঞ্জীয়া আৰু এইক্ষেত্ৰত খিলজীয়া-অখিলঞ্জীয়াৰ বিভাজন কৃত্রিম তথা উপৰুৱা হ’ব।” (The term indigenous people is not one of the sweeping generalization. It applies to specific populations and communities in certain parts of the world. India has beenamelting pot of races and ethnic groups from the earliest periods of recorded history. The application of the term Indigenous People to the situation in India would be inaccurate, because the entire population of India has been living on its land for the past several millennia. All these people are indigenous to the country and any attempt to makeadistinction between the Indigenous and non-indigenous would be atrificial and spurious where India in concered., পূর্ব উল্লিখিত গ্রন্থ, পৃষ্ঠা নং-১০৩)। ভাৰতৰ দৰে এছিয়াৰ ৰাষ্ট্ৰসমূহৰ এনে আপত্তি সত্ত্বেও ৰাষ্ট্ৰসংঘৰ সাধাৰণ পৰিষদে কর্ম বাহিনীৰ খচৰা প্ৰস্তাৱ গ্ৰহণ কৰে আৰু নির্দিষ্ট দেশত খিলীয়া কোন হব— এই প্রশ্ন সংশ্লিষ্ট দেশখনকে বিতর্ক চলােৱাৰ বাবে অর্পণ কৰে। খচৰা প্রস্তাৱত ৰাষ্ট্ৰসংঘৰ সন্মতি থকাৰ বাবেই কর্ম বাহিনীৰ সভাপতি এৰিকা-আইৰেন ডায়েচ (Dr Erica–Irene Daes)এ প্রদান কৰা সামৰণিমূলক মতামতো অধিক গুৰুত্বপূর্ণ হৈ উঠিছে। এৰিকাৰ মতে, খিলঞ্জীয়াৰ ধাৰণাক বুজিবৰ বাবে খিলঞ্জীয়া আইন বিশেষজ্ঞ, শিক্ষাবিদ সদস্য, আন্তঃৰাষ্ট্ৰীয় সংগঠনসমূহে বিবেচনা কৰা কাৰকসমূহেই প্রাসংগিক হ’ব। এই কাৰকসমূহ হ’ল—\nক. নির্দিষ্ট ভূখণ্ডৰ ব্যৱহাৰ আৰু জীৱিকাই নির্ণয় কৰা সময়ক দিয়া অগ্রাধিকাৰ\nখ. ভাষা, সামাজিক সংগঠন, ধর্ম, আধ্যাত্মিক মূল্যবােধ, উৎপাদন প্রক্রিয়া, আইন-অনুষ্ঠান আদি সাংস্কৃতিক পৃথকতাসূচক কাৰকৰ স্বেচ্ছামূলক স্থায়ীকৰণ\nগ. আত্মপৰিচয় আৰু আন গােষ্ঠীৰ ৰাষ্ট্ৰৰ দ্বাৰা দ্বাৰা স্বীকৃতিকৰণ তথা অৱদমন আৰু বৈষম্যৰ সন্মুখীন হােৱা\n(The factors which modem International Organization and legal experts including indigenous legal experts and member of the academic family, have considered relevant to understanding the concept of Indigenous include:\n(a) Priority in time with respect the occupation and use ofaspecific territory\n(b) The voluntary perpetuation of cultural distinctiveness, which may include aspects of language, social organization, religion and spiritual values, modes of production, laws and institutions\n(c) Self-identification, as well as recognition by other groups or by state authorities, asadistinct collectivity end an experience of subjugation, exclusion or discrimination, whether or not these conditions persist\n:পূর্ব উল্লিখিত গ্রন্থ, পৃষ্ঠা নং-১০৫)\nখিলঞ্জীয়া সন্দৰ্ভত এনেদৰে হােৱা বিতর্ক, সূত্ৰৰ অন্তত, ষ্টেভেনহেগেন আৰু এৰিকা-আইৰেন ডায়েচৰ মতামতকে আধাৰ বিচাপে গ্ৰহণ কৰাৰ প্ৰাসংগিকতা আছে। অৱশ্যে ভাৰতবৰ্ষৰ প্ৰেক্ষাপটত, দেৱাশীষ চক্ৰৱৰ্তীয়ে আগবঢ়োৱা মতামত যিহেতু চৰকাৰী মতামত হিচাপেই বিবেচিত হৈ আছে, গতিকে তাৰো অনুপুংখ বিশ্লেষণ প্রয়ােজনীয়। বিশেষকৈ চক্ৰৱতীয়ে আগবঢ়োৱা মতামতে আজিৰ তাৰিখত ভাৰতীয় জাতীয়তাবাদী চিন্তাকে প্রতিনিধিত্ব কৰা দেখা গৈছে। ব্রিটিছবিৰােধী আন্দোলনৰ মাজেৰে জন্ম আৰু বিকাশ লাভ কৰা ভাৰতীয় জাতীয়তাবাদ যিহেতু পৰৱৰ্তী পৰ্যায়ত পাকিস্থানপন্থীসকলৰ দ্বাৰা প্রত্যাখ্যান কৰা হ’ল, গতিকে তাৰ সামগ্রিক গ্রহণযােগ্যতা কিমান, তাকো আলােচনা কৰাৰ থল আছে। বিশেষকৈ আজিৰ অৰিখৰ ভাৰতীয় জাতীয়তাবাদৰ লগত দ্রাবিড় জাতীয়তাবাদ, কাশ্মীৰী জাতীয়তাবাদ আৰু অষ্ট্ৰ’-মংগলয়ড জাতীয়তাবাদৰ প্ৰত্যক্ষ দ্বন্দ্ব হৈছে; এনে ক্ষেত্ৰত, ভাৰতীয় জাতীয়তাবাদক ভিত্তি কৰি খিলঞ্জীয়াত্বক নস্যাৎ কৰাৰ প্ৰৱণতা কিমান দূৰ গ্রহণযােগ্য হ’ব? চমুৱাই ক’বলৈ গ’লে, খিলঞ্জীয়া সন্দৰ্ভত, ভাৰত চৰকাৰ বা চক্রবর্তীৰ মতামত হিন্দু-হিন্দী আধিপত্যবাদৰ নামান্তৰহে। কাজেই, এনে মতামত গােবলয় বা গাংগেয় উপত্যকাত প্ৰাসংগিক হ’লেও দাক্ষিণাত্য, কাশ্মীৰ বা উত্তৰ-পূৰ্বাঞ্চলত কোনােপধ্যেই প্রাসংগিক নহ’ব। সেয়ে, এনে ক্ষেত্ৰত চক্ৰবৰ্তীৰ মতামত একাষৰীয়া কৰি ষ্টেভেনহেগেন আৰু এৰিকাৰ মতামতৰ প্ৰাসংগিকতাক বিচাৰ-বিশ্লেষণ কৰিব লাগিব।\nঅসম তথা উত্তৰ-পূৰ্বাঞ্চলত খিলঞ্জীয়া কোন?:\nঅসম তথা উত্তৰ-পূৰ্বাঞ্চলত খিলঞ্জীয়া সংক্রান্তীয় চিন্ত-চৰ্চা আৰম্ভ হােৱা দেখা গৈছে। খিলঞ্জীয়া কর্ম বাহিনীৰ খচৰা ঘােষণাপত্র সংক্রান্তত বিতর্ক হােৱাৰ লেখীয়াকৈ কেইবাটাও বেচৰকাৰী স্বেচ্ছাসেৱী সংগঠনে নিজস্ব প্রতিনিধি প্ৰেৰণ কৰাৰ বতৰা পােৱা গৈছে। তৎসত্বেও খিলঞ্জীয়াৰ সূত্ৰায়ন প্রক্রিয়াত কিছু আউল দেখা গৈছে, যাৰ বাবে কোন খিলঞ্জীয়া হয়, কোন নহয়— তাক লৈয়ো বিতর্ক সৃষ্টি হৈছে। অসমত এই বিতর্কৰ স্থল অধিক হােৱাৰ সম্ভাৱনা আছে। কিয়নাে, যি প্ৰব্ৰজন প্রক্রিয়াৰে অসমৰ জনসমষ্টি সৃষ্টি হৈছে, জাতি, জাতিসত্তা, জনগােষ্ঠীসমূহৰ বিকাশ হৈছে, তাৰ পটভূমি পর্যালােচনা অবিহনে খিলঞ্জীয়াৰ প্রায়ােগিক দিশ বিবেচনা কৰা নাযাব। বিশেষভাৱে প্রশ্ন উত্থাপিত হ’ব পাৰে যে কোনাে নির্দিষ্ট বর্ষক ভিত্তি কৰি খিলঞ্জীয়াৰ সংজ্ঞা প্রণয়ন কৰিব পৰা যাবনে? ষ্টেভেনহেগেনৰ সূত্ৰক আশ্ৰয় কৰিলে ক’ব পৰা যায় যে অসম তথা উত্তৰ-পূৰ্বাঞ্চলৰ যি জনসমষ্টিয়ে বৃটিছ ঔপনিৱেশিকতা আৰু যুদ্ধ জয়ৰ বাবে নিজস্ব সার্বভৌম চৰিত্ৰ হেৰুৱাই বৃটিছ শাসনাধীন আৰু পৰৱতী পর্যায়ত ভাৰতীয় শাসকৰ দ্বাৰা শাসিত হ’বলগা হল, সেই জনসমষ্টিটোৱেই এই অঞ্চলটোৰ খিলঞ্জীয়া জনসমষ্টি। কিন্তু বৃটিছে এই অঞ্চলত ১৮২৬ চনৰ ইয়াণ্ডাবু সন্ধিৰ যােগেদি ঔপনিৱেশিকতাৰ সূচনা কৰাৰ বাবেও ১৮২৬ চনক ভিত্তিবৰ্ষ হিচাপে গ্ৰহণ কৰিব নােৱাৰি, কিয়নাে, সমগ্র অঞ্চলটোত বৃটিছ উপনিৱেশিকতা স্থাপন কৰাৰ বাবে বৃটিছসকলক প্রায় এশ বছৰৰ প্ৰয়ােজন হৈছিল। অর্থাৎ ১৮২৬ চনত ইয়াণ্ডাবু সন্ধিৰে বৃটিছে আৰম্ভ কৰা খােজটো গােটেই ঊনবিংশ শতিকা জুৰি চলিছিল। বৃটিছ-খাছিযুদ্ধ (১৮২৯-১৮৩৩), বৃটিছ জয়ন্তীয়া যুদ্ধ (১৮৩৫), উজনি অসম জয় (১৯৩৮), মটক শদিয়া অধিগ্রহণ (১৮৪২), কছাৰী সমভূমি দখল (১৮৩২), কছাৰী পার্বত্য অঞ্চল দখল (১৮৫৪), খামতি দমন (১৮৪৩), লুচাই অভিযান (১৮৭১-৭২ আৰু ১৮৮৯)ৰ দৰে যুদ্ধ জয়ৰ যােগেদি সমগ্ৰ ঊনবিংশ শতিকা বৃটিছে ঔপনিৱেশিকতা স্থাপনৰ বাবে যত্ন কৰিবলগা হৈছিল। আনহাতে নগাপাহাৰ জিলা গঠন কৰিবলৈ সমৰ্থ হ’লেও সমগ্ৰ নগা অধ্যুষিত অঞ্চলত বৃটিছ ঔপনিৱেশিকতা স্থাপন কৰিব পৰা নাছিল। সদৃশ পৰিস্থিতি সৃষ্টি হৈছিল মেক’লে বা মণিপুৰ, ত্ৰিপুৰা আৰু কোচবিহাৰ ৰাজ্যকেইখনৰ ক্ষেত্ৰত। এই ৰাজ্যকেইখনত প্রত্যক্ষ বৃটিছ শাসন স্থাপন কৰিব পৰা নাছিল বাবেই ভাৰতবৰ্ষই স্বাধীন হােৱাৰ সময়ত, ৰাজ্যকেইখনৰ লগত অন্তর্ভুক্তিকৰণ চুক্তি (Merger Agreement) স্বাক্ষৰ কৰিবলগা হৈছিল। সেয়ে, আহােমশাসিত অসমত ১৮২৬ চনৰ আগেয়ে থকাসকল যদি খিলঞ্জীয়া হ’বলগা হয়, তেন্তে মণিপুৰত ১৯৪৯ চনত থকাসকলক খিলঞ্জীয়া বুলিব লাগিব। গতিকে নির্দিষ্ট ভিত্তিবৰ্ষৰ পৰিৱর্তে ঔপনিৱেশিকতা আৰু যুদ্ধজয়ৰ যােগেদি সার্বভৌমত্ব হৰণৰ প্ৰক্ৰিয়াকহে বিবেচনা কৰাৰ থল আছে।\nইতিমধ্যে আলােচনা কৰা এৰিকা-আইৰেণ ডায়েচে যিসমূহ কাৰকৰ কথা উল্লেখ কৰিছে, তাৰ আধাৰত অসম তথা উত্তৰ-পূর্বাঞ্চলত, খিলঞ্জীয়াৰ সংজ্ঞার্থ নির্ণয় কৰাৰ বাবেও বিচাৰ-বিশ্লেষণ চলাব পাৰি। এৰিকাই উল্লেখ কৰা, সাংস্কৃতিক পৃথকতাসূচক কাৰকৰ স্বেচ্ছামূলক স্থায়ীকৰণৰ প্ৰসংগই উল্লেখ কৰা যাওক। অসম তথা উত্তৰ-পূর্বাঞ্চলৰ যিসমূহ জনগােষ্ঠীয়ে ঔপনিৱেশিকতাৰ বাবে সার্বভৌমত্ব হেৰুওৱা সত্বেও নিজৰ ভাষা, সামাজিক সংগঠন, ধর্ম, আধ্যাত্মিক মূল্যবােধ, উৎপাদন প্রক্রিয়া, আইন-অনুষ্ঠান আদি সাংস্কৃতিক পৃথকতাসূচক কাৰকসমূহ স্বেচ্ছামূলকভাৱে স্থায়ীকৰণ কৰি আহিছে, সেইসকলকে এই অঞ্চলটোৰ খিলঞ্জীয়া জনসমষ্টি বুলি ক’ব পৰা যাব।\nউৎস: ডঃ জ্যোতিমা ফুকন, গোছ স্মৃতিগ্ৰন্থ\nভাষিক দৃষ্টিভংগীৰে চাবলৈ গ’লে, অষ্ট্র’-এছীয়, তিব্বত-চীন আৰু ইণ্ডো-আর্য শাখাৰ অন্তর্ভুক্ত বা সেই ভাষাগােষ্ঠীৰ অধীনত থকা জনসমষ্টিক, দুই-এক ব্যতিৰেকে, অঞ্চলটোৰ খিলঞ্জীয়া বুলিব পৰা যায়। ইণ্ডো-আর্য ভাষাৰ বাংলাভাষী, হিন্দীভাষী আৰু নেপালীভাষীসকল এই অঞ্চলৰ বাসিন্দা বা নাগৰিক হ’লেও খিলঞ্জীয়া নহয়। কিয়নাে, ঔপনিৱেশিকতাৰ সময়ছােৱাত প্রব্রজন হােৱা এই ভাষিক গােষ্ঠীসমূহৰ ভাষা অঞ্চলটোৰ খিলঞ্জীয়া ভাষা নহয়। আনহাতে ইণ্ডো-আর্য শাখাৰ অন্তর্ভুক্ত অসমীয়া ভাষা যিহেতু আন খিলঞ্জীয়া ভাষাৰ সংমিশ্রণ আৰু সংবৰ্ন্ধন প্রক্রিয়াৰ মাজেৰে সৃষ্টি হােৱা ভাষা; গতিকে ই অঞ্চলটোৰ খিলঞ্জীয়া ভাষা হিচাপে বা সেই ভাষাগােষ্ঠীৰ লােকসকল অঞ্চলটোৰ খিলঞ্জীয়া হিচাপে পৰিগণিত হৈছে। অৱশ্যে অসমীয়াভাষী বুলি কোৱাৰ লগে লগে আন এক প্রশ্নও আহি পৰিব। সি হ’ল, যিসমূহ জনসম্প্রদায়ে অসমীয়া জাতি গঠন প্রক্রিয়াত শেহতীয়াভাৱে সংমিশ্ৰিত হৈছে, সেইসকল অর্থাৎ ইছলাধৰ্মী, মৈমনসিঙীয়া, চিলেঠীয়া লােকসকলক খিলঞ্জীয়া বুলি ক’ব পৰা যাবনে? ভাষিকগােষ্ঠী হিচাপে এইসকলে নিজকে ইণ্ডো-আর্য শাখাৰ অসমীয়া বুলি পৰিচয় দিছে। কিন্তু ধর্মীয় চেতনা, সামাজিক সংগঠন আদিৰ যােগেদি এইসকলে অদ্যপি অসমীয়া জাতীয় ঐতিহ্যৰ পৰা নিজকে পৃথকে ৰাখিছে। এইক্ষেত্ৰত জাতীয় ঐতিহ্যৰ বিষয়টো এইবাবেই গুৰুত্বপূর্ণ যে সদৃশ ধৰ্মাৱলম্বী হােৱা সত্বেও গড়িয়া-মৰিয়া-দেশীসকল যিদৰে জাতীয় ঐতিহ্যৰ দ্বাৰা আকণ্ঠমর্জিত; ঠিক তেনেদৰে মৈমনসিঙীয়া বা চিলেঠীয়াসকল নহয়। এইসকল যেন এতিয়া ত্ৰিশংকুৰ দৰে ওলমি আছে। জাতীয় ঐতিহ্যৰ প্ৰশ্নৰ সু-মীমাংসা, সু-গ্রহণৰ যােগেদি এইসকল অসমীয়াভাষীয়ে খিলঞ্জীয়াত্ব গ্রহণ কৰিবনে নাই তাক মীমাংসা কৰাৰ প্ৰয়ােজন আছে। চাহ-জনগােষ্ঠীয় লােকসকল আকৌ অষ্ট্র’-এছীয় শাখাৰ মুণ্ডাৰী উপশাখাৰ অন্তর্ভুক্ত। অষ্ট্ৰ’-এছীয় শাখাৰ মনখমেৰ উপশাখাৰ খাছি-জয়ন্তীয়াসকলে মনখমেৰ প্রক্রিয়া ত্যাগ কৰি মংগােলীয় তিব্বত-চীনীসকলৰ লগত সহাৱস্থান কৰিছিল। একে শাখাৰ মুণ্ডাৰী উপশাখাৰ চাহ-জনগােষ্ঠীৰ লােকসকল ঔপনিৱেশিকতাৰ কবলত পৰি এই অঞ্চললৈ আহি ইণ্ডো-আর্য শাখাৰ অসমীয়া ভাষাক আঁকোৱালি লৈছে। ঔপনিৱেশিকতা আৰু খিলঞ্জীয়া ভাষাত অংশগ্ৰহণৰ লেখীয়া কাৰকসমূহৰ বাবেই চাহ-জনগােষ্ঠীৰ লােকসকল খিলঞ্জীয়া হিচাপে পৰিগণিত হৈছে। অঞ্চলটোৰ ঐতিহাসিক প্রক্রিয়াত অষ্ট্ৰ’-এছীয় শাখাৰ দুই বৃহৎ উপশাখা— মনখমেৰ আৰু মুণ্ডাৰীসকলৰ ভাষিকগােষ্ঠী পৰিৱর্তন প্রক্রিয়া এক চিত্তাকর্ষক অধ্যায়।\nঅসম তথা উত্তৰ-পূর্বাঞ্চলৰ এই তিনিটা প্রধান ভাষিক জনগােষ্ঠীয়ে এহাতে যেনেদৰে স্বকীয় সাংস্কৃতিক পৃথকতাসূচক কাৰকৰ স্বেচ্ছামূলক স্থায়ীকৰণ কৰিছে, ঠিক তেনেদৰে, এৰিকাই কোৱাৰ লেখীয়াকৈ আত্মপৰিচয় স্থাপন কৰিছে। বৃটিছ ঔপনিৱেশিকতাৰ পৰা শেহতীয়া সময়লৈকে এই ভাষিকগােষ্ঠীসমূহৰ আত্মপৰিচয় স্থাপন তথা অন্বেষণ এক গুৰুত্বপূর্ণ অধ্যায়। তাৎপর্যপূর্ণভাৱে ট্রাইবেল অভিধাৰে ঔপনিৱেশিক শাসকে বিভিন্ন স্বঘােষিত অনুসূচীকৰণ প্রক্রিয়াৰে গােষ্ঠীসমূহক স্বীকৃতি প্রদান কৰিছে। অসমীয়া আৰু মণিপুৰীসকলৰ ক্ষেত্ৰত এনে ধৰণে স্বীকৃতি প্রদান কৰা হােৱা নাই যদিও ইতিমধ্যে ভাষিকগােষ্ঠী দুয়ােটাই বিকাশৰ একোটা স্তৰত উপনীত হৈ আত্মপৰিচয় স্থাপন প্রক্রিয়া গজগজীয়া কৰিছে। আনহাতে, সামগ্রিকভাৱে তিনিওটা ভাষাগােষ্ঠীৰ লােকসকল ঔপনিৱেশিক অৱদমন আৰু বৈষম্যৰ সন্মুখীন হৈছে। স্বতন্ত্রতা লুপ্তি, সম্পদৰ ওপৰত নিয়ন্ত্রণহীনতা আদি প্ৰক্ৰিয়াৰ মাজেৰে, এক ঔপনিৱেশিক নীতি-নির্দেশনাৰ মাজেৰে এই জনসমষ্টিৰ জীৱনপ্রবাহ নিয়ন্ত্রিত হৈ আছে। কাজেই, ৰাষ্ট্ৰসংঘৰ দ্বাৰা গৃহীত খিলঞ্জীয়া নীতি অনুসৰি অসম তথা উত্তৰ-পূৰ্বাঞ্চলৰ জনসমষ্টিয়ে সামগ্রিকভাবে খিলঞ্জীয়া চৰিত্ৰ লাভ কৰিছে বুলি ক’ব পৰা যায়।\nঔপনিৱেশিকতাৰ চক্ৰবেহুত অসম তথা উত্তৰ-পূৰ্বাঞ্চলৰ খিলঞ্জীয়া জনসমষ্টি:\nসমগ্র ঊনবিংশ শতিকাজুৰি অসম তথা উত্তৰ-পূর্বাঞ্চলত বৃটিছ ঔপনিৱেশকিতা স্থাপন কৰি বৃটিছে সমগ্ৰ অঞ্চলটোকে অসম প্রশাসনৰ অন্তর্ভুক্ত কৰিলে। সুদীর্ঘ সময়ছােৱাত যি কার্য সমাপন হােৱা নাছিল, সেই কাৰ্য অর্থাৎ এককেন্দ্রীভূত প্রশাসনৰ নিয়ন্ত্রণলৈ অহাৰ পাছত সমগ্ৰ অঞ্চলটোতে ঔপনিৱেশিকতাৰ জয়ধ্বজা উৰিবলৈ ল’লে। ইতিমধ্যে চিংফৌসকলৰ পৰা চাহ উৎপাদন প্রক্রিয়াৰ আওভাও লৈ তথা চাহৰ বাণিজ্যিক সম্প্রসাৰণৰ দিশটোৰ সম্ভাৱনীয়তালৈ লক্ষ্য ৰাখি ঔপনিৱেশিক প্রশাসনে অঞ্চলটোৰ অর্থনীতিকো নিজা ঠাঁচত গঢ় দিবলৈ বিচাৰিলে। বনজ, খনিজ সম্পদৰ প্রাচুর্যই এই প্রক্রিয়া অধিক খৰতকীয়া কৰি তুলিলে। আনহাতে, ব্রহ্মদেশত বৃটিছ প্রভূত্ব স্থাপনৰ পাছতে ভূ-ৰাজনৈতিক দিশৰ পৰাও অঞ্চলটো গুৰুত্বপূর্ণ হৈ উঠিল। চীনৰ লগত কানি বেপাৰৰ কথা আহি পৰাৰ বাবেও অঞ্চলটোৰ প্ৰয়ােজনীয়তা ঔপনিৱেশিক শক্তিৰ ওচৰত বৃদ্ধি পালে।\nঔপনিৱেশিক শক্তিয়ে এনেবােৰ বিপুল সম্ভাৱনীয়তাৰ প্রতি লক্ষ্য ৰখিয়েই যাতায়াত ব্যৱস্থা, বিশেষকৈ ৰেল যােগাযােগ ব্যৱস্থাৰ উন্নতি ঘটালে। ইতিমধ্যে গঢ় লৈ উঠা নগৰ অঞ্চলসমূহক একাষৰীয়া কৰি চাহ বাগিচা আৰু খনিজ সম্পদৰ আকৰসমূহৰ কাষে কাষে ৰেলপথ নির্মাণ কৰা হ’ল আৰু তাৰ বিস্তৃতিয়ে সাগৰীয় বন্দৰসমূহকো চুলে। আনহাতে, প্রশাসন ব্যৱস্থা সুদৃঢ় কৰিবৰ বাবেও শিক্ষা ব্যবস্থা গঢ় দিয়াৰ পােষকতা কৰিলে। বংগদেশৰ পৰা কেৰাণী-মহৰী আনি প্রশাসন চলােৱাৰ প্রক্রিয়া সুচল নােহাৱাৰ বাবেই আধুনিক শিক্ষাব্যৱস্থা গঢ় দিয়া হ’ল। পাহাৰীয়া অঞ্চলৰ জনসমষ্টিৰ মাজত জড় উপাসনাৰ লেখীয়া পদ্ধতি থকাৰ বাবে তেওঁলােকৰ সামগ্রিক বিকাশ ভৈয়াম অঞ্চলৰ লেখীয়া বিস্তৃত নাছিল। তাৰেই সুবিধাৰে শিক্ষা বিস্তাৰ, স্বাস্থ্য-চিকিৎসা সেৱাৰ উন্নতিৰ অজুহাতত মিছনেৰীসমূহৰ পদার্পণ হ’ল। ভৈয়ামত অসমীয়াৰ লেখীয়া ভাষাসমূহৰ দ্রুত বিকাশ হােৱাৰ লেখীয়াকৈ পাহাৰীয়া অঞ্চলত আন আন খিলঞ্জীয়া ভাষাৰ বিকাশ নঘটিল। তাৰেই অজুহাতত ইংৰাজী ভাষাৰ বিকাশ ঘটিল আৰু ইয়েই বৌদ্ধিক শ্রেণী একোটাৰ জন্ম দিয়াত অৰিহণা যোগালে। এনে প্রক্রিয়াই পাহাৰে-ভৈয়ামে একোটা মধ্যশ্রেণীৰ জন্ম দিলে, যি শ্রেণী বহু পৰিমাণে ঔপনিৱেশিক শক্তিৰ ওচৰত দায়বদ্ধ থাকিল। এই শ্রেণীটোৰ উত্থানৰ ফলত ভৈয়ামৰ সামন্তশ্রেণী আৰু পাহাৰৰ পৰম্পৰাগত শ্ৰেণীৰ দ্বন্দ্ব বৃদ্ধি পালে।\nঅসমক ১৮৩৭ চনত বিশেষ প্রশাসনীয় অঞ্চল হিচাপে ঘােষণা কৰি বৃটিছসকলে শাসন আৰম্ভ কৰিলে। ১৮৭৪ চনত অসমক চীফ কমিছনাৰ শাসিত প্রদেশ হিচাপে গণ্য কৰিবলৈ ল’লে আৰু ১৯০৫ চন পর্যন্ত এই ব্যৱস্থা অটুট ৰাখিলে। ১৯০৫ চনত পূর্ব বংগ আৰু অসমক সংযুক্ত কৰি লেফটেনেন্ট গৱৰ্ণৰ শাসিত প্রদেশলৈ ৰূপান্তৰ কৰিলে যদিও ১৯১২ চনত এই ব্যৱস্থা ৰদ কৰি পুনৰ চীফ কমিছনাৰ শাসিত প্রদেশ কৰিলে। ১৯২১ চনতহে পূর্ণাঙ্গ পর্যায়ৰ ৰাজ্যপাল শাসিত প্রদেশ ঘােষণা কৰা হ’ল।\nএই সময়ছােৱাৰ ভিতৰত অসম প্ৰশাসনৰ ভিতৰত ভালেমান ৰেগুলেচন প্রৱর্তন কৰি ইয়াৰ খিলঞ্জীয়াসকলক শাসন কৰা হ’ল। তাৰে ভিতৰত বেংগল ইষ্টাৰ্ণ ফ্ৰণ্টিয়াৰ ৰেগুলেচন (১৮৭৩) আদিৰ যােগেদি অঞ্চলটোৰ খিলঞ্জীয়া জনসমষ্টিটোৰ সামাজিক আইন, প্রশাসন আদিত ব্যাপক প্রভাৱ পেলােৱা হ’ল। ১৯৩৫ চনৰ ভাৰত শাসন আইনৰ যােগেদি বহির্ভূত অঞ্চল আৰু আংশিকভাৱে বহির্ভূত অঞ্চল আদি বিভাজনেৰে সমগ্ৰ খিলঞ্জীয়া জনসমষ্টিকে পৃথক কৰি নিয়ন্ত্রিত কৰিলে।\nএনে শাসন প্রণালীৰ মাজেৰে বৃটিছ ঔপনিৱেশিকতাই অসমৰ খিলঞ্জীয়া জনসমষ্টিৰ প্রশাসন, অর্থনীতি নিয়ন্ত্রণ কৰি থকাৰ সময়তে ১৯৪৭ চনত বৃটিছ ঔপনিৱেশিকতাৰ অন্ত পৰিল। ভাৰতীয় জাতীয় আন্দোলন (১৮৮৫-১৯৪৭)ৰ যােগেদি নৱ-উত্থিত ভাৰতীয় শাসকগােষ্ঠীয়ে শাসনৰ দায়িত্বভাৰ হাতত ল’লে। কিন্তু শাসন পৰিৱর্তন প্রক্রিয়াই অসমৰ খিলঞ্জীয়াসকলৰ জীৱন প্ৰণালীলৈ বিশেষ গুণগত পৰিৱৰ্তন আনিব নােৱাৰিলে। বৰং বিভিন্ন প্ৰশাসনীয়, অর্থনৈতিক নীতিৰে অঞ্চলটোৰ খিলঞ্জীয়া জনসমষ্টিলৈ দুৰ্ভাৱনা কঢ়িয়াই আনিলে।\nবৃটিছ ঔপনিৱেশিকতাৰ পৰা ক্ষমতা হস্তান্তৰৰ প্ৰাৰম্ভিক পর্যায়ত নতুন শাসকে কঢ়িয়াই অনা প্ৰথমটো দুৰ্ভাৱনা আছিল খিলঞ্জীয়া জনসমষ্টিৰ গৃহভূমিক বিভিন্ন আন্তঃৰাষ্ট্ৰীয় সীমাৰেখাৰ মাজলৈ ঠেলি দিয়াটো। এনে প্ৰক্ৰিয়াৰ বাবেই নগা, মিজো-মেইটে, চিংফৌ-চাকমাসকল মূলতঃ ব্রহ্মদেশ (ম্যানমাৰ) আৰু পূব পাকিস্তান (বাংলাদেশ)ৰ মাজত সিঁচৰতি হৈ পৰিল। কোঁচসকলৰ গৰিষ্ঠসংখ্যক পূব পাকিস্তানৰ মৈমনসিং, ৰংপুৰ আদি জিলাত ৰৈ যাবলগা হ’ল। এইক্ষেত্ৰত এগৰাকী সমাজ বিজ্ঞানী এচ কে চৌবেই কৰা মন্তব্য গুৰুত্বপূর্ণ। চৌবেই চিতাগং হিলছ্ ট্ৰেকৰ উদাহৰণ দি কৈছে যে চিতাগং হিলছ্ ট্ৰেকৰ বাবে ভাৰতবৰ্ষত বহু সমস্যাৰ সৃষ্টি হৈছে। দক্ষিণ পার্বত্য ত্ৰিপুৰাৰ চিতাগং হিলছ্ ট্রেক আৰু লুচাই পাহাৰত থকা কুকি-চীন ঐক্য ভাগি পৰিল। এক প্রাকৃতিক সীমা লুচাই আৰু চিতাগং হিলছৰ মাজত নথকাৰ বাবেই অঞ্চলটো চোৰাং কাৰবাৰীৰ ভূ-স্বর্গ হৈ পৰিল। (The loss of Chittagong Hills tract created for Indiaanumber of problems. The Kuki-Chin solidarity over the southern part of Hill Tipperah, the Chittangong hill tract and the Lushai hills was broken. In the absence ofanatural boundary between the Lushai and the Chittagong hills, the area developed intoaparadise for smugglers and out laws.: S K Chaube, Hill Politics in North East India, Page 86) চৌবেৰ এই মতামততকৈয়াে তাৎপর্যপূর্ণ কথা হ’ল— এনে বিভাজনৰ বাবেই মিজোসকলে গৃহভূমি হেৰুৱালে আৰু পৰৱৰ্তী পৰ্যায়ত চাকমাসকল গৃহহীন হ’বলগাত পৰিল। আজিও চাকমা শৰণার্থী বিষয়টো অসম-অৰুণাচলৰ বাবে এটি স্পর্শকাতৰ বিষয় হৈয়ে আছে। সেইদৰে মেইটেসকলৰ কাবুই উপত্যকা, চিংফৌসকলৰ কাচিন উপত্যকা আৰু ব্রহ্মদেশৰ নগাসকল বিভাজিত হৈ সমগ্ৰ খিলঞ্জীয়াৰ বিভাজিত ৰূপটোক দাঙি ধৰিছে। ইয়াৰ সমান্তৰালভাৱে সমগ্ৰ অঞ্চলটোৰ লগত যি চুবুৰীয়া বাণিজ্য ব্যৱস্থা, অর্থনৈতিক, সামাজিক তথা সাংস্কৃতিক বিনিময় শতিকাজোৰা প্ৰক্ৰিয়াৰ মাজেৰে গঢ় লৈ উঠিছিল, সিও কাললৈ মৰহি গ’ল। চাৰিওফালৰ দুৱাৰবােৰ বন্ধ হৈ মাত্র পশ্চিমৰ দুৱাৰখন খুলি ৰখা বাবে যি আবদ্ধ অর্থনীতিৰ সৃষ্টি হ’ল, তাৰ ফলাফল খিলঞ্জীয়া জনসমষ্টিটোৱে অদ্যপি ভূগিবলগাত পৰিছে।\nআনহাতে, ভাৰতীয় সংবিধানৰ ষষ্ঠ অনুসূচীৰ আধাৰত গাৰাে, খাছিয়া-জয়ন্তীয়া ডিমাছা-কাৰ্বি, নগা, মিজো আদি খিলঞ্জীয়া জনসমষ্টিৰ অংশ বিশেষক অন্তর্ভুক্ত কৰি জিলা পৰিষদ, স্বায়ত্তশাসিত জিলা আদিৰ সৃষ্টি কৰা হ’ল। এই জিলা পৰিষদীয় ব্যৱস্থাই আশানুৰূপ ফল লাভ নকৰাৰ বাবেই গাৰাে-খাছি-জয়ন্তীয়াক সামৰি মেঘালয়, মিজোৰ বাবে মিজোৰাম, নগাৰ বাবে নগালেণ্ড ৰাজ্য সৃষ্টি কৰিবলগা হ’ল। কিন্তু এনে প্রক্রিয়াৰ মাজতাে সংশ্লিষ্ট জনসম্প্রদায়সমূহক সামৰি ল’ব নােৱৰাৰ বাবেই সীমা বিবাদৰ দৰে সমস্যাৰ সৃষ্টি হ’ল। অসম-নাগালেণ্ডৰ বৃহত্তৰ নাগালিম আদি সমস্যা ইয়াৰে উদাহৰণ। সেইদৰে এনেবােৰ প্ৰশাসনীয় গােট সৃষ্টি কৰাৰ বাবে খিলঞ্জীয়া জনসম্প্রদায়ৰ মাজতে বিভেদ আৰু অনৈক্যৰ সৃষ্টি হৈছে। মণিপুৰত নগা-কুকি সংঘর্ষ, নগা-মেইটে দ্বন্দ্ব, অসমত কাবি-ডিমাছা সংঘৰ্ষৰ নেপথ্যত থকা বহু কাৰকৰ ভিতৰত প্রশাসনীয় গােটে অনা দুৰ্ভাৱনাও অন্যতম।\nশেহতীয়াভাৱে খিলঞ্জীয়া জনসমষ্টিৰ সামূহিক পৰম্পৰাগত নেতৃত্ব আৰু জীৱন প্রণালীলৈ নামি অহা আন এক বিপর্যয় হৈছে পঞ্চায়তীৰাজ ব্যৱস্থা। ভাৰতীয় সংবিধানৰ ধাৰা অনুযায়ী অনুসূচীকৰণ কৰা, ভৈয়ামত ষষ্ঠ অনুসূচীকৰণ কৰা অঞ্চলসমূহত পঞ্চায়তীৰাজ প্ৰৱৰ্তন কৰাৰ বাবে আন এক সমস্যাৰ সৃষ্টি হৈছে। সংশ্লিষ্ট অঞ্চলত বসবাস কৰা অনুসূচীভুক্ত নােহােৱা জনসমষ্টিয়ে পঞ্চায়ত ব্যৱস্থা বিচৰাৰ পৰিৱর্তে অনুসূচীভুক্ত জনসমষ্টিয়ে পঞ্চায়ত ব্যৱস্থাৰ প্ৰতিবাদ কৰিছে। ফলত পৰিস্থিতি জ্বালামুখী হৈ পৰিছে।\nবৃটিছ ঔপনিৱেশিকতাৰ পৰা ভাৰতীয় আন্তঃঔপনিৱেশিকতাৰ এই সমগ্ৰ প্ৰক্ৰিয়াৰ মাজত অসম আৰু উত্তৰ-পূৰ্বাঞ্চলৰ খিলঞ্জীয়া জনসমষ্টিৰ ৰাজনৈতিক, অর্থনৈতিক, সামাজিক, সাংস্কৃতিক অধিকাৰ ক্ষেত্ৰখন জটিল আৰু সংকুচিত হৈ পৰিছে। কাজেই, আন্তঃৰাষ্ট্ৰীয় ব্যৱস্থাৱলীৰ প্ৰেক্ষাপটত এই অধিকাৰৰ প্ৰশ্নাৱলী বিবেচনা কৰাৰ থল আছে।\nখিলঞ্জীয়া জনসমষ্টিৰ অধিকাৰ:\nৰাষ্ট্ৰ সংঘৰ দ্বাৰা গৃহীত খিলঞ্জীয়া জনসমষ্টিৰ অধিকাৰৰ সমগ্ৰ বিষয়টোক ঘােষণা পত্ৰত মুঠ ৯টা ভাগত বিভক্ত কৰা হৈছে। মুঠ ৪৫টা উপবিধিত বিভক্ত। এই অধিকাৰলানিৰ যােগেদি খিলঞ্জীয়া জনসমষ্টিৰ ৰাজনৈতিক, সামাজিক, সাংস্কৃতিক, অর্থনৈতিক সুৰক্ষাৰ দিশক গুৰুত্ব দিয়া হৈছে। সমগ্র বিষয়সমূহ ইমান কম পৰিসৰত আলােচনা কৰাটো সম্ভৱপৰ নহয় বাবে আমি নির্দিষ্ট কেতবোেৰ দিশহে উল্লেখ কৰিম। ১নং খণ্ডৰ প্ৰথম উপবিধিত কোৱা হৈছে যে ৰাষ্ট্ৰ সংঘৰ চনদ, সার্বজনীন মানৱ অধিকাৰ চনদ, আন্তঃৰাষ্ট্ৰীয় মানৱ অধিকাৰ আইনে স্বীকৃতি প্রদান কৰা সকলাে মানৱ অধিকাৰ আৰু মৌলিক স্বাধীনতা সম্পূর্ণ আৰু কাৰ্যকৰীভাৱে লাভ কৰাৰ অধিকাৰ খিলঞ্জীয়া জনসমষ্টিৰ আছে। (Indigenous people have the rights to the full and effective enjoyment of human rights and fundamental freedoms recognized in the charter of the United Nations, the universal declaration of human rights and international human nights law) সেইদৰে উপবিধি ৩ যােগে স্পষ্ট ভাষাৰে কোৱা হৈছে যে আত্মনিয়ন্ত্রণৰ অধিকাৰ খিলঞ্জীয়াৰ অধিকাৰ। এই অধিকাৰৰ যােগেদি খিলঞ্জীয়াই মুক্তভাৱে নিজস্ব ৰাজনৈতিক স্থিতি নির্ণয় কৰাৰ লগতে অর্থনৈতিক, সামাজিক আৰু সাংস্কৃতিক উন্নয়নৰ বাবে অগ্ৰসৰ হ’ব। (Indigenous people have the rights of selfdetermination. By virtue of the rights, they freely determine their political status and freely pursue their economic, social and cultural development.)\n| আৰু পঢ়ক: ডঃ সূৰ্য কুমাৰ ভূঞা সম্পাদিত ‘ত্ৰিপুৰা বুৰঞ্জী’\nঅসম আৰু উত্তৰ-পূৰ্বাঞ্চলৰ খিলঞ্জীয়া জনসমষ্টিৰ প্ৰেক্ষাপটত এই অধিকাৰৰ প্রশ্নসমূহ বিবেচনা কৰাৰ থল আছে। খিলঞ্জীয়া জনসমষ্টিৰ কেতবােৰ নির্দিষ্ট অংশৰ পৰা আত্মনিয়ন্ত্ৰণৰ অধিকাৰৰ প্ৰশ্ন উথাপিত হৈছে। এই ক্ষেত্ৰত আন্তঃৰাষ্ট্ৰীয় সম্প্রদায়ৰ ওচৰত ভাৰত চৰকাৰো দায়বদ্ধ হৈ আছে। ভাৰত চৰকাৰে ১৯৯৫ চনৰ ২৯ নৱেম্বৰ তাৰিখে ৰাষ্ট্ৰ সংঘত প্রদান কৰা তৃতীয় সাময়িক প্রতিবেদন (Third Peoridic Report UN/CCPR/C/76/6.17 rise/996) যােগে ঘােষণা কৰিছিল যে ভাৰতবৰ্ষই আত্মনিয়ন্ত্ৰণৰ পৰম্পৰাক তুলি ধৰাৰ বাবে দৃঢ় প্রতিজ্ঞ। সম্পূর্ণ স্বাধীনতা আৰু আত্মনিয়ন্ত্ৰণৰ যােগেদি ঔপনিৱেশিকতাক উৎখাত কৰি যােৱাৰ বাবে ভাৰতীয় স্বাধীনতা আন্দোলনৰ মাজেৰেই নিজৰ স্থিতি প্ৰকাশ কৰা ভাৰতবৰ্ষই ঔপনিৱেশিক অৱদমন, বিদেশী শাসনৰ বিৰুদ্ধে জনগণ আৰু জাতিৰ আত্মনিয়ন্ত্ৰণৰ অধিকাৰৰ বাবে তথা ৰাজনৈতিক, অর্থনৈতিক, সামাজিক আৰু ৰাজনৈতিক স্বাধীনতা আৰুসার্বভৌমত্বৰ হকে মাত মাতি যাব। (India has been fourth rights and consistent in upholding the tradition of self-determination. The history of Indian freedom movement for total independence and selfdetermination from colonialism in itself provides the genesis of India’s stands for self-determination of people and nations from colonial subjugation and foreign determination in favour of soverignity and indepadent political, economic, social, cultural (Para No. 8 of the third periodic Report of states Parties due in 1992, submitted by Committee on Human Rights (CHR) Manipur, 1997 to The Secretary General, United Nations and Human Rights Committee, UN) কিন্তু বাস্তৱ ক্ষেত্ৰত দেখা যায় যে আন্তঃৰাষ্ট্ৰীয় ক্ষেত্ৰত এনেদৰে নিজস্ব দায়বদ্ধতা প্রকাশ কৰা ভাৰতবৰ্ষই অসম তথা উত্তৰ-পূর্বাঞ্চলত খিলঞ্জীয়া জনসমষ্টিৰ নির্দিষ্ট অংশই আগবঢ়োৱা আত্মনিয়ন্ত্ৰণৰ অধিকাৰক নস্যাৎ কৰিছে। পৰিতাপৰ কথা এয়ে যে এনেবােৰ নস্যাৎকৰণ প্রক্রিয়া কেৱল তাত্ত্বিক পর্যায়তে সীমাবদ্ধ হৈ থকা নাই, বৰং প্রায়ােগিক ক্ষেত্ৰত ই ভয়াবহ ৰূপ ধাৰণ কৰিছে। যাৰ বাবে আজি খিলঞ্জীয়া জনসমষ্টিয়ে সশস্ত্র সংঘাতৰ লেখীয়া পৰিৱেশৰ সন্মুখীন হৈছে। সশস্ত্র বাহিনী বিশেষ ক্ষমতা আইন, ১৯৫৮ৰ দৰে কলা আইনৰ যােগেদি সমগ্ৰ অঞ্চলটোতে সামৰিকৰাজ চলাই থকা হৈছে। এনে সংঘাতৰ পটভূমিত প্রায় পঞ্চাশ হেজাৰৰাে অধিক খিলঞ্জীয়া লােকে প্রাণ হেৰুৱাবলগা হৈছে। ইয়াৰ যােগেদি ভাৰতবৰ্ষই খিলঞ্জীয়া জনসমষ্টিৰ অধিকাৰৰ ১ম আৰু ৩য় উপবিধিকে উলংঘা কৰিছে। তাৎপর্যপূর্ণভাৱে খিলঞ্জীয়া অধিকাৰ আন এক উপবিধিৰো উলংঘা কৰিছে। সশস্ত্র সংঘাত সন্দৰ্ভত ১১নং উপবিধিত স্পষ্টভাৱে উল্লেখ কৰা আছে যে সশস্ত্র সংঘাতৰ সময়ছােৱাত খিলঞ্জীয়া জনসমষ্টিৰ বিশেষ সুৰক্ষা আৰু নিৰাপত্তাৰ অধিকাৰ আছে। ৰাষ্ট্ৰই অসামৰিক জনসমষ্টিক জৰুৰী আৰু সশস্ত্র সংঘাতৰ সময়ছােৱাত চতুর্থ জেনেভা কনভেনচন, ১৯৪৯ৰ দৰে আন্তঃৰাষ্ট্ৰীয় প্ৰট’কল পালন কৰিব লাগে। তদুপৰি ৰাষ্ট্ৰই—\n১. নিজৰ ইচ্ছাৰ বিৰুদ্ধে খিলঞ্জীয়া ব্যক্তিক অন্য খিলঞ্জীয়াৰ বিৰুদ্ধে ব্যৱহাৰ কৰিব নােৱাৰিব আৰু সশস্ত্র বাহিনীত অন্তর্ভুক্ত কৰিব নােৱাৰিব\n২. যিকোনো ক্ষেত্ৰত সশস্ত্র বাহিনীত খিলঞ্জীয়া শিশু অন্তর্ভুক্ত কৰিব নােৱাৰিব\n৩. নিজৰ মাটি, গৃহভূমি বা সম্বল ত্যাগ কৰা বা সামৰিকি কাৰণত স্থান পৰিত্যাগ কৰাব নােৱাৰিব।\n৪. যিকোনাে বৈষম্যমূলক পৰিৱেশত সামৰিক কাম-কাজ কৰিবলৈ খিলঞ্জীয়াক বাধ্য কৰাব নােৱাৰিব।\n(Indigenous people have the rights to special protection and security in period of armed conflict. State shall observe international standard, in particulars the fourth Geneva Convention 1949, for the protection of civilian population in circumstances of emergency and armed conflict, and shall not:\n(a) Recruit indigenous individual against their will into the armed forces and in particular for use against other indigenous people.\n(b) Recruit indigenous children in to the armed forces under any circumstances.\n(c) Force indigenous individual to abandon their lands, territories or means of subsistence, or relocate them in special centers for military purpose.\n(d) Force, indigenous individuals to work for military purpose under any discriminatory condition.)\n| আৰু পঢ়ক: লিপিবদ্ধ ‘অসম-অসমীয়া’ শব্দৰ উদ্ভৱৰ সন্ধানত\nভাৰতবৰ্ষৰ এনে স্থিতিৰ বাবেই আজি অসম তথা উত্তৰ-পূর্বাঞ্চলৰ খিলঞ্জীয়া জনসমণ্ডিয়ে বিষম ফল ভােগ কৰিবলগা হৈছে। আন্তঃৰাষ্ট্ৰীয় নির্দেশাৱলী অনুসৰি খিলঞ্জীয়াৰ মর্যাদা লাভ কৰা সত্ত্বেও ভাৰতীয় পৰিস্থিতিত তাৰ কোনাে ফলপ্রসূ সমাধান সূত্র নথকাৰ বাবেই যে এনে অচলাৱস্থাৰ সৃষ্টি হৈছে, তাক দুনাই কোৱাৰ প্ৰয়ােজনীয়তা নাই। সেয়ে, ভাৰতবৰ্ষই প্ৰকৃতাৰ্থত আন্তঃৰাষ্ট্ৰীয় খিলঞ্জীয়া বিধিৰ প্রতি দায়বদ্ধতা প্রকাশ কৰাৰ বাবে অগ্ৰসৰ হােৱাৰ প্ৰয়ােজনীয়তা আছে। কিন্তু বিগত সময়ত ভাৰতবৰ্ষৰ শাসকগােষ্ঠীৰ চৰিত্র পর্যালােচনা কৰিলে দেখা যায় যে অসম তথা উত্তৰ-পূৰ্বাঞ্চলৰ খিলঞ্জীয়া জনসমষ্টিক স্বাভাৱিক প্রাপ্য অধিকাৰ প্ৰদানৰ বাবে ভাৰতীয় শাসকগােষ্ঠী মুঠেই তৎপৰ নহয়। বৰং অনুসূচী, পৃথক ৰাজ্যৰ দৰে প্রশাসনীয় গােট সৃষ্টিৰে খিলঞ্জীয়া জনসমত্তিক বহুকেইটা ভাগত বিভক্ত কৰি শাসন কৰাৰ বাবেহে ভাৰতীয় শাসকে তৎপৰতা প্রদর্শন কৰি আহিছে। আনহাতে খিলঞ্জীয়া জনসমষ্টিৰ অগ্রণী অংশটোৱে সামূহিকভাৱে চিন্তা-চৰ্চা চলাই ঐক্যবদ্ধ আন্দোলনেৰে শাসকগােষ্ঠীক অধিকাৰ প্ৰদান কৰিবলৈ বাধ্য কৰােৱাৰ বিপৰীতে কেৱল স্বগােষ্ঠীয় চিন্তা-চেতনাৰ যােগেদি গােষ্ঠীপ্ৰৱণতা অধিক বিকশাই তুলি, শেষ বিচাৰত শাসকশ্রেণীৰ হাত মজবুত কৰাহে দেখা গৈছে। এনেধৰণৰ চিন্তা-চর্চা যেনেদৰে খিলঞ্জীয়া জনসমষ্টিৰ ঐক্যৰ হেঙাৰ হিচাপে থিয় দিছে, ঠিক তেনেদৰে গােষ্ঠীপ্ৰৱণতাই সৃষ্টি কৰা গােষ্ঠীবাদৰ ফলত স্থান বিশেষে গােষ্ঠী সংঘৰ্ষৰ পৰিৱেশ জন্ম দিছে। কাজেই এনেবােৰ দিশ বিবেচনা কৰি, আপােচ-মীমাংসা আৰু প্ৰয়ােজন সাপেক্ষে ঘূৰণীয়া মেজমেল অনুষ্ঠিত কৰি খিলঞ্জীয়া জনসমষ্টিটাৱে নিজস্ব ঐক্য আৰু সংহতি বিকাশ কৰাৰ বাবেহে অগ্রসৰ হ’ব লাগে। অসম তথা উত্তৰ-পূৰ্বাঞ্চলৰ খিলঞ্জীয়া জনসমষ্টিৰ ঐক্যবদ্ধ ৰূপেহে ভাৰতীয় শাসকগােষ্ঠীক আন্তঃৰাষ্ট্ৰীয় বিধি নির্দেশনা আখৰে আখৰে পালন কৰিবলৈ বাধ্য কৰিব। অন্যথা, আন্তঃৰাষ্ট্ৰীয়ভাৱে স্বীকৃত খিলঞ্জীয়া অধিকাৰৰ প্ৰসংগসমূহ কেৱল বৌদ্ধিক খােৰাকৰ সামগ্ৰী হিচাপেহে পৰিগণিত হ’ব।\nThe Resource Book on the Rights of Indigenous People, Raajeen Singh, Issaf Publication, 2001\nHill Politics in North-East India, S K Choube, Orient Longman, 1999\nAlternative Report to The Third Period Report of States Affair due in 1992, Committee On Human Rights (Colte) 1997\nগােছ (স্মৃতিগ্রন্থ), সম্পাদক: ৰাজীৱ দত্ত বৰা, ২০০৭\nফিচাৰড্ ইমেজ: দিগন্ত তালুকদাৰ/ উইকিমিডিয়া কমন্স, CC BY-SA 4.0\nবিজেপিয়ে হিন্দু ধর্মৰ ক্ষতি কৰি আছে →


ফুলশয্যাৰ নিশা (খণ্ড - ১২)-তীৰ্থ পিন্টু বৰা\n....... নূপুৰক লগত লৈ ঋত্বিক বজাৰ কৰিবলৈ গ'ল । ঋত্বিকে মিঠা মিঠা আৰু চলাহি কথাৰে নূপুৰৰ মন জয় কৰিবলৈ আপ্ৰাণ চেষ্টা চলাইছে । নূপুৰ ক'ত বজাৰ কৰিবা 'বিশাল' নে 'বাজাৰ ইণ্ডিয়া' ?\n: দুয়োখনতেই সোমাম , য'ত ভাল লাগে তাতেই ল'ম...\n: কিন্তু শ্বপিং মলতটো বৌৰ কাৰণে কাপোৰযোৰ নাপাবা , প্ৰথম ছিল্ক হাউচলৈকে যাওঁ নেকি...\n: তুমি জানা ! আগতে সিদ্ধান্ত লোৱা ক'ত যাবা । বিহুৰ বতৰ ভিৰ লাগিব , বাইকখন থ'বলৈ অসুবিধা হ'ব...\n: প্ৰথমে বৌৰ কাপোৰযোৰ লৈ লওঁ , তাৰ পাছত বাকীবোৰ...\n: ঠিক আছে ছিল্ক হাউচলৈকে যাওঁ তেনে , বাইকখন ৰখাই দিলে ঋত্বিকে । তুমি অকণমান ৰোৱা , মই "ATM" ৰ পৰা আহিছোঁ । পইচা কেইটা পকেটত ভৰাই "ATM"টোৰ ওচৰৰ পাণ দোকান খনৰ পৰা চিগাৰেট এটা লৈ জ্বলাই ল'লে । পাণ খাবা নেকি নূপুৰ ?\n: নাই , মই সেইবোৰ একো নাখাওঁ । তুমি চিগাৰেট খাই কি সোৱাদ পোৱা ? চিগাৰেট বস্তুটো মোৰ একেবাৰে হজম নহয় । খাই থকা জনৰ প্রতি আপত্তি নাই , কিন্তু সেই ধোঁৱাবোৰে...!\n: তাৰমানে তুমি মোক বেয়া পাইছা...\n: যদি বুজিয়ে পাইছা চিগাৰেটটো পেলাই দিয়া... ঋত্বিকে চিগাৰেটটো মাটিত পেলাই ভৰিৰে মোহাৰি পেলালে...\n: আজিৰ পৰা আৰু কেতিয়াও চিগাৰেট নাখাওঁ...\n: প্রমিছ কৰা...\n: প্ৰপিন্ৰছোঁ , আজিৰ পৰা মই চিগাৰেট নাখাওঁ ।\n: ঋত্বিক তোমাক মোৰ এই কাৰণেই ভাল লাগে । তুমি মোক সন্মান কৰা , বুজি পোৱা ইয়াতকৈ আৰু কি লাগিছে মোক ? তোমাক বন্ধু হিচাপে পাই মই বহুত সুখী ।\n: নূপুৰ...! মই কিন্তু তোমাক বন্ধুৰ চকীখনৰ পৰা আঁতৰাই , মোৰ হিয়াৰ ফুলনিৰ মালি সজাব বিচাৰোঁ...!\n: বাৰু , মোক অলপ সময় লাগিব । মৰমবোৰ মৰম হৈয়ে থাকিবলৈ দিব লাগে , মৰমক সম্পৰ্কেৰে বান্ধিবলৈ গ'লেই সম্বন্ধত আউল লাগে । ব'লা এতিয়া...\n: তুমি যিমান সময় লোৱা ল'ব পাৰা , কিন্তু মনত ৰাখিবা নূপুৰ তোমাৰ অবিহনে মই আধৰুৱা । কথাষাৰ কৈয়ে ঋত্বিকে বাইকখন ষ্টাৰ্ট দিলে । উঠা নূপুৰ...\nকিছুদূৰ যোৱাৰ পাছত বাইকখন ৰখাই ছিল্ক হাউচলৈ সোমাই গ'ল । নানা ৰঙী কাপোৰবোৰ সুন্দৰকৈ সজাই থৈছে । দোকানখনত গ্ৰাহকৰ ভিৰ লাগিছে । নূপুৰ কি কাপোৰ ল'বা তুমি চাই লোৱা...\n: দাদা , পলিপাটৰ কাপোৰ হ'ব নে ?\n: হ'ব বাইদেউ ,আপুনি ভিতৰলৈ সোমাই আহক - দোকানী ল'ৰাজনে ক'লে । নূপুৰ আৰু ঋত্বিক ভিতৰৰ কোঠাটোলৈ সোমাই গ'ল । ৰঙা , হালধীয়া , গুলপীয়া কাপোৰবোৰ উলিয়াই দিলে...\n: চাওক বাইদেউ কোনযোৰ লাগে । বিশ শতাংশ ৰেহাই দিয়া হ'ব ।\n: গুলপীয়া সাজযোৰ বৰ বেয়া লগা নাই দেই নূপুৰ... কাপোৰযোৰ লিৰিকি-বিদাৰি চালে ঋত্বিকে । এইযোৰ কিন্তু তুমি পিন্ধিলে বৰ ধুনীয়া লাগিব । তোমাৰ পছন্দ হৈছে নাই বাৰু ?\n: ভাল লাগিছে , দাদাৰ লগত আহিব লাগিব । এতিয়া বৌৰ কাৰণে চোৱা অলপ কম ফুলৰ...\n: কাপোৰযোৰ যদি তোমাৰ ভাল লাগিছে তুমি লৈ লোৱা , টকা মই দিম ।\n: নালাগে বাৰু মোক ইমান দামী উপহাৰ দিব...\n: তাৰ মানে কাপোৰযোৰ নিকিনা ? হ'ব দিয়া , নিজৰ বুলি নাভাবাই...\n: তুমি কথাবোৰ বৰ ওলোটাকৈ বুজা...\n: মই ঠিকেই বুজোঁ , তুমিহে বুজিও নুবুজাৰ ভাও ধৰা...\n: হ'ব , ধৰি থকা কাপোৰযোৰ । বৌৰ কাৰণে এযোৰ চাই লওঁ...\n: বৌৰ কাৰণে ৰাণী কালাৰৰ যোৰ লোৱা ,\n: ঠিক আছে , তোমাৰ পছন্দেই মোৰ পছন্দ । ময়ো ৰাণী কালাৰৰ ল'ম বুলিয়েই ভাবি আছিলোঁ ।\nকাপোৰ দুযোৰ আনি কাউণ্টাৰত দি বিল পে কৰি বাইকখন পাৰ্কিংত থৈ দুয়ো আকৌ 'বিশাল' লৈ ৰাওনা হ'ল । শ্বপিং মলত বিহু উপলক্ষে লগাই থৈছিল - "বেঁকা-বেকিকৈ চাই মোলৈ কলিজা নাখাবা / চিধা চিধিকৈ কৈ দিয়া যদি ভালেপোৱা..." । বিভিন্ন ডিজাইনৰ কুৰ্তাবোৰ নূপুৰে ইটোৰ পাছত সিটো গাত দি চালে । যিটোৱে তাইৰ পছন্দ হয় সেইটো ডাঙৰ নাইবা সৰু হয় । নূপুৰৰ বৰ খঙ উঠিল... ঋত্বিকৰ হাতত ধৰি বাহিৰলৈ উলিয়াই আনিলে...\n: কি হ'ল নূপুৰ ? এনেকৈ মোক চোঁচৰাই আনিলা যে...!\n: দহ বাৰটা মান কুৰ্তা চালোঁ কিন্তু মোৰ চাইজৰ এটাও পোৱা নাই...\n: এনেকৈ চোঁচৰাই অনাৰ বাবে মানুহে আমাক ঘূৰি ঘূৰি চাইছে , এতিয়া কি কৰিবা পিছে ?\n: 'বাজাৰ ইণ্ডিয়া' যাওঁ ব'লা । মেইন ৰাস্তাটো ঋত্বিকৰ হাতত ধৰি পাৰ হ'ল নূপুৰ । 'বাজাৰ ইণ্ডিয়া' ৰ দুৱাৰমুখ পোৱাৰ লগে লগেই ল'ৰাজনে গ্লাচৰ দুৱাৰখন খুলি দিলে । দুয়ো কাপোৰ চোৱাত ব্যস্ত । নূপুৰে খুচৰি খুচৰি মনৰ পছন্দৰ কুৰ্তা এটা পালে । এইবাৰ ঋত্বিকৰ বাবে টি-চাৰ্ট এটা চালে । ঋত্বিকে নিজেই জাপৰ মাজৰ পৰা নীলা টি-চাৰ্ট এটা উলিয়াই আনিলে । ঋত্বিক ব্ৰেণ্ডডেট চোৱা , এইটো কালাৰ যাবও পাৰে...\n: মৰমত দিয়া বস্তু ব্ৰেণ্ডডেট নহ'লেও চলি যাব...\n: মোৰ ভাল লগা নাই , লিভাইছৰ এটা চোৱা...\n: তুমিও যে আৰু , দাদালৈ ল'লা নাই ?\n: চাই আছোঁ... দাদাই ফৰ্মেল ভালপায় । সেয়ে ভাবিছোঁ টি-চাৰ্ট লওঁ নে চাৰ্ট লওঁ...\n: ফৰ্মেল ভাল পাই যদি চাৰ্ট এটাকে লোৱা...\nবস্তু কেইপদ লৈ নূপুৰ লাইনত ঠিয় হ'ল । বহুত দীঘলীয়া লাইন । নূপুৰৰ আগত বিশজন মান মানুহ আছে । অলপ সময় লাগিব । ঋত্বিক শুনা...! তুমি লাইনত ঠিয় দি থাকা , মই পাৰ্লাৰৰ পৰা আহোঁ । এইটো লোৱা পাঁচ হাজাৰ আছে । মই আহি নাপালে তুমি পেইমেণ্ট কৰি দিবা...\n: ঠিক আছে যোৱা , তুমি পাবাহিয়ে...!\n: মই আহিছোঁ , তুমি বাইকখনৰ ওচৰতে ৰ'বা ।\nহাঁহি হাঁহি ওলাই গ'ল নূপুৰ । কথাবোৰ নীহাক কৈ দিয়াই ভাল হ'ব বুলি ভাবি ঋত্বিকে নীহালৈ ফোন লগালে...\n: হেল্ল' ...! ঋত্বিক কোৱা , ক'ত আছা ?\n: 'মই বাজাৰ' ইণ্ডিয়াত আছোঁ...\n: কি বজাৰ কৰিছা ?\n: মই বজাৰ কৰা নাই , নূপুৰ আহিছে লগত । তাই বিহুৰ বজাৰ কৰিছে...\n: অ' ভালেই কৰিছা , তুমি যিমান পাৰি সিমান ইমপ্রেচ কৰিবলৈ চোৱা...! পিছে তোমাক কিবা দিলে নেকি ?\n: টি-চাৰ্ট এটা দিছে...\n: আৰু তুমি ?\n: কাপোৰ এযোৰ দিলোঁ...\n: সাৱধান...! বৰ হুৱাদুৱা নকৰিবা...\n: সেইবোৰ আৰু মোক শিকাব লাগে নেকি..! ইমানেই সুন্দৰ অভিনয় কৰিছোঁ যে সেয়া মিছা প্ৰেম বুলি কোনেও সন্দেহেই কৰিব নোৱাৰে...\n: good , মনৰ কথাবোৰ নূপুৰক কৈছা নে নাই ?\n: মুখ খুলি কোৱা নাই , কিন্তু আওপকীয়াকৈ আজি কৈ দিলোঁ , নূপুৰে অলপ সময় বিচাৰিছে ।\n: তাৰমানে তোমাৰ প্ৰেমৰ জালত মাছ সোমাইছে আৰু...! চাবা যাতে মাছটো জাল ফালি ওলাই নাযায়...\n: মোৰ জালত পৰা এটাও মাছে আজিলৈকে জাল ফালি ওলাই যাব পৰা নাই... ইয়াতকৈ ডাঙৰ মাছ মোৰ জালত ফচি গৈছে ,\n: ঠিক আছে , এতিয়া ৰাখোঁ দিয়া...\n: ok , মই তোমাক আপডেটবোৰ জনাই থাকিম ।ফোনটো কাটি দিলে নীহাই...\n: হেল্ল'...! হেল্ল'...!\nঋত্বিক লাইনতে থিয় দি আছিল । নূপুৰ পাৰ্লাৰৰ পৰা ওলাই বাইকখনৰ ওচৰতে ঠিয় হৈ আছিল । দহ-পোন্ধৰ মিনিটমান পাৰ হৈ যোৱাৰ পাছত নূপুৰ আকৌ মলখনলৈ সোমাই আহিল...\n: ঋত্বিক , তোমাৰ চাগৈ আমনি লাগিছে ন ? মই পাৰ্লাৰৰ পৰা ওলাই বাইকখনৰ ওচৰতে পোন্ধৰ মিনিট মান wait কৰিলোঁ । তোমাক নেদেখি সেয়ে ইয়ালৈকে গুচি আহিলোঁ....\n: তুমি আকৌ ইয়ালৈ অহাতকৈ মোক ফোন এটা কৰি লোৱা হ'লেও হয়...\n: মোৰ মবাইলটোত চার্জ নাছিল , অফ হৈ আছে...\n: অ' ৰক্ষা...! আৰু দুজন আছে , পাঁচ মিনিট মান লাগিব...\n: বহুত সময় হ'ল ঋত্বিক । কিবা এটা খাই যাম দেই , মোৰ বৰ ভোক লাগিছে....\n: মোৰো অলপ অলপ ভোক লাগিছে , ৰ'বা পেইমেণ্টটো কৰি লওঁ ।\nবস্তুকেইটা হাতত লৈ দুয়ো ওলাই গ'ল , ইফালে সিফালে চাই দুয়ো ন'ভা আখললৈ সোমাই গ'ল । টেবুলখনত বহাৰ লগে লগেই ৱেটাৰজন আহি মেনুখন আগবঢ়াই দিলে । কি খাবা ?\n: মেনুখন চাই লওঁ দিয়াচোন..\n: লোৱা , ওপৰৰ পৰা তললৈ চকু ফুৰালে নূপুৰে...\n: ছিলি চিকেন আৰু বাটাৰ নানকে অৰ্ডাৰ কৰোঁ , নে তুমি বেলেগ কিবা খাবা ?\n: মই চিকেন চাও খাম । ৱেটাৰ...ঋত্বিকে মাত লগালে ।\n: ছাৰ কি খাব আপোনালোকে ? ৱেটাৰজনে বৰ নম্ৰ সুৰত ক'লে...\n: ছিলি চিকেন আৰু বাটাৰ নান এটা , চিকেন চাও এটা...\nঅৰ্ডাৰটো লৈ ৱেটাৰজন গ'লগৈ । ঋত্বিকে নূপুৰক এবাৰ ভালদৰে লক্ষ্য কৰিলে ,\n...সঁচাকৈয়ে বৰ মৰম লগা ছোৱালীজনী , কিন্তু মই নিৰুপায় ! কেইটামান টকাৰ বাবেই কি কি যে কৰিব লগা হৈছে...নূপুৰৰটো কোনো দোষ নাই । ককায়েকৰ সামান্য এটা ভুলৰ বাবেই নূপুৰে নিজৰ জীৱনটো হেৰুৱাব লগীয়া হ'ব...\n: ...তললৈ মূৰ কৰি কি ভাবি আছা ঋত্বিক ?\n: একো ভবা নাই , মানুহৰ জীৱনটো সঁচাই বৰ বিচিত্ৰ । জীৱনৰ বাটত বহুজনকেই লগ পোৱা হয় । তাৰ মাজৰে কোনো এজনে হৃদয়খন অধিকাৰ কৰি লয় ।\n: মানুহৰ জীৱনটোৱেই তেনেকুৱা । আমি সকলোৱে জীৱন নাটৰ একো একোজন ভাৱৰীয়া । ধৰি লোৱা জীৱনত লগ পোৱা যিবোৰ মানুহ তোমাৰ কাষৰ পৰা আঁতৰ হৈ গৈছে তেওঁলোকৰ অভিনয় সিমানতে শেষ হৈছে আৰু যি জন ব্যক্তিয়ে তোমাৰ হৃদয়খন অধিকাৰ কৰি লৈছে সেইজন ব্যক্তি জীৱন নাটৰ মুখ্য অভিনেতা বা অভিনেত্ৰী...\n: তুমি ঠিক কথা কৈছা নূপুৰ ! দুয়ো কথা পাতি থাকোঁতেই ৱেটাৰজনে অৰ্ডাৰ কৰা বস্তুকেইটা সুন্দৰকৈ সজাই আনি টেবুলত থ'লে । ঋত্বিকে তাৰ থালখনৰ পৰা অলপ চাও নূপুৰৰ থালখনত বাকী দিলে । নূপুৰেও ঋত্বিকক নান এটুকুৰা আৰু চিকেন কেইডোখৰমান তাৰ থালখনত ঢালি দিলে । হঠাৎ নূপুৰৰ ঘড়ীটোত চকু পৰিল , ডেৰটা বাজিল । ঋত্বিকে বিল পৰিশোধ কৰাৰ পাছত দুৱাৰখন খুলি বাহিৰলৈ ওলাই আহিল । বাহিৰত চিপচিপিকৈ বৰষুণ পৰিছে । চকু চাট্ মাৰি ধৰাকৈ বিজুলী আহিছে । কিছুসময়ৰ পাছত হয়টো এজাক দোপাল-পিটা বৰষুণ আহিব । বতৰটো বৰ বেয়া দেখোন , ডাঙৰ বৰষুণ হ'ব পাৰে । অলপ সময় ইয়াত ৰৈ দিওঁ নেকি...!\n: মোৰ বহুত দেৰি হৈ যাব ঋত্বিক । মই অটো' এখন লৈ গুচি যাওঁ নহ'লে ,\n: তুমি এবাৰ ভালকৈ চোৱা । বতাহ মাৰি আছে , বতৰৰ কথা একো ধৰিব নোৱাৰি । অলপ ৰৈ দিলে কি অসুবিধা হ'ব তোমাৰ ?\n: বিশেষ অসুবিধা নহয়... কাইলৈ দাদা আহিব , আজি পিঠাগুৰি খুন্দিব লাগিব । বৰা চাউলৰ পিঠাগুৰি অকলে খুন্দিব নোৱাৰে বৌয়ে । সেয়ে ভাবিছোঁ অটো' এখন লৈ মই গুচি যাওঁ...\n: ৰ'বা , মই অটো' এখন মাতি দিছোঁ...\nবতৰ বেয়া হোৱাৰ বাবেই সকলো অটো', ৰিক্সা নিৰাপদ স্থানত ৰৈ আছে । হঠাৎ প্ৰকৃতিয়ে ভয়ংকৰ ৰূপ ধাৰণ কৰিলে । সমগ্ৰ পৃথিৱী আন্ধাৰে গ্ৰাস কৰিলে , প্ৰবল বেগেৰে ধুমুহা আৰু শিল বৰষুণ হ'বলৈ ধৰিলে , বতাহত গছৰ ডালত থকা চৰাই বাহবোৰ মাটিত বাগৰি পৰিল , গছৰ ডাল ভাগিল , প্ৰকাণ্ড প্ৰকাণ্ড গছ উভাল খাই ৰাস্তাত বাগৰি পৰিল , বিদ্যুৎ সংযোগ বিচ্ছিন্ন হ'ল , বহু ঘৰ বতাহত ভাগি পৰিল । প্রায় দুঘণ্টা মান সময়ৰ ভিতৰতে গোটেই চহৰখন ধুমুহাই গ্ৰাস কৰিলে । নূপুৰে ভয়তে ঋত্বিকক সাবটি তাৰ বুকুৰ মাজত সোমাই থাকিল । ক্ৰমান্বয়ে বৰষুণ আৰু বতাহ কমিবলৈ ধৰিলে । ঋত্বিক আৰু নূপুৰ দুয়ো বাইকখনৰ ওচৰলৈ গ'ল । বাইকখনৰ ওপৰত বৈদ্যুতিক খুটা এটা ভাগি পৰি আছে । গতিকে বাইকখন তাতে এৰি অটো' এখন বিচাৰি নূপুৰক ঘৰলৈ পঠিয়াই দিলে...


চেমচাং গেলেক্সী J1 Price in India, Full Specs - 24th November 2020 | Digit\nCurrent Best Price of চেমচাং গেলেক্সী J1 is ₹ 7000\nOut of Stock 4GB 7,550\nচেমচাং গেলেক্সী J1 Specifications\nম'ডেল : Galaxy J1\nLaunch date (global) : 11/2/15\nপ্ৰডাক্টৰ নাম : Samsung Galaxy J1\nDimensions (lxbxh- in mm) : 129 x 68.2 x 8.9\nৰিম'ভেবোল ষ্ট'ৰেজ (হয় বা নহয়) : N/A\nচেমচাং গেলেক্সী J1 Brief Description\nচেমচাং গেলেক্সী J1 Smartphone প্ৰতি ইঞ্চি 217 -ৰ এটা পিক্সেল ঘনত্বত 480 x 800 পিক্সেল ৰিজ’লিউশ্বনৰ সৈতে 4.3 -ইঞ্চি TFT LCD Capacitive touchscreen -ৰ সৈতে আহে৷ ফোনটো 1.2 Ghz Dual ক’ৰ প্ৰচেশ্বৰৰ দ্বাৰা সক্ষমিত আৰু ইয়াত 512 MB ৰেম আছে৷ চেমচাং গেলেক্সী J1 Android 4.4.4 OS-ত চলে৷\nচেমচাং গেলেক্সী J1 Smartphone November 2015 -ত মুকলি কৰা হৈছে৷\nফোনটো 1850 mAh বেটাৰীৰ দ্বাৰা সক্ষমিত৷\nচেমচাং গেলেক্সী J1 -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,HotSpot,,\nচেমচাং গেলেক্সী J1 -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,,Geo-tagging,Touch Focus,Video Recording\nচেমচাং গেলেক্সী J1 Price in India updated on 9th Apr 2019\nচেমচাং গেলেক্সী J1 Price In India Starts From Rs. 7000 The best price of চেমচাং গেলেক্সী J1 is Rs. 7000 in Amazon, which is 8% less than the cost of চেমচাং গেলেক্সী J1 in Amazon Rs.7550.This Mobile Phones is expected to be available in 4GB variant(s).\nAmazon Samsung Galaxy J1 (White) ₹ 7,000\nAmazon Samsung Galaxy J1 (Black) ₹ 7,550


নিয়তি - পদ্মজা বৰুৱা মহন - সাহিত্য ডট অৰ্গ\nউচ্চস্বৰত কথা পতাৰ শব্দত চকামকাকৈ সাৰ পাই উঠিল হেমলতা ফুকন৷ চকুদুটা মেলি কাণ উনালে তেওঁ৷ সিটো কোঠাত পুতেক -জীয়েকহঁতৰ মাজত কিবা আলোচনা চলিছে হ’বপায়৷ তাৰে মাত ভাঁহি আহিছে৷ তেওঁৰ বৰ জোৰেৰে পেচাৱ কৰিব লাগিছিল৷ কাৰোবাক মাতিব খুজিও ৰৈ গ’ল তেওঁ৷ কি বা আলোচনা কৰি আছে সিহঁতে!\nআজি কিছুদিনৰ পৰা হেমলতা ফুকন বৰকৈ দুৰ্বল হৈ পৰিছে৷ নিজে উঠা-লৰা কৰিবলৈ দিগদাৰ হয়৷ কঁকাল-ভৰি বিষ, চকুৰে ধোঁৱা-কোৱা দেখে, ভাত-পানীও খাবলৈ মন নেযায়৷ তেওঁৰ বয়সো হৈছে৷ সত্তৰ পাৰ হৈ গল দুবছৰ আগতে৷ যদিও তেওঁ সৌ সিদিনালৈকে নিজে ৰন্ধা-বঢ়া কৰি নিজে খোৱাৰ লগতে পুতেককো খুৱাইছিল৷ এদিন কাপোৰকেইটা ধুবলৈ বুলি যাওঁতেই হঠাৎ টিউৱৱেলৰ পাৰতে মূৰটো ঘূৰাই পৰি গ’ল৷ সেইযে পুৱাতে পৰিলে আজিও উঠিবই পৰা নাই৷ পেচাৱকণ জোৰকৈ হেঁচা মাৰি ধৰিলে তেওঁ৷ পুনৰ বাহিৰৰ মাত-কথাবোৰৰ উমান ল’লে৷\nআজি ঘৰখনৰ আটাইকেইটা গোট খাইছেহি৷ বিয়া দিয়া দুই জী মণি আৰু মধু আহিছে৷ কোঠাতে চাহ অকণ দি মাত লগাই থৈ গ’লহি দুয়ো৷ অকলেই আহিছে দুইজনী৷ জোঁৱায়েকহঁতৰ অফিচ আৰু ল’ৰাহঁতৰ স্কুল আছে বোলে, খতি কৰিব নোৱাৰে৷ নাতিকেইটাক চাবলৈ বৰ ইচ্ছা হৈছিল তেওঁৰ৷ নাই, নাহিলেই নহয়৷ হ’ব, পূজাত আহিলে লগ পাব৷ ডাঙৰ পুতেক-বোৱাৰীয়েক আহিছে, সৰুজনীহে অহা নাই৷ আয়ৈ দেহি! মাকৰ গা বেয়া বুলি শুনি লৱৰি আহিছে গোটেইখন৷ মিচিকিয়া হাঁহি এটি বাগৰি উঠিল হেমলতা ফুকনৰ ওঁঠেৰে৷ কিন্তু এয়া কি….কাষৰ কোঠাৰ পৰা পো-জী, বোৱাৰীহঁতৰ দেখোন সেয়া হুলস্থূলীয়া মাত৷ সেয়া ডাঙৰ পুতেক নহয়নে..\n:চা তহঁতে৷ মোৰ বিজনেছৰ কামত পুৱাৰ পৰা ৰাতিলৈ ঘৰৰ বাহিৰত থাকিব লাগে৷ এৱোঁ পুৱাই ওলাই যায় পাৰ্লাৰলৈ, ৰাতি সোমায়হি৷ পাৰোতেনো নিজৰ ল’ৰা-ছোৱালীকো হোষ্টেলত থওঁ নে! এতিয়া মাক লৈ গ’লে কোনে চাব, কি কৰিব৷ সেয়ে কৈছোঁ এইখন ঘৰতে আগতে যেনেকৈ আছিল এই শেষৰ দিনকেটাও তেনেকৈ থাকক৷\nসেয়া জাঙুৰ খাই উঠা সৰু পুতেকৰ মাত..\n:শুন ককাইদেউ, আজি অতবছৰে মাক মই অকলে চম্ভালি আছোঁ৷ এইগৰাকীৰ টেটৰ চাকৰি, সেই মৰিগাঁৱৰ পৰা ইয়ালৈ যে ট্ৰেন্সফাৰ হ’ব আশা কম৷ এইকেইবছৰ মই ঘৰৰপৰা কামলৈ অহা-যোৱা কৰি আছিলোঁ বাবে যেনিবা ঘৰৰ লগতে মাকো চাই থাকিব পাৰিছিলো৷ কিন্তু এতিয়া কোম্পানীয়ে বাই ডাবল দৰ্মহা দি গুজৰাটলৈ পঠিয়াইছে৷ মই কেৱল মাক চাব লাগে বুলিয়েই জানো চান্সটো এৰি দিম… ইমানদিনে মই চোৱাচিতা কৰিলোঁ, এতিয়া তহঁতে চা৷ মণি মধু কোনোবা জনীয়ে গাত ল নহ’লে…\nএইবাৰ মণিৰ মাত…\n:চা সৰুদা, মোৰ যদি চাকৰি-বাকৰি কিবা থাকিলহেঁতেন মাক বিনাদ্বিধাই মোৰ লগত ৰাখিলোহেঁতেন৷ কিন্তু মই নিজে এতিয়া পৰৰ ওপৰত খাই আছোঁ৷ আকৌ কেনেকৈ…..\n:কিন্তু মোৰ চাকৰি থাকিলে বুলিয়েই জানো মাক লগত ৰাখিব পাৰোঁ৷ মধুৰ মাত সেয়া..৷ মোৰ স্কুল ঘৰৰপৰা ত্ৰিশ কি.মি. দূৰত৷ পুৱা আঠটাত ওলোৱা মানুহজনী আবেলি তিনিটাত সোমাওঁ৷ নিজৰ ল’ৰা-ছোৱালী দুটা চাবলৈকে সময় নেপাওঁ৷ তেনেস্থলত মাক কেনেকৈ….\nজীয়েক পুতেকহঁতৰ উচ্চস্বৰত হোৱা কথা- বতৰা শুনি ফুকননীৰ আনন্দৰ হাঁহিটো কৰুণ হাঁহিলৈ ৰূপান্তৰিত হ’ল৷ উফ্ এই ল’ৰা-ছোৱালী কেইটাক ডাঙৰ দীঘল কৰিবলৈ কম কষ্ট কৰিছিলনে ফুকন ফুকননী দুয়ো৷ নিজে নেখায়ো খুৱাইছিল, নিপিন্ধিও পিন্ধাইছিল৷ সময়ত সিহঁতে খুটি খাব পৰা হ’ল, পোলৈ বোৱাৰী আনিলে, জীক বিয়া দি জোঁৱাই ঘটিলে৷ আৰু সকলো গত লগাই আজৰি হৈ উশাহ এটা ল’বলৈ লৈছিলহে হঠাতে এদিন হৃদযন্ত্ৰৰ ক্ৰিয়া বন্ধ হৈ ফুকনে ইহসংসাৰৰ পৰা বিদায় মাগিলে৷\nফুকননী যেন অতিকৈ অকলশৰীয়া হৈ পৰিল৷ তথাপিও তেওঁ ঘৰৰ বনবাৰী কৰি ঘৰখন ধৰি থাকিল৷ ডাঙৰ পুতেক প্ৰথম শ্ৰেণীৰ ঠিকাদাৰ, সি টাউনতে ঘৰ-বাৰী কৰিলে৷ বোৱাৰীয়েকৰো টাউনৰ মাজমজিয়াতে এখন বিউটি পাৰ্লাৰ আছে৷ ল’ৰা-ছোৱালীহালক হোষ্টেলত থৈছে৷ সৰু পুতেকে তেল কোম্পানী এটাত কৰে, বোৱাৰীয়েকে ওচৰৰে প্ৰাইভেট স্কুল এখনত কৰিছিল প্ৰথমতে৷ তেনেতে টেট পাছ কৰি চাকৰি পালে সৌ মৰিগাঁৱত৷ একমাত্ৰ ল’ৰাটোক হোষ্টেলত থৈ তায়ো গুছি গ’ল মৰিগাঁৱলৈ৷ আহে মাহেকে- ছমাহে৷ মুঠতে সৱ ব্যস্ত৷ কোনেও কাৰোলৈ চাবলৈ সময় নাই, কোনেও কাৰোলৈ ৰ’বলৈ সময় নাই৷ তাৰ পিছতো সৱ ঠিকেই চলি আছিল৷ অকস্মাতে তেওঁ পিছলি পৰি বিছনা লবলগীয়া হোৱা কথাটোৱেহে গোটেইখন খেলিমেলি লগাই দিলে৷\nপুনৰ উচ্চবাচ্য শুনি উচপ খাই উঠিল তেওঁ৷ সেয়া ডাঙৰ বোৱাৰীয়েকৰ মাত-\n:আমি এটা কাম কৰোঁ নহলে, মাক বৃদ্ধাশ্ৰমতে থোৱাৰ ব্যৱস্থা কৰোঁ৷ লগ সংগও পাব লগতে চোৱা-চিতা কৰা মানুহো পাব৷ আমিও মাজে মাজে গৈ খবৰ-খাতি লৈ থাকিম৷\n:নাই নাই৷ নিজৰ ঘৰ -বাৰী, সতি -সন্ততি থাকিও বৃদ্ধাশ্ৰমত থ’ব লাগিছে কিয়! মানুহে কি ক’ব…বৰজী মণিৰ মাত সেয়া৷\n:তেনেহ’লে তয়ে লৈ নেযাৱ কিয় মাক…মই কি সদায় এনেদৰে ৰখি থাকিম?….সেয়া সৰু পুতেকৰ মাত৷\n:সেয়ে কৈছোঁ বৃদ্ধাশ্ৰমতে থোৱাৰ কথা৷ খা- খৰচ বাৰু ময়ো দিম মাজে মাজে৷\nমধুৰ মাত কাণত পৰিল ফুকননীৰ৷ আয়ৈ দেহি…! কৰুণ হাঁহি এটা ফুটি উঠিল তেওঁৰ ওঁঠত৷ যিকেইটা ল’ৰা-ছোৱালী তুলিবলৈ, খুটি খাব পৰা কৰিবলৈ ফুকন-ফুকননী দুয়ো হাড়ক মাটি, তেজক পানী কৰি কষ্ট কৰিছিল, আজি সিহঁতৰ মাকজনী চাবলৈ, অলপ আদৰ-আপডাল কৰিবলৈকো সময় নোহোৱা হল৷\nবৃদ্ধাশ্ৰম…বৃদ্ধাশ্ৰম…বিৰবিৰালে তেওঁ৷ ক’ৰ এজাক অচিনাকি মানুহৰ লগত থাকিবগৈ লাগিব তেওঁ৷ এই বয়সত নিজৰ ঘৰ-দুৱাৰ, আপোন মানুহবোৰ এৰি৷ হেৰ’, আমি যদি বৃদ্ধাশ্ৰমতে থাকিবলগীয়া হয় তেন্তে তহঁতকনো জন্ম দি ডাঙৰ-দীঘল কৰিছিলোঁ কেলেই! আজি মোক বৃদ্ধাশ্ৰমত থ’বি, কাইলৈ মোক দেখি আন এজনক থ’বগৈ৷ এনেকৈ হ’লেচোন গাঁওখনত কাজ-সকাম এখন পাতিবলৈকে বুঢ়া-বুঢ়ী মানুহ এটা নাথাকিবগৈ৷ অসহায় হৈ ভাবিলে তেওঁ৷\nআস্ বৰ জোৰকৈ পেচাৱ কৰিব লাগিছে তেওঁৰ৷ বাহিৰত পুতেক-জীয়েকহঁতৰ বাক্ -বিতণ্ডাবোৰ বাঢ়ি আহিছে৷ তেওঁৰ লৈয়েই হৈছে বাক-বিতণ্ডাবোৰ৷ বৰ কষ্টেৰে লাখুটিডালত ভৰ দি থৰকবৰককৈ এখোজ দুখোজ দি ওলাই আহিল তেওঁ পিছফালে৷\nপিছদুৱাৰৰ মুখত কোনোমতে থিয় দি তেওঁ চাই পঠিয়ালে দূৰণিলৈ৷ বাৰীখন পাৰ হৈয়ে মথাউৰিটো৷ মথাউৰি পাৰ হৈ দিচাং নদীখন বৈ গৈছে৷ নৈৰ পাৰৰ পৰিৱেশটো চকুৰ আগত ভাঁহি উঠিল তেওঁৰ৷ কঁহুৱাবোৰ চাগৈ এতিয়া ফুলিব ধৰিছে বগা হৈ৷ নৈৰ পাৰৰ পলসুৱা মাটিতো চাগৈ খেতিয়কে শাক-পাচলিৰ খেতি কৰিবৰ বাবে চিকুণাই মেলি লৈছে৷ কেইবছৰমান ফুকনেও নৈৰ পাৰত শাক -পাচলি খেতি কৰিছিল৷ পিছতহে ঠিকা- ঠুকলি কৰিবলৈ ধৰে৷ হেমলতা ফুকনেও বিভিন্ন অচিলা লৈ প্ৰায়ে নৈৰ পাৰলৈ গৈছিল৷ কেতিয়াবা কাপোৰ ধুবলৈ নন্দেক, জা-জোৱালীবোৰৰ লগত, কেতিয়াবা শাক-পাচলি আনিবলৈ আৰু কেতিয়াবা ঘৰৰ মানুহ আহিলে ফুৰাবলৈ বুলিয়েই লৈ গৈছিল নৈৰ পাৰলৈ৷ বৰ আপোন যেন লাগিছিল নৈখন৷ আজিও বৰ মনত পৰিল নৈখনলৈ তেওঁৰ, যাবলৈ মন গ’ল নৈৰ পাৰলৈ৷ ক’বলৈ মন গ’ল বহু কথা৷\nমোহাচ্ছন্ন মানুহৰ দৰে থৰক বৰককৈ গৈ থাকিল তেওঁ৷ এখোজ দুখোজকৈ গৈ গৈ মথাউৰি পাৰ হৈ কেতিয়ানো নৈলৈ যোৱা সুৰুকীয়া বাটটো পালেগৈ তেওঁ নিজেও ক’ব নোৱাৰিলে৷\nবহু সময় আলোচনা, তৰ্ক -বিতৰ্ক, বাক্ -বিতণ্ডাৰ অন্তত যেতিয়া মাকক বৃদ্ধাশ্ৰমত থোৱাৰ সিদ্ধান্ত লৈ পুতেক জীয়েকহঁতে আনন্দমনেৰে কথাটো মাকক জনাবলৈ গ’ল তেতিয়া কোঠাৰ ভিতৰত মাক নাছিল৷ ঘৰৰ ভিতৰে বাহিৰেও মাক নাছিল৷ বহুত বিচাৰ- খোচাৰ কৰিও মাকক পোৱা নগ’ল৷ কিছুপৰৰ পিছত পেচাবৰ গোন্ধ লৈ লৈ ঘৰৰ পোহনীয়া কুকুৰটোৱে নৈৰ পাৰৰ পৰা কামুৰি আনিলে হেমলতা ফুকনৰ লাখুটিডাল৷\nপুতেক -জীয়েক কাৰো বুকুতে ঠাই নোপোৱা মানুহজনীক নৈখনে বুকুত ঠাই দিলে৷ দুদিন পিছত এখন দৈনিক বাতৰি কাকতৰ এচুকত এটা সৰু বাতৰি প্ৰকাশিত হোৱা দেখা গ’ল “দিচাংপানী দলঙৰ কাষত এগৰাকী বৃদ্ধাৰ উঁৱলি যোৱা মৃতদেহ উদ্ধাৰ..“ বাতৰিটোত কোনোৱে গুৰুত্ব নিদিলে৷\n← বেলিফুলৰ দৰে – ৰূপাঞ্জলি চেতিয়া\nচিৰসেউজ–হিৰণ্ময়ী গগৈ কোঁৱৰ- →


Oxalgin Dp in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nOxalgin Dp ৰ লাভ আৰু ব্যৱহাৰসমূহ- Oxalgin Dp Benefits & Uses in Assamese- Oxalgin Dp ar laabh aaru byavaharsamuh\nOxalgin Dp ৰ পালি আৰু সেয়া কেনেদৰে ল'ব- Oxalgin Dp Dosage & How to Take in Assamese - Oxalgin Dp ar paali aaru xeya kenedore lobo\nOxalgin Dp ৰ পাৰ্শ্চক্ৰিয়াসমূহ- Oxalgin Dp Side Effects in Assamese- Oxalgin Dp ar parshwakriyasamuh\nOxalgin Dp সংক্ৰান্ত সতৰ্কতাবাণীসমূহ- Oxalgin Dp Related Warnings in Assamese- Oxalgin Dp xonkranta xatarkatabanisamuh\nঅইন দৰৱৰ সৈতে Oxalgin Dpৰ গুৰুতৰ ক্ৰিয়া-প্ৰতিক্ৰিয়া- Severe Interaction of Oxalgin Dp with Other Drugs in Assamese- Oinor xoite Oxalgin Dp ar gurutor kriya-pratikriya\nOxalgin Dp মতভেদসমূহ- Oxalgin Dp Contraindications in Assamese- Oxalgin Dp nishedhsamuh\nOxalgin Dp ৰ বিষয়ে সততে সোধা প্ৰশ্নসমূহ- Frequently asked Questions about Oxalgin Dp in Assamese- Oxalgin Dp ar bikhoye satate xodha prashnasamuh\nখাদ্য আৰু মদৰ সৈতে Oxalgin Dp ক্ৰিয়া-প্ৰতিক্ৰিয়া- Oxalgin Dp Interactions with Food and Alcohol in Assamese- khadya aaru modor xoite Oxalgin Dp kriya-pratikriya\nOxalgin Dp ৰ লাভ আৰু ব্যৱহাৰসমূহ - Oxalgin Dp Benefits & Uses in Assamese - Oxalgin Dp ar laabh aaru byavaharsamuh\nOxalgin Dp তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOxalgin Dp ৰ পালি আৰু সেয়া কেনেদৰে ল'ব - Oxalgin Dp Dosage & How to Take in Assamese - Oxalgin Dp ar paali aaru xeya kenedore lobo\nOxalgin Dp-ৰ উপাদানসমূহ - Oxalgin Dp Active Ingredients in Assamese - Oxalgin Dp-ar upadaansamuh\nOxalgin Dp ৰ পাৰ্শ্চক্ৰিয়াসমূহ - Oxalgin Dp Side Effects in Assamese - Oxalgin Dp ar parshwakriyasamuh\nগৱেষণাৰ ভিত্তিত, Oxalgin Dp ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOxalgin Dp সংক্ৰান্ত সতৰ্কতাবাণীসমূহ - Oxalgin Dp Related Warnings in Assamese - Oxalgin Dp xonkranta xatarkatabanisamuh\nOxalgin Dp-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Oxalgin Dp সুৰক্ষিত ভাবে গ্ৰহণ কৰিব পাৰে।\nOxalgin Dp-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOxalgin Dp ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Oxalgin Dp কি প্ৰভাৱ দেখা গৈছে?\nOxalgin Dpৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Oxalgin Dp কি প্ৰভাৱ দেখা গৈছে?\nOxalgin Dpৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Oxalgin Dp ৰ কি প্ৰভাৱ দেখা গৈছে?\nOxalgin Dpৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Oxalgin Dpৰ গুৰুতৰ ক্ৰিয়া-প্ৰতিক্ৰিয়া - Severe Interaction of Oxalgin Dp with Other Drugs in Assamese - Oinor xoite Oxalgin Dp ar gurutor kriya-pratikriya\nOxalgin Dp তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOxalgin Dp মতভেদসমূহ - Oxalgin Dp Contraindications in Assamese - Oxalgin Dp nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Oxalgin Dp লোৱা অনুচিত যাতে -\nOxalgin Dp ৰ বিষয়ে সততে সোধা প্ৰশ্নসমূহ - Frequently asked Questions about Oxalgin Dp in Assamese - Oxalgin Dp ar bikhoye satate xodha prashnasamuh\nএই Oxalgin Dp-এ অভ্য়াস বা নিচাৰ সৃষ্টি কৰে নেকি?\nনহয়, Oxalgin Dpয়ে অভ্যাসৰ সৃষ্টি নকৰে।\nOxalgin Dp য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু Oxalgin Dp লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Oxalgin Dpয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Oxalgin Dp ক্ৰিয়া-প্ৰতিক্ৰিয়া - Oxalgin Dp Interactions with Food and Alcohol in Assamese - khadya aaru modor xoite Oxalgin Dp kriya-pratikriya\nখাদ্য আৰু Oxalgin Dpৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Oxalgin Dp আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Oxalgin Dpৰ মাজৰ প্ৰতিক্ৰিয়া\nমদৰ সৈতে Oxalgin Dp সেৱন কৰাটো বিপজ্জনক হ'ব পাৰে।\nOxalgin Dp ৰ অনুকল্প - Substitutes for Oxalgin Dp in Assamese\nOxalgin Dp के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Oxalgin Dp লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Oxalgin Dp ব্যৱহাৰ কৰিছিল নেকি?\nআপুনি কিমান পৰিমাণে Oxalgin Dp সেৱন কৰিছিল?\nআপুনি Oxalgin Dp ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Oxalgin Dp সেৱন কৰে?


দেৱিকা ৰাণী - অসমীয়া ৱিকিপিডিয়া\nদেৱিকা ৰাণী চৌধুৰী\nমাৰ্চ ৩০ , ১৯০৮\nমাদ্ৰাছ প্ৰেসিডেন্সি, ব্ৰিটিছ ইণ্ডিয়া (বৰ্তমানৰ বিশাখাপট্টনম, অন্ধ্ৰ প্ৰদেশ)\nমাৰ্চ ৯ , ১৯৯৪ (৮৫ বছৰ)\nদ্য ড্ৰেগন লেডী\n১৯২৫ - ১৯৪৩\nহিমাংশু ৰায় (১৯২৯- ১৯৪০)\nস্বেতোস্লাৱ ৰোৰিক (১৯৪৫ - ১৯৯৩)\nদেৱিকা ৰাণী (ইংৰাজী: Devika Rani; বঙালী: দেবিকা ৰাণী; জন্ম:৩০ মাৰ্চ, ১৯০৮ – মৃত্যু: ৯ মাৰ্চ, ১৯৯৪); ভাৰতীয় চলচ্চিত্ৰৰ এগৰাকী অভিনেত্ৰী আৰু প্ৰথম দাদা চাহেব ফাল্কে বঁটা বিজয়িনী। তেখেতৰ আগলৈকে ভাৰতীয় চলচ্চিত্ৰত নাৰী চৰিত্ৰত পুৰুষে অভিনয় কৰিছিল। ১৯২৯ চনত মুক্তিপ্ৰাপ্ত ‘প্ৰপঞ্চ পাস’ নামৰ ছবিখনৰ জৰিয়তে অভিনয় জীৱনৰ পাতনি মেলিছিল। ছবিখনত তেখেতে কষ্টিউম ডিজাইনাৰ আৰু জুনিয়ৰ আৰ্টিষ্ট হিচাপে কাম কৰিছিল। ১৯৩৩ চনত মুক্তিপ্ৰাপ্ত ‘কৰ্মা’ নামৰ ছবিখনত তেখেতে প্ৰথম বাৰৰ বাবে নায়িকা হিচাপে অভিনয় কৰে। তেখেতৰ অভিনয়ৰ দক্ষতা আৰু ব্যক্তিত্বই তেতিয়াৰ ভালেসংখ্যক বিশিষ্ট ব্যক্তিৰ দৃষ্টি আকৰ্ষণ কৰিছিল। জৱাহৰলাল নেহৰু আৰু সৰোজিনী নাইডুয়ে তেখেতক প্ৰশংসা কৰিছিল।\n3 বিবাহিত জীৱন\n4 অভিনীত কেইখনমান ছবি\nতেখেতৰ পিতৃ এছ. এম. চৌধৰী বিশ্বকবি ৰবীন্দ্ৰনাথ ঠাকুৰৰ সম্পৰ্কীয় আছিল।  এছ. এম. চৌধৰী ইংৰাজ সৈন্য বাহিনীৰ চিকিৎসক আছিল আৰু পিছলৈ মাদ্ৰাজৰ চাৰ্জন জেনেৰেলো হৈছিল।\nদেৱিকা ৰাণীয়ে ৯ বছৰ বয়সত ইংলেণ্ডত আৱাসিক বিদ্যালয়ত থাকি পঢ়িছিল। পিছলৈ লণ্ডনৰ ৰয়েল একাডেমী অব ডামেট্ৰিক আৰ্টছ আৰু ৰয়েল একাডেমী অব মিউজিক ইনষ্টিটিউটত অধ্যয়ন কৰিছিল।  শিক্ষা সমাপ্ত কৰি ১৯২৮ চনত লণ্ডনৰ এটি টেক্সটাইল ডিজাইনিং ষ্টুডিঅ’ত চাকৰিত সোমায়।  তালৈ ছবি এখনৰ কামত যাওঁতে চলচ্চিত্ৰ নিৰ্মাতা হিমাংশু ৰায়ে তেখেতে লগ পায়। হিমাংশু ৰায়ে ১৯২৯ চনত ‘প্ৰপঞ্চ পাস’ নিৰ্মাণ কৰে।\nঅছুৎ কন্যা চলচ্চিত্ৰত অশোক কুমাৰৰ সৈতে অভিনীত এক মুহূৰ্ত\nবিবাহিত জীৱন[সম্পাদনা কৰক]\n‘প্ৰপঞ্চ পাস’ নিৰ্মাণৰ পাছতেই হিমাংশু ৰায়ৰ লগত তেখেতৰ বিবাহ হয়। ১৯৩৩ চনত তেওঁলোক ভাৰতলৈ ঘূৰি আহি ‘কৰ্মা’ নিৰ্মাণ কৰে। দেৱিকা ৰাণীৰ সফলতাৰ আঁৰৰ মানুহজন আছিল হিমাংশু ৰায়। ১৯৪০ চনত হিমাংশু ৰায়ৰ মৃত্যু হয়। ১৯৪৫ চনত ৰুচ চিত্ৰশিল্পী স্বেতোস্লাৱ ৰোৰিকৰ সৈতে দেৱিকা ৰাণী বিবাহপাশত আবদ্ধ হয়। \nঅভিনীত কেইখনমান ছবি[সম্পাদনা কৰক]\n১৯৪৩ হমাৰী বাত\n১৯৪১ অঞ্জান ইণ্ডিৰা\n১৯৩৭ সাবিত্ৰী সাবিত্ৰী\n১৯৩৬ অছুৎ কন্যা কস্তুৰী\n১৯৩৬ জীৱন নয়া লতা\n↑ Varma, Madhulika (26 March 1994). "Obituary: Devika Rani". The Independent. http://www.independent.co.uk/news/people/obituary-devika-rani-1431657.html। আহৰণ কৰা হৈছে: 8 April 2014.\n↑ 2.0 2.1 দেবীকাৰাণী, হেমলতা ৰাভা দাসৰ প্ৰবন্ধ, অসমীয়া খবৰ, ১৭ ফেব্ৰুৱাৰী, ২০০২\n↑ Manjapra 2014, পৃষ্ঠা. 258.\n↑ "B-town women who dared!". The Hindustan Times. http://www.hindustantimes.com/photos-news/photos-cinema/btownwomenwhodared/Article4-443599.aspx। আহৰণ কৰা হৈছে: 28 April 2014.\n↑ 5.0 5.1 Erik 1980, পৃষ্ঠা. 93.\n↑ "Devika Rani" (PDF). Press Information Bureau. পৃষ্ঠা: 1. http://pib.nic.in/prs/iffi2007/birth.pdf। আহৰণ কৰা হৈছে: 8 April 2014.\n↑ "Devika Rani Roerich". Roerich & DevikaRani Roerich Estate Board, Government of Karnataka. http://www.roerich.kar.nic.in/devika_rani.htm। আহৰণ কৰা হৈছে: 8 April 2014.\n↑ Ghosh 1995, পৃষ্ঠা. 28–29.\n↑ Saran 2014, পৃষ্ঠা. 27.\nৱিকিমিডিয়া কমন্সত দেৱিকা ৰাণী সম্পৰ্কীয় মিডিয়া ফাইল আছে।\nDevika Rani সম্পৰ্কে ইণ্টাৰনেট মুভি ডাটাবেছত থকা তথ্য।\nDate of birth 30 March 1908\nPlace of birth Vishakhapatnam, India\nDate of death9March 1994\n"https://as.wikipedia.org/w/index.php?title=দেৱিকা_ৰাণী&oldid=264312"ৰ পৰা অনা হৈছে\nএই পৃষ্ঠাখন ২৩ ফেব্ৰুৱাৰী, ২০২১ তাৰিখে ০৭:০৬ বজাত অন্তিম সংশোধন কৰা হৈছিল।


জুতি লগা আখলঃ ঘৰতে বনাও আহক 'ৰসগোল্লা' ::মনীষা বৰা হালৈ - অসমীয়াৰ সুখ-দুখ\nHome JUTI-LAGA-AKHAL MANISHA-BORA RECENT জুতি লগা আখল মনীষাবৰা জুতি লগা আখলঃ ঘৰতে বনাও আহক 'ৰসগোল্লা' ::মনীষা বৰা হালৈ\nজুতি লগা আখলঃ ঘৰতে বনাও আহক 'ৰসগোল্লা' ::মনীষা বৰা হালৈ\nxukhdukh.com February 08, 2019 JUTI-LAGA-AKHAL, MANISHA-BORA, RECENT, জুতি লগা আখল, মনীষাবৰা,\nমিঠাইৰ ৰজা হৈছে ৰসগোল্লা! ঘৰত কিবা এটা পাতিলেই লাগেই গোল্লা বহু পৰিমানে। আলহী আহিলেও দৌৰিব লাগে হোটেললৈ। সেয়ে আজি সখী-সখা সকললৈ আগবঢ়োৱা হৈছে, ঘৰত সোৱাদময় ৰসগোল্লা বনোৱাৰ আখলৰ দিহা। ৰাইজে কেনে পাইছে জনাবলৈ নাপাহৰিব দেই!\n২। চেনি- ২কাপ\n৩। নেমু ৰস-আধা ফাল নেমুৰ\n৫। পানী ৪কাপ\nচচপেন এটাত গাখীৰ ভালকৈ উতলিব দি গেছ অফ কৰি ২ মিনিট পাছত নেমুৰসখিনি দি লৰাই দিব। অলপ পাছত গাখীৰখিনি ফাটি যাব। এটা বাতিত কোমল কাপোৰ এখন পাৰি গাখীৰখিনি ঢালি দি টেপৰ পানী খুলি ভালকৈ ধুই দিব। আৰু পাঁ‌চ ঘণ্টা ওলমাই ৰাখিব। তাৰপাছত এখন থালত চানাখিনি লৈ ময়দা দুচামুচ দি ১০ মিনিট ভালকৈ মঠিব। আপুনি বিচৰাৰ দৰে বল বনাই ল'ব। এতিয়া চচপেন এটাত পানী চেনি আৰু ইলাচি দি উতলিব দিয়ক। উতল আহিলে বলকেইটা দি ৫ মিনিট হাই ফ্লেমত ঢাকি উতলিব দি ২০ মিনিট কম ফ্লেমত ৰাখি দিব। মাজতে এবাৰ লুটিয়াই দিব। হৈ হ'ল ৰসগোল্লা।\nসুখ-দুখৰ আন আন 'জুতিলগাআখল'ৰ লেখা পঢ়িবলৈ ক্লিক কৰক তলৰ সূত্ৰঃ\nTags # JUTI-LAGA-AKHAL # MANISHA-BORA # RECENT # জুতি লগা আখল # মনীষাবৰা\nLabels: JUTI-LAGA-AKHAL, MANISHA-BORA, RECENT, জুতি লগা আখল, মনীষাবৰা


Assam Career: শ্ৰী শংকৰদেৱ নেত্ৰালয়ত খালী হৈছে একাধিক পদ, কি পদৰ বাবে কেনেদৰে কৰিব আবেদন? - NORTHEAST NOW (Assamese)\nAssam Career: শ্ৰী শংকৰদেৱ নেত্ৰালয়ত খালী হৈছে একাধিক পদ, কি পদৰ বাবে কেনেদৰে কৰিব আবেদন?\nশ্ৰী শংকৰদেৱ নেত্ৰালয়ত বিভিন্ন স্বাস্থ্যসেৱা আৰু প্ৰশাসনিক পদৰ বাবে আবেদন আহ্বান কৰা হৈছে৷ শ্ৰী শংকৰদেৱ নেত্ৰালয় গুৱাহাটীয়ে সচিব (মিডিয়া আৰু যোগাযোগ), স্বাস্থ্য সেৱা (চকু)ৰ নাৰ্চিং সহায়ক, নাৰ্ছ, পেছেণ্ট কেয়াৰ সচিব আৰু ফ্লৰ অফিচাৰ পদৰ বাবে যোগ্য প্ৰাৰ্থীৰ পৰা আবেদন আমন্ত্ৰণ কৰিছে৷\nপদৰ নাম : সচিব (মিডিয়া আৰু যোগাযোগ)\nঅৰ্হতা : গণ সংযোগ পাঠ্যক্ৰমৰ স্নাতক / স্নাতকোত্তৰ / ডিপ্লোমা। ইংৰাজী আৰু অসমীয়াভায়াত দখল থকা লগতে মিডিয়া / ছ’চিয়েল মিডিয়া(ডিজিটেল মিডিয়া / প্ৰেছ মিডিয়া, প্ৰবন্ধ লিখন, ব্লগিং ইত্যাদি) পৰিচালনাৰ দক্ষতা থকা বাধ্যতামূলক।\nঅৰ্হতা : মেনেজমেণ্ট বা সমতুল্য বিষয়ৰ স্নাতকোত্তৰ। স্বাস্থ্যসেৱা / অন্যান্য সেৱা খণ্ডত স্বতন্ত্ৰভাৱে পৰিচালনা কৰাৰ পৰ্যাপ্ত অভিজ্ঞতা।\nঅভিজ্ঞ প্ৰাৰ্থীসকলক অগ্ৰাধিকাৰ দিয়া হ’ব\nপদৰ নাম : স্বাস্থ্য সেৱা (চকু)ৰ নাৰ্চিং সহায়ক\nঅৰ্হতা : স্বীকৃত প্ৰতিষ্ঠানৰ পৰা চকু সহায়ক আৰু নাৰ্চিং বিষয়ত ডিপ্লোমা\nপদৰ নাম : নাৰ্চ\nঅৰ্হতা : নাৰ্চিঙত জিএনএম / বিএছচি\nপদৰ নাম : পেছেণ্ট কেয়াৰ সচিব\nঅৰ্হতা: ডিপ্লোমা ইন হস্পিটালিটি মেনেজমেণ্টৰ লগতে স্নাতক। ৰোগী / অতিথিৰ যত্ন লোৱাৰ অভিজ্ঞতা থকাসকলক প্ৰাধান্য দিয়া হ’ব।\nপদৰ নাম : ফ্লৰ অফিচাৰ\nঅৰ্হতা : মেনেজমেণ্ট বা সমতুল্য বিষয়ত স্নাতকোত্তৰ। স্বাস্থ্যসেৱা / অন্যান্য সেৱা খণ্ডত স্বতন্ত্ৰভাৱে পৰিচালনা কৰাৰ পৰ্যাপ্ত অভিজ্ঞতা থকা দৰকাৰ।\nঅভিজ্ঞ প্ৰাৰ্থীসকলক অগ্ৰাধিকাৰ দিয়া হ’ব।\nবয়সৰ সীমা :\nসচিব (মিডিয়া আৰু যোগাযোগ), ফ্লৰ অফিচাৰ পদৰ বাবে : ৩৫ বছৰৰ ওপৰত হ’ব নালাগিব।\nস্বাস্থ্য সেৱা (চকু)ৰ নাৰ্চিং সহায়ক, নাৰ্চ, পেছেণ্ট কেয়াৰ সচিব: ২৫ বছৰৰ ওপৰত হ’ব নালাগিব।\nকেনেদৰে আবেদন কৰিব: প্ৰাৰ্থীসকলে ৩০ জুন, ২০২২-ৰ ভিতৰত মেনেজাৰ (এইচআৰ), শ্ৰী শংকৰদেৱ নেত্ৰালয়, ৯৬, বশিষ্ঠ ৰোড, বেলতলা, গুৱাহাটী-৭৮১০২৮ ঠিকনাত তেওঁলোকৰ অফলাইন আবেদন পঠিয়াব পাৰে।\nপ্ৰাৰ্থীসকলে ৩০ জুন, ২০২২-ৰ ভিতৰত [email protected] ইমেইলযোগেও তেওঁলোকৰ অনলাইন আবেদন পত্ৰ প্ৰেৰণ কৰিব পাৰে।\nআবেদনৰ সবিশেষ ইয়াত পাব- Click Here\nTags: Assam careerAssam jobsJob in AssamJob2022


পৰিবৰ্তন : দিবাকৰ দত্ত - সাহিত্য ডট অৰ্গ\nপৰিবৰ্তন : দিবাকৰ দত্ত\nদেওবৰীয়া বজাৰখন চহৰৰ মাজেৰে যোৱা মূল ৰাস্তাটোতে বহে৷ সদায় এপাক যোৱাতো এক নিয়মতে পৰিণত হৈছেগৈ, প্ৰায়ে অকলে যাওঁ, মাজে মাজে শ্ৰীমতীয়েও লগ দিয়ে৷ গাঁৱৰ পৰা অনা শাক পাচলিবোৰ নিজে চাই চাই কিনি এওঁ বৰ ভাল পায়৷\nআজিও গ’লো, প্ৰায় সকলো খিনি বজাৰ কৰাৰ পাছত ভাবিলো মুৰ্গী এটাৰে দাম সুধি চাওঁচোন, বিক্ৰী কৰা ল’ৰাজন বেপাৰী নহয়, ঘৰৰে কুকুৰা বেচিবলৈ নিজে লৈ আহিছে৷ মই বোলো কুকুৰাৰ দাম কিমান হে, ওপৰমূৰ নকৰাকৈয়ে উত্তৰ দিলে “ এক পিচত দুশ টকা৷” “হেৰা এক পিচতে দুশ টকা হ’লে গোটেই মুৰ্গীটোৰ দাম দেখোন কেইবাহাজাৰো হ’বগৈ৷” মই ক’লো৷ মোৰ কথা শুনি ঢেকঢেকাই হাঁহি ডেকাই উত্তৰ দিলে এ আপোনালোকৰ দিনতহে এটা দুটা কৈছিলে আজিকালি আমাৰ দিনত এনেকৈহে কয় আকৌ এপিচ দুপিচ৷ মই বোলো হৰি হৰি সঁচাকৈয়ে চাগে আমি পুৰণা হৈ গ’লো! আমি জনামতে পিচমানে টুকুৰা, একপিচ মাংস, থানৰ পৰা এপিচ কাপোৰ, চাৰ্টৰ পিচ, পেণ্টৰ পিচ৷\nআঁহোতে চিন্তা কৰি আহিলো এতিয়া তাৰমানে চব পিচ হৈ গ’ল৷ আমাৰ ককাই ভাই তিনিপিচ, ডাঙৰ পিচ মাষ্টৰ, বাকী দুপিচ বিজনেচ কৰে৷ বৰুৱা দাৰ ল’ৰা ছোৱালী দুপিচ, ল’ৰা পিচ বাহিৰত থাকে, ছোৱালীপিচ বিয়া দিলে৷ আমাৰ ঘৰত গৰু দুপিচ আছে৷ বাঃ বঢ়িয়া লাগিব, কি যে দিন আহিল!\nপৰিবাৰে সোধে কি হ’ল নো আজি বজাৰৰ পৰা আহি কিবা এটা চিন্তা কৰি মোলৈ চাই মিচিক মাচাক কৈ হাঁহি আছে যে৷ মই বোলো আজি এটা নতুন কথা শিকি আহিছো৷ এতিয়াৰ পৰা চব পিচ হৈ গ’ল৷ মানে মোৰ মিচেচ এপিচ, মোৰ ল’ৰা এপিচ আৰু মইয়ো এপিচ৷\n← নাৰিকলৰ পাত বনাম সাপৰ নেগুৰ : ইন্দিৰা গোস্বামী\nকেঁকোৰা চুলিৰ বিড়ম্বনা : মুংচাজ’ বৰ্ণালী আম্ফি মান্তা →\nনৱপ্রভাত (মিতালী গোস্বামী)\nভয় ( the fear) — মানস গগৈ


ঘৰ কিনিবলৈ বিচৰা সকলৰ বাবে ভাল খবৰ !|good-news-for-people-who-want-buy-house– News18 Assam\nঘৰ কিনিবলৈ বিচৰা সকলৰ বাবে ভাল খবৰ !\nজিএচটিৰ বাবে লোৱা অতিৰিক্ত ধন উভতাই দিব বিল্ডাৰে !\nUpdated:May 9, 2019, 12:26 PM IST\nUpdated: May 9, 2019, 12:26 PM IST\nযদি আপুনি ১ এপ্ৰিল ২০১৮ ৰ পৰা ৩১ মাৰ্চ ২০১৯ ভিতৰত ফ্লেট বুক কৰিছে বা বুকিং কেনচেল কৰিব বিচাৰিছে তেন্তে বিল্ডাৰে আপোনাক উভতাই দিব জিএচটিৰ বাবে লোৱা ধন । এই কথা স্পষ্টকৈ জনাইছে আয়কৰ বিভাগে । সেইদৰে ১ এপ্ৰিল ২০১৯ ৰ আগৰ পৰাই নিৰ্মাণ কাৰ্য চলি থকা ফ্লেটৰ বাবেও বলৱৎ কৰা হ’ব নতুন নিয়ম । এনে প্ৰকল্প হয়তু পুৰণি জিএচটিৰ আওঁতাতে থাকিব ন’হলে আৰোপ কৰা হ’ব ১ অথবা ৫ শতাংশ জিএচটি ।\nইয়াৰ আগতে পুৰণি ব্যৱস্থা অনুসৰি affordable housing–ৰ অধীনত থকা সকলৰ বাবে ৮ শতাংশ আৰু অন্য শ্ৰেণীৰ আৱাসিক ইউনিটৰ বাবে ১২ শতাংশ জিএচটি আৰোপ কৰাৰ ব্যৱস্থা আছিল ।\nৰিয়েল ষ্টেট চেক্টৰত জিএচটিত কৰা পৰিৱৰ্তনক লৈ এই স্পষ্টীকৰণ জাৰি কৰিছে আয়কৰ বিভাগে । এই পৰিৱৰ্তন অনুসৰি বিল্ডাৰ সকলে ইনপুট টেক্স ক্ৰেডিট নোলোৱাকৈ আৱাসিক প্ৰকল্পত ১ শতাংশ আৰু অন্যান্য আৱাসিক প্ৰকল্পত ৫ শতাংশ জিএচটি বলৱৎ কৰাৰ অনুমতি দিয়া হৈছে । এই নতুন ব্যৱস্থা ১ এপ্ৰিল ২০১৯ৰ পৰা বলৱৎ কৰা হৈছে ।


ভি. মোহিনী গিৰি - অসমীয়া ৱিকিপিডিয়া\nভি মোহিনী গিৰি\n২০০৭ চনৰ ২৩ মাৰ্চত ৰাষ্ট্ৰপতি এ পি জে আব্দুল কালামে ভি মোহিনী গিৰিক পদ্মভূষণ বঁটা প্ৰদান কৰাৰ মুহূৰ্ত্তত\nভি মোহিনী গিৰি (জন্ম ১৯৩৮) এগৰাকী ভাৰতীয় সমাজ সেৱিকা আৰু কৰ্মী (activist)। তেওঁ নতুন দিল্লীত অৱস্থিত গিল্ড অব চাৰ্ভিছ (Guild of Service) নামৰ সংগঠনটোৰ সভানেত্ৰী। ১৯৭৯ চনত প্ৰতিষ্ঠিত এই সংগঠনটোৱে মহিলা আৰু শিশুৰ শিক্ষা, কৰ্মসংস্থাপন আৰু আৰ্থিক সবলীকৰণৰ হকে কাম কৰি আহিছে। ১৯৭২ চনত তেওঁ নতুন দিল্লীত ৱাৰ ৱিড’জ এছ’ছিয়েছ’ন (War Widows Association) নামৰ সংগঠন এটাও প্ৰতিষ্ঠা কৰে। ১৯৯৫ চনৰ পৰা ১৯৯৮ লৈ ভি মোহিনী গিৰিয়ে ৰাষ্ট্ৰীয় মহিলা আয়োগ (National Commission for Women)-ৰ সভানেত্ৰী হিচাপেও কাৰ্য্যনিৰ্বাহ কৰে।\n২০০৭ চনত ভাৰত চৰকাৰে তেওঁক পদ্মভূষণ বঁটা প্ৰদান কৰে।\nভি মোহিনী গিৰিৰ জন্ম হৈছিল ১৯৩৮ চনত লক্ষ্ণৌত। তেওঁৰ পিতৃ শিক্ষাবিদ ভি এছ ৰাম। ভি মোহিনী গিৰিয়ে লক্ষ্ণৌ বিশ্ববিদ্যালয়ৰ পৰা স্নাতক ডিগ্ৰী লাভ কৰে। তাৰপিছত তেওঁ দিল্লী বিশ্ববিদ্যালয়ৰ পৰা প্ৰাচীন ভাৰতৰ ইতিহাসৰ অধ্যয়ন কৰি স্নাতকোত্তৰ ডিগ্ৰী লাভ কৰে। পৰৱৰ্ত্তীকালত তেওঁ জি বি পণ্ট বিশ্ববিদ্যালয় (G.B. Pant University) ৰ পৰা ডক্টৰেট ডিগ্ৰী লাভ কৰে।\nমোহিনী গিৰি ভাৰতৰ প্ৰাক্তন ৰাষ্ট্ৰপতি ভি ভি গিৰিৰ বোৱাৰী।\nগিৰিয়ে এগৰাকী শিক্ষাবিদ হিচাপে কৰ্মজীৱন আৰম্ভ কৰে। তেওঁ লক্ষ্ণৌ বিশ্ববিদ্যালয়ত মহিলা শিক্ষাৰ বিভাগ প্ৰতিষ্ঠা কৰে। ১৯৭১ চনৰ ভাৰত-পাকিস্তান যুদ্ধৰ পিছত তেওঁ ১৯৭২ চনত নতুন দিল্লীত ৱাৰ ৱিড’জ এছ’ছিয়েছ’ন (War Widows Association) নামৰ সংগঠনটো প্ৰতিষ্ঠা কৰে। ২০০০ চনত তেওঁ দক্ষিণ এছিয়াৰ ৱ’মেনছ ইনিচিয়েটিভ অব পিচ ( Women’s Initiative for Peace) প্ৰতিষ্ঠাপক সদস্য হয়।\nভি মোহিনী গিৰি নিউ ৱৰ্কত প্ৰতিষ্ঠিত আন্তৰ্জাতিক সংগঠন ’The Hunger Project’ ৰ বৰ্ডৰ সদস্যা।\nজীৱনজোৰা কৃতিত্বৰ বঁটা ২০১১, ৰাষ্ট্ৰসংঘ (Lifetime Achievement Award for buildingasociety for all ages by NGO Committee on Ageing, United Nations, 2011)\nপদ্মভূষণ বঁটা, ভাৰত চৰকাৰ\nৰাজীৱ গান্ধী শিৰোমণি বঁটা (Rajiv Gandhi Shiromani Award)\nআন্তঃৰাষ্ট্ৰীয় শান্তিৰ বঁটা (International Peace Award)\nমিট্টাল বঁটা (Sat Paul Mittal Award of Appreciation for Outstanding Service to humanity)\nV. Mohini Giri (1999). Kanya: Exploitation of Little Angels. Gyan Publishing House. ISBN 978-81-212-0623-5. https://books.google.com/books?id=EN4mAAAACAAJ.\nV. Mohini Giri (2002). Living Death: Trauma of Widowhood in India. Gyan Publishing House. ISBN 978-81-212-0794-2. https://books.google.com/books?id=ZRTaAAAAMAAJ.\nV. Mohini Giri (2006). Deprived Devis: Women's Unequal Status in Society. Gyan Books. ISBN 978-81-212-0856-7. https://books.google.com/books?id=cl2kG0R0WjwC.\n↑ 1.0 1.1 "V. Mohini Giri Profile". Guild for Service. http://guildforservice.org/biodata.php। আহৰণ কৰা হৈছে: 2014-02-11.\n↑ Pisharoty, Sangeeta Barooah (27 August 2013). "Silver years defined". The Hindu. http://www.thehindu.com/features/metroplus/society/silver-years-defined/article5061727.ece। আহৰণ কৰা হৈছে: 2014-02-11.\n↑ "Interview with Dr. Mohini Giri". aarpinternational.org. 1 September 2010. http://www.aarpinternational.org/resource-library/resources/interview-with-dr--mohini-giri। আহৰণ কৰা হৈছে: 2014-02-12.\n↑ "Chairpersons of the Commission". NCW Official website. http://ncw.nic.in/frmListChairpersons.aspx। আহৰণ কৰা হৈছে: 2014-02-11.\n↑ 6.0 6.1 "Illustrious alumni recall glorious days at Lucknow University". The Times of India. 26 November 2013. http://articles.timesofindia.indiatimes.com/2013-11-26/lucknow/44485747_1_library-cards-khuda-alumni। আহৰণ কৰা হৈছে: 2014-02-12.\n↑ 7.0 7.1 "Dr. V. Mohini Giri profile". The Hunger Project. http://www.thp.org/who_we_are/board_of_directors/v_mohini_giri। আহৰণ কৰা হৈছে: 2014-02-11.\n↑ "History". War Widows Association, New Delhi, India. http://www.warwidowsindia.org/history.html। আহৰণ কৰা হৈছে: 2014-02-11.\n↑ "Global Board of Directors and Officers". The Hunger Project. http://www.thp.org/who_we_are/board_of_directors। আহৰণ কৰা হৈছে: 11 February 2014.\n"https://as.wikipedia.org/w/index.php?title=ভি._মোহিনী_গিৰি&oldid=254748"ৰ পৰা অনা হৈছে\nএই পৃষ্ঠাখন ১৬ ডিচেম্বৰ, ২০২০ তাৰিখে ০৮:২০ বজাত অন্তিম সংশোধন কৰা হৈছিল।


xukhdukh.com February 25, 2017 ABHINANDAN-GOSWAMI, CURRENT ISSUES, অভিনন্দন-গোস্বামী, সাম্প্ৰতিক প্ৰসংগ,\nপৰীক্ষাঃ চিন্তা-দুঃচিন্তা আৰু সফলতা\nএতিয়া চাৰিওফালে পৰীক্ষাৰ বতৰ৷ বতৰ মানে একপ্ৰকাৰ উৎসৱ৷ ইংৰাজী কেলেন্ডাৰৰ ফেব্ৰুৱাৰী মাহটোৱে যেন সকলোকে পৰীক্ষাৰ কথাকে সোৱঁৰাই দিয়ে৷ ছেবা, চিবিএছই বা যিকোনো বর্ডতে অধ্যয়ন নকৰক কিয় মেট্ৰিক বা উচ্চতৰ মাধ্যমিক পৰীক্ষার্থী থকা লোকৰ ঘৰত এইকেইদিন যেন উৎকন্ঠাৰ অন্ত নাই৷ জীৱনৰ অন্যতম গুৰুত্বপূর্ণ দুটা পৰীক্ষাই যিধৰণে ভৱিষ্যতৰ বাবে অনেক সম্ভাৱনাৰ দুৱাৰ মুকলি কৰে ঠিক তেনেকৈয়ে পৰীক্ষাৰ সময়ছোৱাৰ বা আগে পিছে পৰীক্ষার্থীসকলে সন্মুখীন হব লগীয়াত পৰে তীব্ৰ মানসিক চাপ তথা অন্তহীন উৎকন্ঠাৰ৷ পৰিয়ালৰ লোক, ওচৰ-চুবুৰীয়া তথা সমাজৰ বিভিন্ন লোকৰ আশা-আকাংক্ষা বুকুত বান্ধি সকলোৱে যেন এখন অঘোষিত যুদ্ধৰ বাবে সাজু হব লগীয়াত পৰে৷ পৰীক্ষা নহয় যেন এখন যুদ্ধ! সমনীয়াতকৈ অধিক নম্বৰ লাভৰ বাবে যুদ্ধ৷ সমাজত ভোটা তৰা হৈ জিলিকি উঠাৰ বাবে যুদ্ধ৷ আৰু কত যে কি নাথাকে৷ এই যুদ্ধত পৰাজয় মানেই সমাজত মান-মর্যাদা খহি পৰাৰ আশংকা! ভৱিষ্যত জীৱনক লৈ আশংকা তথা সমাজত তিৰস্কাৰৰো আশংকা৷ মুঠতে এই যুদ্ধত জয়ী হোৱাটো অপৰিহার্য্য, অন্ততঃ আমাৰ শিক্ষা তথা সমাজ ব্যৱস্হাই বর্তমান এনে এক পৰিবেশেই ৰচনা কৰি থৈছে৷ যি কি নহওক কিছু সংখ্যক আত্মবিশ্বাসী ছাত্ৰ-ছাত্ৰীক বাদ দি প্ৰায় সকলো পৰীক্ষার্থীয়েই কম বেছি পৰিমানে এনে সময়ত মানসিক চাপ তথা দুঃচিন্তাৰ সন্মুখীন হোৱাটো স্বাভাৱিক৷ কি কি কাৰকে ১৬/১৮ বছৰীয়া কিশোৰ-কিশোৰীৰ ওপৰত পৰীক্ষা বুলি অত্যধিক চাপৰ সৃষ্টি কৰে বা কিধৰণে ইয়াৰ লগত কিছু পৰিমাণে মোকাবিলা কৰিব পাৰি তাৰ বিষয়ে এই লেখাটোৰ জৰিয়তে এক থূলমূল আভাস দিবলৈ প্ৰয়াস কৰা হৈছে৷\nছাত্ৰ-ছাত্ৰীৰ মনত মানসিক চাপৰ সৃষ্টি কৰিব পৰা বিভিন্ন কাৰক থাকিব পাৰে যদিও প্ৰধানকৈ কিন্তু ইয়াৰ উৎস তিনি প্ৰকাৰৰ- ১) পিতৃ-মাতৃ তথা অভিভাৱকৰ পৰা অহা চাপঃ- অপ্ৰিয় হলেও সত্য যে অভিভাৱকৰ অত্যাধিক আশা-আকাংক্ষাৰ পৰাই ছাত্ৰ-ছাত্ৰীয়ে এক তীব্ৰ মানসিক চাপৰ সন্মুখীন হয়৷ নিজৰ সন্তানৰ পৰা সকলোৱে উৎকৃষ্ট ফলাফল আশা কৰাটো স্বাভাৱিক, কিন্তু তাকে কৰিবলৈ যাওঁতে অভিভাৱকসকলৰ মাজতো প্ৰতিযোগীতাৰ নামত কিছু অপসংস্কৃতি গঢ় লৈ উঠাটোহে চিন্তনীয় বিষয়৷ যেনে মোৰ সন্তানে অমুকতকৈ অমুক বিষয়ত অমুক নম্বৰ বেছি পাব লাগিব, অমুকে ১০ ঘন্টা পঢ়ে, মোৰ ল’ৰাটোৱে ১২ ঘন্টাকৈ পঢ়িব লাগিব ইত্যাদি ইত্যাদি ঘৰত চর্চা হোৱাৰ ফলত পৰীক্ষা দিব লগীয়া সন্তানৰ মনত চাপ দুগুণে বৃদ্ধি পায়৷ সুস্হ প্ৰতিযোগীতা নিজৰ লগত হব লাগে, আনৰ লগত তুলনা কৰি নহয়৷ কাৰোবাতকৈ ২ নম্বৰ কম পালেই কোনো বিফল হৈ নাযায়, বৰঞ্চ নিজেই নির্ধাৰন কৰি লোৱা লক্ষ্যত উপনীত হব পৰাকৈ নিৰন্তৰ অব্যাহত ৰখা শ্ৰমেই হৈছে প্ৰকৃত প্ৰতিযোগীতা৷ প্ৰতিজন মানুহেই যে অদ্বিতীয় তথা একক সেই কথা সকলোৱে হ্ৰদয়ংগম কৰা উচিত৷ ২) অপ্ৰর্য্যাপ্ত প্ৰস্তুতিঃ- পৰীক্ষালৈ অতি কম দিন থকা অৱস্হাটো যদি নির্দিষ্ট পাঠ্যক্ৰম অধ্যয়ন কৰি সমাপ্ত কৰিব নোৱাৰে তেতিয়াও ছাত্ৰ-ছাত্ৰীসকল তীব্ৰ মানসিক উৎকন্ঠাত ভোগে৷ এনে হোৱাৰ ফলত পৰীক্ষার্থীৰ আত্মবিশ্বাস হ্ৰাস পোৱাৰ ওপৰিও নিজৰ সফলতাৰ ওপৰতো সন্দেহ উপজিবলৈ ধৰে৷ শেষ মূহুর্তত বেছিকৈ পঢ়িব লগীয়া হোৱাৰ ফলত সুচাৰুৰূপে পাঠ আয়ত্ব কৰাটো সম্ভৱপৰ হৈ নুঠে৷ ফলত সম্ভাৱনা থকা স্বতেও এক উৎকৃষ্ট ফলাফলৰ পৰা ছাত্ৰ-ছাত্ৰীসকল বঞ্চিত হব লগীয়াত পৰে৷ ৩) নিজৰ বিশ্বাস তথা চিন্তাৰ দ্বাৰা আয়ত্ব কৰা চাপঃ- বিভিন্ন ঘটনা-পৰিঘটনাৰ ওপৰত ভিত্তি কৰি পৰীক্ষার্থীসকলে নিজেও কিছু দুঃচিন্তা তথা চাপ আহৰণ কৰে৷ যেনে- অমুকৰ লৰাটোৱে দুটাকৈ টিউচন কৰিও কম নম্বৰ পাইছিল, অমুকে ১০ ঘন্টা পঢ়িও দ্বিতীয় বিভাগ পাইছিল এনে কিছু ভ্ৰান্ত তথা অমুলক ধাৰণাই ছাত্ৰ-ছাত্ৰীৰ মনত ভয় তথা উৎকন্ঠা বৃদ্ধি কৰে৷ এনে সময়ত অভিভাৱক তথা বিভিন্ন জ্যেষ্ঠ লোকে উৎসাহ, মনোবল তথা বিভিন্ন দিহা-পৰামর্শ প্ৰদান কৰি এনে উৎকন্ঠা দূৰ কৰিবলৈ চেষ্টা কৰা উচিত৷ ইয়াৰোপৰি বিভিন্ন কাৰক যেনে জীৱন প্ৰণালী, উপযুক্ত তথ্যৰ অভাৱ, মনস্তাত্বিক কাৰক ইত্যাদিয়েও এনে চাপ বৃদ্ধিত অৰিহনা যোগায়৷ পৰীক্ষাত সফলতা লাভ কৰিবলৈ হলে এনে কেতবোৰ চাপৰ পৰা নিজকে আতঁৰাই ৰাখি এক সুস্হ আৰু নিশ্চিন্ত মানসিক অৱস্হাৰ সৈতে অধ্যয়নত মনোনিবেশ কৰিবই লাগিব৷ দুঃচিন্তাৰ সৈতে সহবাস কৰি কোনেও আকাংক্ষিত সফলতা অর্জন কৰিব নোৱাৰে৷ এই চাপ তথা দুঃচিন্তা মুহুর্ততে শেষ কৰিব নোৱাৰি ৷ ইয়াৰ বাবে প্ৰণালীবদ্ধভাবে কিছু নিয়ম বা অভ্যাস গঢ়ি তোলাটো প্ৰয়োজন৷\n১) নিজৰ ওপৰত বিশ্বাসঃ- হয়, নিজৰ ওপৰত অসীম বিশ্বাসৰ ভাব গঢ়ি তোলাটোৱেই হৈছে সফলতাৰ দিশত প্ৰথমটো খোজ৷ আত্মবিশ্বাসী মানুহে কোনো কাৰণতে মানসিক উৎকন্ঠাত নোভোগে৷ পৰীক্ষার্থীসকলে আৰম্ভনিৰ পৰাই নিজৰ ওপৰত বিশ্বাস গঢ়াৰ প্ৰচেষ্টা লোৱা উচিত৷ ২) উপযুক্ত পৰিকল্পনাঃ- সঠিকভাবে পৰিকল্পনা কৰি অধ্যয়ন নকৰাৰ ফলত ছাত্ৰ-ছাত্ৰীয়ে নির্দ্দিষ্ট সময়ত পাঠ্যক্ৰম পঢ়ি সম্পূর্ণ কৰিব নোৱাৰে৷ ফলত শেষ মূহুর্তত তীব্ৰ চাপৰ সন্মুখীন হব লগীয়াত পৰে৷ আৰম্ভনিৰে পৰা সুপৰিকল্পনাৰে সৈতে অধ্যয়ন কৰিলে নিখুঁত ভাবে পাঠ্যক্ৰম পঢ়ি সমাপ্ত কৰাত সহায়ক হব৷ যিকোনো বিষয় পুনৰ অধ্যয়ন কৰাৰ ক্ষেত্ৰটো এনে পন্থা অৱলম্বন কৰা উচিত৷ তদুপৰি অধ্যয়নৰ সময়সূচীও সঠিকভাবে নির্ধাৰণ কৰাটো প্ৰয়োজন৷ ৫০ মিনিট বা ১ ঘন্টা অধ্যয়ন কৰাৰ পাছত ১০-১৫ মিনিটৰ এটি বিৰতি লোৱাটো আৱশ্যক৷ ৩) সমস্যাক কেতিয়াও পেলাই থব নালাগেঃ- পাঠ্যক্ৰমৰ যিকোনো নুবুজা বিষয়বস্তু ততাতৈয়াকৈ কাৰোবাৰ সহায়ত আয়ত্ব কৰি লোৱাটো ভাল৷ ইয়াকে নকৰিলে অন্তিম সময়ত তেনে বিষয়ে মানসিক উৎকন্ঠাত পেলোৱাৰ যথেষ্ট অৱকাশ থাকে৷ ৪) নেতিবাচক চিন্তাক বর্জনঃ- পৰীক্ষাৰ দিনকেইটাত যিকোনো নেতিবাচক চিন্তা আৰু নেতিবাচক ব্যক্তিৰ পৰা নিজকে আতঁৰত ৰখাই মংগলজনক৷ এক সুস্হ আত্মবিশ্বাসী মানসিকতা গঢ় লৈ উঠিলেও মাত্ৰ এষাৰ নেতিবাচক কথাই মনোবল হ্ৰাস কৰাৰ ওপৰিও পৰীক্ষাতো বিৰূপ প্ৰভাৱ পেলাব পাৰে৷ ইয়াৰোপৰি খাদ্যাভাস তথা সুস্বাস্হ্যৰ প্ৰতিও এইকেইদিন বিশেষ সচেতন হোৱাটো আৱশ্যক৷ সুস্বাস্হ্য অবিহনে একো কাম সিদ্ধি নহয়৷ পৰীক্ষাৰ প্ৰস্তুতিত ই বিৰূপ প্ৰভাৱ পেলোৱাৰ ওপৰিও অনাহকতে কিশোৰৰ কোমল মনত ভয় তথা শংকাৰ সৃষ্টি কৰিব৷ তদুপৰি ঘৰুৱা পৰিৱেশ পঢ়াৰ পক্ষে অনুকুল হোৱা উচিত৷ পৰীক্ষাৰ দিনকেইটাত অন্ততঃ ওচৰ-চুবুৰীয়া লোকসকলে তথা বিভিন্ন অনুষ্ঠান-প্ৰতিষ্ঠান সমূহে উচ্চ স্বৰত সংগীত-মাইক ইত্যাদি বজোৱাৰ পৰা বিৰত থাকি পৰীক্ষার্থীসকলৰ বাবে শান্ত-সমাহিত পৰিবেশ সৃষ্টি কৰি দিয়াটো সামাজিক দ্বায়িত্ব৷ মাজে সময়ে নিজৰ ঘৰৰ কাষৰ পৰীক্ষার্থীসকলক লগ ধৰি বা ঘৰলৈ গৈ তেওঁলোকক উৎসাহ-উদ্দীপনা যোগোৱাটোও এক ইতিবাচক দিশ হিচাবে পৰিগনিত হব পাৰে৷\nকিছুসংখ্যক লোকে ক’ব খোজে যে পৰীক্ষাত সফলতা লাভ কৰিবলৈ এক সীমিত পৰিমাণৰ উৎকন্ঠা বা চাপত থাকিবই লাগিব, যাৰ ফলত পৰীক্ষার্থীসকলৰ মনত অধ্যয়নৰ প্ৰতি কর্তব্যবোধ বাহাল থাকিব৷ কিন্তু উৎকন্ঠা বৃদ্ধি পালে ই নেতিবাচক ক্ৰিয়াৰহে সৃষ্টি কৰে৷ বিষয়বস্তু পাহৰি যোৱা বা মনত নথকা ইত্যাদিবোৰ অত্যাধিক মানসিক চাপৰেই ফলদায়ক৷ হাইস্কুল বা উচ্চতৰ মাধ্যমিক শিক্ষান্ত পৰীক্ষাই জীৱন তথা কেৰিয়াৰত সঠিক বাট বুলিবলৈ এখোজ আগবঢ়াইহে দিয়ে, কিন্তু জীৱনটো প্ৰকৃততে সফল ৰূপত গঢ় দিবলৈ পিছলৈ আৰু কঠোৰতম পৰীক্ষাৰ সন্মুখীন যে হব লাগিব সেয়া নিশ্চিত৷ গতিকে এনে অৱস্হাত বিশেষ একো দুঃচিন্তা মনত বাহ লবলৈ নিদিয়াকৈ নিজৰ প্ৰস্তুতি সূচাৰুৰূপে চলাই আত্মবিশ্বাসী তথা দৃঢ় মন লৈ পৰীক্ষাত অৱতীর্ণ হলে সফলতা যে নিশ্চিতভাবেই আহিব তাত কাৰো দ্বিমত থাকিব নোৱাৰে৷\nলেখক পুনে, মহাৰাষ্ট্ৰত চফটৱেৰ বিশেষজ্ঞ ৰূপে কৰ্মৰত। মোবাইল নম্বৰঃ ০৮৪০২৮৫২৮০১\nBy xukhdukh.com on February 25, 2017


বিজেপি শংকিত নেকি কাৰ্বি পাহাৰত? সঘনে সলনি হৈছে ৰাজনৈতিক দৃশ্য কাৰ্বি আংলঙত? | News Next One\nবিজেপি শংকিত নেকি কাৰ্বি পাহাৰত? সঘনে সলনি হৈছে ৰাজনৈতিক দৃশ্য কাৰ্বি আংলঙত?\n"কংগ্ৰেছ-এ এছ ডি চি আৰু এ পি এইছ এল চি দল একত্ৰিত হলেও ডিফু সমষ্টিত বিজেপিক পৰাভূত কৰিব নোৱাৰে"--তুলিৰাম ৰংহাং\nখেৰণিঃ বিজেপি শংকিত নেকি কাৰ্বি পাহাৰত? সঘনে সলনি হৈছে ৰাজনৈতিক দৃশ্য কাৰ্বি আংলঙত। সঁচাকৈ কাৰ্বি পাহাৰত দল বাগৰা ৰাজনীতিয়ে শংকিত কৰি তুলিছে ইটো দলৰ বিপৰীতে সিটো দলক। এফালে যদি বিজেপিৰ অন্তঃকন্দল অথবা বিজেপি নেতা-কৰ্মীৰ মাজত সংঘাত সৃষ্টি হৈ নেতাসহ হাজাৰ হাজাৰ লোকে দল ত্যাগ কৰি কংগ্ৰেছত যোগদান কৰি বিজেপিত ভাবুকিৰ সৃষ্টি কঢ়িয়াই আনিছে, ঠিক একেদৰে বহু প্ৰভাৱশালী কংগ্ৰেছ নেতাৰ নেতৃত্বত বহুলোকে কংগ্ৰেছ ত্যাগ কৰি বিজেপিত যোগদান কৰা কাৰ্য্যই কংগ্ৰেছ দুৰ্গক দুৰ্বল কৰাৰ বিপৰীতে ৰাজনৈতিক মহলত জোকাৰণিৰ সৃষ্টি কৰিছে।\nএনেবোৰ বিষয়ৰ প্ৰতি লক্ষ্য কৰি কাৰ্বি পাহাৰত কংগ্ৰেছৰ সমান্তৰালকৈ শাসক দল বিজেপিয়েও সমগ্ৰ পাৰ্বত্য জিলা কাৰ্বি আংলং, পশ্চিম কাৰ্বি আংলং আৰু ডিমা হাছাওত মাৰাথান নিৰ্বাচনী প্ৰচাৰ অব্যাহত ৰাখিছে। গুৰুত্বপূৰ্ণ বিষয় যে কাৰ্বি পৰিষদীয় নিৰ্বাচনৰ ভোটাৰ তালিকাৰ পৰা অনাকাৰ্বিৰ নাম কৰ্তনৰ ফলত যি সমস্যাৰ সৃষ্টি হৈছে অথবা কাৰ্বি আংলঙৰ বড়োসকলক এছ টি হিলছ'ৰ মৰ্যদা প্ৰদানৰ ক্ষেত্ৰত কৰা বিৰোধিতাই লোকসভা নিৰ্বাচনত কিবা প্ৰভাৱ পেলাব পাৰে নেকি বাৰু বিজেপিত? ডিফু সমষ্টিত বিজেপিৰ জয় নিশ্চিত বুলি বিজেপিয়ে দাবী কৰি অহাৰ পিছতো এনেবোৰ বিষয়ক লৈ প্ৰকৃততে বিজেপি শংকিত নেকি কাৰ্বি পাহাৰত? এনে বহুবোৰ প্ৰশ্নৰ উদয় হৈছে এতিয়া কাৰ্বি পাহাৰৰ জনতাৰ মনত।\nআনহাতে হয়তো লোকসভা নিৰ্বাচনত এনেবোৰ বিষয়ে প্ৰভাৱ পেলাব পৰে বুলি চিন্তা কৰি ইজনৰ পিছত সিজন বিজেপিৰ বাঘা বাঘা মন্ত্ৰী-নেতাই নিৰ্বাচনী প্ৰচাৰ চলাইছে কাৰ্বি পাহাৰত। মুখ্যমন্ত্ৰী সৰ্বানন্দ সোণোৱালৰ পাছত কাৰ্বি পাহাৰত মৰাথান নিৰ্বাচনী প্ৰচাৰ চলাই গৈছে ৰাজ্যিক মন্ত্ৰী হিমন্ত বিশ্ব শৰ্মাইয়ো।\nযোৱা সোমবাৰে কাৰ্বি আংলঙৰ ডিফুৰ পিছতেই পশ্চিম কাৰ্বি আংলঙৰ কলঙাত হৰেন ছিং বে'ৰ হৈ নিৰ্বাচনী প্ৰচাৰ চলায় মন্ত্ৰী হিমন্তবিশ্ব শৰ্মাই। উল্লেখযোগ্য যে ইতিমধ্যে বিজেপি নেতা ৰতন ইংতিৰ নেতৃত্বত বহু লোকে কংগ্ৰেছত যোগদান কৰিছে যদিও একে সময়তে কিন্তু কেইবা সহস্ৰাধিক জনতাৰ ভিৰ পৰিলক্ষিত হোৱা কলঙাৰ প্ৰচাৰ সভাত প্ৰায় পাঁচ হাজাৰৰো অধিক লোকক বিজেপিত যোগদান কৰোৱাই কংগ্ৰেছ-এ এছ ডি চি-ক একপ্ৰকাৰ জোকাৰিছে কাৰ্বি আংলং বিজেপিয়ে।\nমন কৰিবলগীয়া যে কলঙাৰ প্ৰচাৰ সভাৰ মঞ্চত পৰিলক্ষিত হ'ল আজমলৰ মুৰৰ কামোৰণিৰ সৃষ্টি কৰা "আকৌ এবাৰ মোডী চৰকাৰ" শীৰ্ষক গীতত হিমন্তৰ নৃত্য। ৰাইজৰ সৈতে কৰ্মৰদন আৰু নৃত্যৰ তালে তালে মন্ত্ৰী হিমন্তই কাৰ্বি পাহাৰত বহু আঁচনি ইতিমধ্যে দিছে আৰু লোকসভা নিৰ্বাচনত বিজেপি জয়ী হোৱাৰ পাছত আৰু বহু আঁচনি দিব বুলি প্ৰকাশ কৰে।\nউল্লেখ্য যে নিৰ্বাচনী প্ৰচাৰৰ অন্তিমটো দিনটো অৰ্থাৎ আজিও ব্যাপক তৎপতাৰে পশ্চিম কাৰ্বি আংলঙৰ ৰংকৰৈত বিজেপিয়ে এখন বিশাল প্ৰচাৰ সভা অনুষ্ঠিত কৰে। সভাত উপস্থিত থকা কাৰ্বি পৰিষদৰ মুখ্য কাৰ্যবাহী সদস্য তুলিৰাম ৰংহাঙে কেবা সহস্ৰাধিক জনতাক সম্বোধন কৰি কংগ্ৰেছ-এ এছ ডি চি-ক ক্ষুৰধাৰ সমালোচনা কৰি কয় যে কংগ্ৰেছ-এ এছ ডি চি আৰু জে আই কথাৰৰ নেতৃত্বত থকা এ পি এইছ এল চি দলে একত্ৰিত হলেও ডিফু সমষ্টিত বিজেপিক পৰাভূত কৰিব নোৱাৰে। প্ৰচাৰ সভাত থকা ৰাইজৰ উপস্থিতি আৰু সহায়-সহযোগিতাই ইতিমধ্যে প্ৰমাণ কৰিছে যে পাৰ্বত্য জিলাত বিজেপিৰ জয় নিশ্চিত বুলি প্ৰকাশ কৰে ৰংহাঙে। লগতে শেহতীয়াকৈ কাৰ্বি পাহাৰৰ ৰাইজক পাহাৰীয়া জিলাকেইখনৰ পৰা কংগ্ৰেছৰ ৰাজত্বক বিদায় দি বিজেপি চৰকাৰ গঠন কৰাত সহায় কৰিব লাগে আৰু সংবিধানৰ অধিকাৰৰ ওপৰত ভিত্তি কৰি অনুচ্ছেদ ২৪৪(ক)-ৰ জৰিয়তে স্বায়ত্ত শাসিত ৰাজ্যৰ যি দাবী সেই দাবী পূৰণ কৰাৰ স্বাৰ্থত এম অ এছ আৰু এম অ ইউ সম্পূৰ্ণৰূপে কাৰ্যকৰী কৰাৰ স্বাৰ্থত বিজেপিৰ প্ৰাৰ্থী হৰেন ছিং বে'য়েক ভোট দি বিপুল ভোটেৰে জয়ী কৰাব লাগে বুলি ৰাইজক আহ্বান জনায় ৰংহাঙৰ লগতে বিজেপিৰ প্ৰাৰ্থী হৰেন ছিং বে'ই।


18:54,5February 2012ৰ সংস্কৰণ\n3,836 বাইট যোগ দিয়া হ’ল ,9বছৰৰ পূৰ্বে\n13:42, 26 January 2012ৰ সংস্কৰণ (সম্পাদনা)\nঅ (ৱিকিপিডিয়া:What is an article?ক ৱিকিপিডিয়া:প্ৰবন্ধ কি? লৈ স্থানান্তৰিত কৰা হল)\n18:54,5February 2012ৰ সংস্কৰণ (সম্পাদনা) (পূৰ্ববত কৰক)\n
Whatপ্ৰবন্ধ is an articleকি?\n
  </noinclude>\nএটা '''ৱিকিপিডিয়া প্ৰবন্ধ''' হৈছে [[বিশ্বকোষ]]ত থাকিবৰ উপযোগী তথ্যসমৃদ্ধ এখন পৃষ্ঠা। ৱিকিপিডিয়াৰ সকলো প্ৰবন্ধৰ তালিকাৰ বাবে [[বিশেষ:সকলোবোৰ পৃষ্ঠা]] চাওক আৰু ৱিকিপিডিয়াৰ বিষয়ে তথ্য আৰু পৰিসংখ্যাৰ বাবে [[ৱিকিপিডিয়া:পৰিসংখ্যা]] চাওক।\nA '''Wikipedia article''' isapage that has information suitable to be in an [[encyclopedia]].\n"প্ৰবন্ধ"সমূহ ৱিকিপিডিয়া পৃষ্ঠাৰ মূল নামস্থানৰ অন্তৰ্গত ("প্ৰবন্ধ নামস্থান" বুলিও কোৱা হয়। ইয়াত আন কামৰ বাবে ব্যৱহৃত তলত উল্লেখ কৰা [[:en:Help:Namespaces|নামস্থান]]সমূহৰ পৃষ্ঠা নাথাকে।\nSee [[Special:Allpages]] foralist of all Wikipedia articles and [[Wikipedia:Statistics]] for information on Wikipedia and its growth.\n"Articles" belong to the main namespace of Wikipedia pages (also called "article namespace") which does not include any pages in any of the [[Help:Namespaces|namespaces]] below that are used for other purposes, such as:\n* ''ৱিকিপিডিয়া'' নামস্থান য'ত ৱিকিপিডিয়া সম্পৰ্কীয় পৃষ্ঠা বা প্ৰকল্প পৃষ্ঠা থাকে (যেনে- [[ৱিকিপিডিয়া:ৰাইজৰ চ'ৰা]] আৰু তাৰ আলোচনা পৃষ্ঠা [[ৱিকিপিডিয়া বাৰ্তা:ৰাইজৰ চ'ৰা]]);\n* the ''Wikipedia'' namespace for pages about subjects related to Wikipedia (example, [[Wikipedia:Statistics]] and its talk page, [[Wikipedia talk:Statistics]]);\n* ''বাৰ্তা'' নামস্থান য'ত পৃষ্ঠাখনৰ বিষয়বস্তুৰ ওপৰত আলোচনা কৰা হয় (যেনে- [[বাৰ্তা:ভূপেন হাজৰিকা]]);\n* the ''talk'' namespaces for discussing what the content of pages should be (for example, [[Talk:Mathematics]])\n* ''বিশেষ'' নামস্থান য'ত আৱশ্যক হ'লে পৃষ্ঠাবোৰ ছফ্টৱেৰে সৃষ্টি কৰে ([[:en:Wikipedia:Special pages|ৱিকিপিডিয়া:বিশেষ পৃষ্ঠাসমূহ]] চাওক);\n* the ''special'' namespace, whose pages are created by the software when it is needed (see [[Wikipedia:Special pages]]);\n* ''সদস্য'' নামস্থান যাৰ পৃষ্ঠাবোৰ ৱিকিপিডিয়াৰ লেখকসকলে ব্যৱহাৰ কৰে (যেনে- [[সদস্য:Bishnu Saikia]])\n* the ''user'' namespace for pages that are used by individual Wikipedia writers (example, [[User:Archer7]]).\n* ''চিত্ৰ'' নামস্থান যি ছবিৰ বৰ্ণনাৰ বাবে ব্যৱহৃত হয় (যেনে- [[:চিত্ৰ:Mamoni_raysam.jpg]])\n* the ''image'' namespace which is used for describing and attributing images (example, [[:Image:Great Horned Owl.USFWS.jpg]])\n* ''মিডিয়াৱিকি'' নামস্থান যি ৱিকিপিডিয়াৰ ভিতৰে বাহিৰে চমু পথ বা টেক্স‌ট ষ্ট্ৰীং দেখুৱাবলৈ ব্যৱহাৰ কৰা হয় (যেনে- [[MediaWiki:Disclaimers]])\n* the ''MediaWiki'' namespace which is used to define shortcuts and other text strings used around Wikipedia (example [[MediaWiki:Disclaimers]])\n* the [[Main Pageবেটুপাত]];\n* ৱিকি-পৰিসংখ্যাৰ বাবে অতিমাত্ৰা চুটি বা সৰল পৃষ্ঠাক প্ৰবন্ধ বুলি ধৰা নহয়। এই মাপকাঠী সময়ে সময়ে সলনি হ'ব পাৰে।\n* for wiki-statistical purposes, some extremely short and simple pages are not counted as articles. The criteria varied over time.\n* শ শ [[ৱিকিপিডিয়া:দ্ব্যৰ্থতা দূৰীকৰণ|দ্ব্যৰ্থতা দূৰীকৰণ পৃষ্ঠা]] যিবোৰ নামাকৰণৰ খেলিমেলি আঁতৰাবলৈ ব্যৱহাৰ কৰা হয়;\n* শ শ পুনঃনিৰ্দেশ যিবোৰ এখন পৃষ্ঠাৰ পৰা আন এখন পৃষ্ঠালৈ নিৰ্দেশ কৰিবলৈ ব্যৱহাৰ কৰা হয়।\n* many millions of redirect pages which are used to re-route one page to another page.\n[[বিশেষ:পৰিসংখ্যা]]ৰ ছফ্ট্‌ৱেৰে স্বয়ংক্ৰিয়ভাৱে ব্যৱহাৰ কৰা সংজ্ঞাটো হৈছে: '''প্ৰবন্ধ নামস্থানত থকা কোনো পৃষ্ঠা, যি পুনঃনিৰ্দেশ পৃষ্ঠা নহয় আৰু য'ত অতিকমেও এটা ৱিকি সংযোগ থাকে'''। ''পৰিসংখ্যা ছফ্ট্‌ৱেৰটোত দ্বৰ্থতা দূৰীকৰণ পৃষ্ঠাসমূহ ধৰা পেলাবলৈ বৰ্তমান কোনো ব্যৱস্থা নাই, ই [[:en:Wikipedia:Stub|পোখালি]]সমূহকো অমান্য নকৰে (কেতিয়াবা ষ্টাব্ বুলি চিহ্নিত কৰা পৃষ্ঠা এখনো তথ্যপূৰ্ণ হ'ব পাৰে), লগতে পোখালি তালিকাকো (কম সমল থকা বা একেবাৰে নথকা সাঁচৰ তালিকা)"।\nThe automatic definition used by the software at [[Special:Statistics]] is: '''any page that is in the article namespace, is notaredirect page and contains at least one wiki link'''. ''The statistics software currently has no method of detecting disambiguation pages, however; nor does it disregard [[Wikipedia:Stub|stub]]s (but in any case, many articles tagged as stubs are quite substantial) or stublists (lists templates with little or no content)''.\nSee [[Wikipedia:Naming conventions]] to learn how we title articles and [[Special:Protectedpages]] foralist of pages that have been made read-only to unregistered users or non-[[Wikipedia:Administrator|administrators]].\n==Quality of articles==\nপ্ৰবন্ধৰ মানদণ্ড ভিন ভিন হ'ব পাৰে, [[:en:WP:VGA|খুব ভাল প্ৰবন্ধ]]ৰ পৰা [[:en:WP:QD|বিলোপনযোগ্য প্ৰবন্ধ]]লৈকে। কিছুমান প্ৰবন্ধ বৰ দীঘল য'ত বহু তথ্য থাকে আৰু কিছুমান অতি চুটি (সম্ভৱ [[:en:Wikipedia:Stub|পোখালি]]) আৰু কম মানদণ্ডৰ।\nArticles range greatly in quality, from [[WP:VGA|very good articles]] to [[WP:QD|candidates for quick deletion]]. Some articles are quite long and havealot content while others are shorter (possibly [[Wikipedia:Stub|stubs]]) and of lesser quality.\n* [[Special:পৰিসংখ্যা]] - প্ৰবন্ধৰ সাম্প্ৰতিক সংখ্যা\n* [[Special:Statistics]] - Current article count\n* [[en:Wikipedia:Very good articles|অতি ভাল প্ৰবন্ধ]]\n== Otherআন websitesৱেবচাইট ==\n* [http://www.wikipedia.org/wikistats/EN/TablesArticlesTotal.htm অধিক বিস্তাৰিত (কিন্তু সাম্প্ৰতিক নহয়) পৰিসংখ্যা]\n* [http://www.wikipedia.org/wikistats/EN/TablesArticlesTotal.htm More detailed (but less current) statistics]\n"https://as.wikipedia.org/wiki/বিশেষ:MobileDiff/45071"ৰ পৰা অনা হৈছে


বি চি চি আইৰ প্লেন-বি ! কিন্তু কি এই প্লেন-বি? - Olympia Sports\nHomeNewsবি চি চি আইৰ প্লেন-বি ! কিন্তু কি এই প্লেন-বি?\nআই পি এল ২০২২ ৰ প্ৰস্তুতি পূৰ্ণ গতিত। শেহতীয়াকৈ বি চি চি আইয়ে আগন্তুক ছিজনৰ বাবে মেগা নিলামৰ তাৰিখ ঘোষণা কৰিছে। ১২ আৰু ১৩ ফেব্ৰুৱাৰীৰ ভিতৰত বেংগালুৰুত অনুষ্ঠিত হ’ব বৃহৎ নিলাম । এই সকলোবোৰৰ মাজতে, বি চি চি আইয়ে বিগত বছৰৰ পৰিস্থিতিৰ পৰা শিক্ষা গ্ৰহণ কৰি ২০২২ ছিজনৰ বাবে ‘প্লেন-বি’ প্ৰস্তুত কৰিছে।\nপ্ৰতিযোগিতাখন অনুষ্ঠিত হোৱৰ পূৰ্বেই বি চি চি আইয়ে সকলো কেইটা ফ্ৰেঞ্চাইজিৰ লগত বৈঠকত মিলিত হৈ প্লেন- বি প্ৰস্তুত কৰাৰ প্ৰস্তুতি চলাইছে। যদিহে দেশত কোৰোনাৰ পৰিস্থিতি অৱনমিত হয় তেনে প্ৰতিযোগিতাখন কিদৰে আগুৱাই নিব বা কিদৰে সমাপ্ত কৰিব সেই বিষয়ে এই বৈঠকত সিদ্ধান্ত গ্ৰহণ কৰ হ’ব।\nখবৰ অনুসৰি কোভিডৰ ফলত পৰিস্থিতি অধিক অৱনতি হ’লে গুজৰাটৰ আহমেদাবাদ, বৰোদা আৰু ৰোজকোট নতুবা মহাৰাষ্ট্ৰৰ মুম্বাই আৰু পুনেত সমগ্ৰ প্ৰতিযোগিতাখন অনুষ্ঠিত কৰাৰ বিষয়েও বিবেচনা কৰিব এই বৈঠকত। আই পি এলৰ চতুৰ্দশ ছিজন প্ৰথমছোৱা ২০২১ চনত ভাৰতত অনুষ্ঠিত হৈছিল। ২৯ মেচ ভাৰতত অনুষ্ঠিত হোৱাৰ পিছতে কেইবাজনো খেলুৱৈ কোৰোনাত সংক্ৰমিত হৈছিল। ফলত প্ৰতিযোগিতাখন আধাতে স্থগিত ৰাখিবলৈ বাধ্য হৈছিল বি চি চি আই। ইয়াৰ পিছত ছেপ্টেম্বৰ-অক্টোবৰত ইউ.এ.ই.ত বাকী থকা ৩১ খন আই পি এলৰ মেচ অনুষ্ঠিত হয়। ইয়াৰ পূৰ্বে ২০২০ চনৰ সমগ্ৰ আই পি এল ছিজনটো ইউ.এ.ই.তেই আয়োজন কৰিছিল।\nPrevious articleবেংমৰা কাপ ফুটবল প্ৰতিযোগিতা আৰম্ভ\nNext articleবাৰমুখীয়াৰ পৰা টকিঅ’ যাত্রাৰ কথাৰে “খেলৰত্ন লাভলীনা ” শীৰ্ষক গ্ৰন্থ উন্মোচন\nলক্ষীমপুৰ লালুকৰ প্ৰীতি ফুটবলত জুবিন একাদশৰ জয়লাভ\nনগাবন্ধাত সদৌ অসম প্ৰাইজমানি ক্ৰিকেট ,এফ.এম.বি.ইলেভেন ষ্টাৰৰ অগ্ৰগতি